രാജ്യത്തെ ഇന്ധനവില സർവകാല റെക്കോർഡിലെത്തി . കേരളത്തിൽ ഡീസൽ വിലയും ചരിത്രത്തിലെ ഏറ്റവും ഉയർന്ന വിലയിലാണ് . രാജ്യാന്തര വിപണിയിൽ ക്രൂഡോയിൽ വില ഉയരുന്നുവെന്ന കാരണം പറഞ്ഞാണ് എണ്ണക്കമ്പനികൾ ദിവസവും വില ഉയർത്തുന്നത് വ്യാവസായിക തലസ്ഥാനമായ മുംബൈയിൽ പെട്രോൾ വില ലിറ്ററിന് 79 രൂപ 15 പൈസ . കൊൽക്കത്തയിൽ 74 . കേരളത്തിലേക്കെത്തിയാൽ മൂന്ന് വർഷത്തെ ഉയർന്ന നിരക്കിലാണ് പെട്രോൾ വില . ലിറ്ററിന് 75 രൂപ 12 പൈസ . ഡീസൽ വില സർവകാല റെക്കോഡിലും . തലസ്ഥാനത്ത് ഒരു ലിറ്റർ ഡീസൽ ലഭിക്കാൻ 67 രൂപ 20 പൈസ നൽകണം . രാജ്യാന്തര വിപണിയിൽ ക്രൂഡോയിൽ വില ബാരലിന് 70 ഡോളറിലെത്തിയതാണ് ഇന്ധനവില വർദ്ധിപ്പിക്കുന്നതിന് കാരണമായി എണ്ണക്കമ്പനികൾ പറയുന്നത് . എന്നാൽ നാല് വർഷം മുൻപ് ക്രൂഡോയിൽ വില 120 ഡോളറിൽ നിൽക്കുമ്പോൾ ഒരു ലിറ്റർ ഡീസലിന് 49 രൂപ മാത്രമായിരുന്നു വില . ഡീസൽ വില ദിനംപ്രതി കൂടുന്നതിൽ സാധാരണക്കാരണ് പ്രതിസന്ധി അനുഭവിക്കുന്നത് . കഴിഞ്ഞ ജൂൺ 16 - ന് പ്രതിദിന വിലമാറ്റം നിലവിൽ വന്ന ശേഷമാണ് വില കുത്തനെ ഉയരാൻ തുടങ്ങിയത് . ജൂലൈ ആദ്യം കൊച്ചിയിൽ ഒരു ലിറ്റർ പെട്രോളിന് 65 രൂപ 61 പൈസയായിരുന്നു നിരക്ക് . ഡീസലിന് 57 രൂപ 17 പൈസയും . എന്നാൽ ആറ് മാസത്തിനിപ്പുറം 10 രൂപയുടെ വർദ്ധനവാണ് വിലയിലുണ്ടായിരിക്കുന്നത് . ഇന്ധനവില കുറഞ്ഞപ്പോൾ കേന്ദ്രസർക്കാർ കൂട്ടിയ എക്സൈസ് തീരുവ കുറച്ചില്ലെങ്കിൽ പെട്രോൾ വില ലിറ്ററിന് 100 രൂപയിൽ എത്തുന്ന കാലം വിദൂരമല്ല .


കേരളത്തിനെതിരായ രഞ്ജി ട്രോഫിയിൽ തമിഴ്നാട് കൂറ്റൻ ലീഡിലേക്ക് . കേരളത്തെ 152 പുറത്താക്കി രണ്ടാം ഇന്നിങ്സ് ആരംഭിച്ച തമിഴ്നാട് ഒടുവിൽ വിവരം ലഭിക്കുമ്പോൾ രണ്ട് വിക്കറ്റ് നഷ്ടത്തിൽ 107 റൺസെടുത്തിട്ടുണ്ട് . ഒരു ദിവസവും ഒരു സെഷനും ശേഷിക്കെ അവർക്ക് ഇപ്പോൾ തന്നെ 223 റൺസിന്റെ ലീഡായി . ക്യാപ്റ്റൻ ബാബ ഇന്ദ്രജിത്ത് ( 17 ) , കൌഷിക് ( 49 ) എന്നിവരാണ് ക്രീസിൽ . ബാബ അപരാജിത് ( 4 ) , അഭിനവ് മുകുന്ദ് ( 33 ) എന്നിവരുടെ വിക്കറ്റുകളാണ് അവർക്ക് നഷ്ടമായത് . ദിനേഷ് കാർത്തിക് , എം . മുഹമ്മദ് , ഷാരുഖ് ഖാൻ തുടങ്ങിയവർ ഇറങ്ങാനിരിക്കെ തമിഴ്നാടിന്റെ ലീഡ് ഇനിയും വർധിക്കുമെന്നതിൽ സംശയമൊന്നുമില്ല . അങ്ങനെയെങ്കിൽ അവരെ മറികടക്കുക ഒരിക്കലും എളുപ്പമാവില്ല . രണ്ടാംദിനം കളി നിർത്തുമ്പോൾ കേരളം ഒമ്പത് വിക്കറ്റ് നഷ്ടത്തിൽ 151 റൺസെന്ന നിലയിലായിരുന്നു . മൂന്നാം ദിനം ഒരു റൺകൂടിയാണ് കേരളത്തിന് കൂട്ടിച്ചേർക്കാനായത് . 29 റൺസെടുത്ത സിജോമോൻ ജോസഫാണ് പുറത്തായത് . ഒന്നാം ഇന്നിങ്സിൽ തമിഴ്നാട് 268 റൺസാണ് നേടിയത് . രണ്ടാം ദിനം 249/6 എന്ന സ്കോറിൽ ബാറ്റിംഗ് പുനരാരംഭിച്ച തമിഴ്നാടിനെ 268 റൺസിൽ ഒതുക്കിയതിന്റെ ആവേശത്തിൽ ക്രീസിലിറങ്ങിയ കേരളത്തിന് തുടക്കം മുതൽ പിഴച്ചു . കേരളത്തിന്റെ ബാറ്റിംഗ് പ്രതീക്ഷയായിരുന്ന ജലജ് സക്സേനയെ ( 4 ) ടി നടരാജൻ ബൌൾഡാക്കി . അരുൺ കാർത്തിക്കും രാഹുലും ചേർന്ന് കേരളത്തെ കരകയറ്റുമെന്ന് കരുതിയെങ്കിലും അരുൺ കാർത്തിക്കിനെ ( 22 ) മടക്കി രാഹിൽ ഷാ കേരളത്തിന് അടുത്ത തിരിച്ചടി നൽകി . ഒമ്പത് റൺസ് മാത്രമെടുത്ത് സഞ്ജു വീണ്ടും നിരാശപ്പെടുത്തി മടങ്ങി . പിന്നാലെ ക്യാപ്റ്റൻ സച്ചിൻ ബേബി ( 1 ) , വി എ ജഗദീഷ് ( 8 ) , വിഷ്ണു വിനോദ് ( 0 ) , അക്ഷയ് ചന്ദ്രൻ ( 14 ) എന്നിവർകൂടി മടങ്ങിയതോടെ കേരളം വൻ തകർച്ചയിലേക്ക് കൂപ്പുകുത്തി . 59 റൺസെടുത്ത പി . രാഹുലിനെ സായ് കിഷോർ വിക്കറ്റിന് മുന്നിൽ കുടുക്കിയതോടെ ഭേദപ്പെട്ട സ്കോറെന്ന കേരളത്തിന്റെ ലക്ഷ്യവും അകലെയായി . തമിഴ്നാടിന് വേണ്ടി ടി . നടരാജനും റാഹിൽ ഷായും മൂന്ന് വിതം വിക്കറ്റുകൾ വീഴ്ത്തിയപ്പോൾ സായ് കിഷോർ രണ്ട് വിക്കറ്റ് നേടി .


ലോക്സഭ തെരഞ്ഞെടുപ്പിനെ നേരിടാൻ പ്രധാനമന്ത്രി നരേന്ദ്ര മോദി ഒരു ലക്ഷം കോടി ( 14 ബില്ല്യൺ ഡോളർ ) യിലധികം ചെലവ് വരുന്ന വൻ പദ്ധതികൾ ആസൂത്രണം ചെയ്യുന്നതായി റിപ്പോർട്ട് . ബജറ്റിൽ വൻ പദ്ധതികൾ പ്രഖ്യാപിച്ച് വോട്ട് നേടുകയെന്നതാണ് മോദി സർക്കാരിന്റെ ഏറ്റവും പുതിയ തന്ത്രം . മോദി സർക്കാരിന്റെ അവസാന ബജറ്റ് നാളെ . . . . പിയൂഷ് ഗോയലിൽ നിന്ന് എന്തൊക്കെ പ്രതീക്ഷിക്കാം ! ! എന്നാൽ മെയ് മാസത്തിന് ശേഷം അധികാരമേൽക്കുന്ന സർക്കാരിന് അമിത ബാധ്യതയാകും പ്രഖ്യാപനമെന്നാണ് സൂചന . സാമ്പത്തിക ആരോഗ്യത്തിന്റെ പ്രധാന സൂചകമായ ബജറ്റ് കമ്മി കുറയ്ക്കാനും ഇതുവഴി പദ്ധതികൾക്ക് കാലതാമസം വരുത്താനും സാധ്യതയുണ്ടെന്ന് സാമ്പത്തിക വിദഗ്ധർ ചൂണ്ടിക്കാണിക്കുന്നു . കഴിഞ്ഞ വർഷം നടന്ന നിയമസഭാ തെരഞ്ഞെടുപ്പിൽ മൂന്ന് സംസ്ഥാനങ്ങളിലാണ് ബിജെപിക്ക് ഭരണം നഷ്ടമായത് . ഗ്രാമീണ ഇന്ത്യയിലെ വിളകളുടെ വിലക്കുറവും കൂടിയ ഉദ്പാദന ചെലവും തെരഞ്ഞെടുപ്പിൽ പ്രതിഫലിച്ചു . മോദിയുടെ പ്രഭാവത്തിനേറ്റ വൻ തിരിച്ചടിയായിരുന്നു ഇത് . ലോക്സഭ തെരഞ്ഞെടുപ്പിൽ ഇതിനെ മറികടക്കാനുള്ള തന്ത്രങ്ങളാണ് ബജറ്റ് പ്രഖ്യാപനത്തിലൂടെ ലക്ഷ്യമിടുന്നത് . സംസ്ഥാന തെരഞ്ഞെടുപ്പിൽ തിരിച്ചടി നേരിട്ടതോടെ മോദി സർക്കാർ നിരവധി ചെറുകിട കച്ചവടക്കാർക്ക് ജിഎസ്ടിയിൽ നികുതി ഇളവ് പ്രഖാപിച്ചിരുന്നു . ഫെബ്രുവരി ഒന്നിന് അവതരിപ്പിക്കുന്ന ഇടക്കാല ബജറ്റിൽ കർഷകർക്ക് മെച്ചമുള്ള പദ്ധതികൾ പ്രഖ്യാപിക്കാനാണ് കേന്ദ്രസർക്കാർ ഉദ്ദേശിക്കുന്നതെന്ന് സർക്കാർ വൃത്തങ്ങൾ പറയുന്നു . കർഷകരുടെ ബാങ്ക് അക്കൌണ്ടുകളിലേക്ക് നേരിട്ട് പണം കൈമാറാനും പലിശ രഹിത വായ്പകൾ അനുവദിക്കാനുമാണ് സർക്കാർ പദ്ധതിയെങ്കിലും ഇതിലൊരു അന്തിമ തീരുമാനം എടുത്തിട്ടില്ല . നികുതി ആനുകൂല്യങ്ങൾ , ജോലി സംവരണം , പ്രാദേശികമായ ബിസിനസുകൾക്ക് അനുകൂലമായ നയങ്ങൾ തുടങ്ങിയവയാണ് ബജറ്റിൽ ഉൾപ്പെടുത്താൻ കേന്ദ്രസർക്കാർ പദ്ധതിയിടുന്നത് . മാർച്ചിലോ ഏപ്രിലിലോ തെരഞ്ഞെടുപ്പ് കമ്മീഷൻ തെരഞ്ഞെടുപ്പ് തീയതികൾ പ്രഖ്യാപിക്കുന്നതിന് മുൻപ് പുതിയ പദ്ധതികൾ പ്രഖ്യാപിക്കേണ്ടതുണ്ട് . അല്ലാത്ത പക്ഷം വോട്ടെടുപ്പിനെ സ്വാധീനിക്കുന്ന നയങ്ങളിൻമേൽ കമ്മീഷൻ നിയന്ത്രണങ്ങൾ ഏർപ്പെടുത്തും . പണപ്പെരുപ്പം കുറഞ്ഞുവരുന്ന സാഹചര്യത്തിൽ വളർച്ചാ വർദ്ധനവ് വർധിപ്പിക്കാൻ വിപുലമായ ഒരു സാമ്പത്തിക നയമാണ് പ്രഖ്യാപിക്കുകയെന്ന് ബിജെപിയുടെ സാമ്പത്തികകാര്യ വക്താവ് ഗോപാൽ കൃഷ്ണ അഗർവാൾ റൂർക്കറിനെ പറഞ്ഞു . 201718 സാമ്പത്തിക വർഷത്തിൽ ധനക്കമ്മി 5.9 ലക്ഷം കോടി രൂപയായിരുന്നു , അതായത് മൊത്ത ആഭ്യന്തര് ഉദ്പാദനത്തിന്റെ 3.5 ശതമാനം . അതേസമയം , കർഷകർ അഭിമുഖീകരിക്കുന്ന പ്രശ്നങ്ങൾ കൈകാര്യം ചെയ്യുകയെന്നതാണ് സർക്കാരിന്റെ പ്രധാന വെല്ലുവിളിലയെന്നും അദ്ദേഹം കൂട്ടിച്ചേർത്തു .


വെബ് ലോകത്തെ അതികായരായ ഗൂഗിൾ , ഗാഡ്ജറ്റ് മേഖലയിലും കൈവെച്ചെങ്കിലും പിന്നീട് പിൻവാങ്ങിയിരുന്നു . ആദ്യം സാംസങ്ങിനെയും എൽജിയെയും കൊണ്ട് നെക്സസ് എന്ന ബ്രാൻഡിൽ സ്മാർട്ട് ഫോൺ പുറത്തിറക്കിയ ഗൂഗിൾ പിന്നീട് മോട്ടറോള ഏറ്റെടുക്കുകയും ചെയ്തിരുന്നു . പിന്നീട് മോട്ടറോളയെ ലെനോവൊയ്ക്ക് കൊടുത്ത ഗൂഗിൾ ഇനി സ്മാർട്ട് ഫോൺ നിർമ്മാണരംഗത്തേക്ക് ഇല്ലെന്ന് പ്രഖ്യാപിക്കുകയും ചെയ്തു . കഴിഞ്ഞമാസം സിഇഒ സുന്ദർ പിച്ചെ ആണ് ഇക്കാര്യം പ്രഖ്യാപിച്ചത് . എന്നാൽ ഏവരെയും അത്ഭുതപ്പെടുത്തിക്കൊണ്ട് ഗൂഗിളിന്റെ സ്മാർട്ട് ഫോൺ ഈ മാസം തന്നെ പുറത്തിറക്കുമെന്ന വാർത്തയാണ് പുറത്തുവരുന്നത് . സ്മാർട്ട് ഫോൺ രംഗത്തെ അതികായരായ ആപ്പിൾ , സാംസങ്ങ് എന്നിവരുമായി നേരിട്ട് ഏറ്റുമുട്ടാൻ തന്നെയാണ് ഗൂഗിളിന്റെ നീക്കം . അതിനുമുന്നോടിയായി ലോകത്തെ ചില പ്രമുഖ ടെലികോം സേവനദാതാക്കളുമായി സഹകരണം ഉറപ്പിക്കുന്നതിനുള്ള ശ്രമത്തിലാണ് ഗൂഗിൾ . മറ്റാരേക്കാളും കുറഞ്ഞ നിരക്കിൽ ഡാറ്റ സേവനം ലഭ്യമാക്കാനാണ് സ്വന്തം സ്മാർട്ട് ഫോൺ പുറത്തിറക്കുന്നതിലൂടെ ഗൂഗിൾ ലക്ഷ്യമിടുന്നത് . ഇതിലൂടെ , സോഫ്റ്റ്വെയർ , ഹാർഡ്വെയർ , ടെലികോം സേവനം എന്നീ മൂന്നു രംഗങ്ങളിലും തങ്ങളുടെ നിയന്ത്രണം അരക്കിട്ടു ഉറപ്പിക്കാനാകുമെന്നും ഗൂഗിൾ കണക്കുകൂട്ടുന്നു . അതേസമയം ഗൂഗിളിനുവേണ്ടി ഹാൻഡ് സെറ്റ് നിർമ്മിച്ചുനൽകുന്നത് എച്ച് ടി സിയാണെന്ന് ടെക് ലോകത്തെ വിദഗ്ദ്ധർ പറയുന്നു . എന്നാൽ ഇക്കാര്യം സ്ഥിരീകരിക്കാൻ ഗൂഗിൾ തയ്യാറായിട്ടില്ല .


സംസ്ഥാനത്ത് സിമന്റ് വില കുത്തനെ ഉയർന്നു . 50 മുതൽ 60 രൂപ വരെയാണ് ഒരു ചാക്ക് സിമന്റിന് കൂടിയത് . ഇതോടെ നിർമ്മാണമേഖലയിൽ വലിയ പ്രതിസന്ധിയുണ്ടാകുമെന്നാണ് ഈ രംഗത്തെ വിദഗ്ധരുടെ വിലയിരുത്തൽ . സിമന്റ് വില 360 രൂപയായിരുന്നപ്പോൾ വീട് വെയ്ക്കാനാരംഭിച്ച ഒരു സാധാരണക്കാരന് ഇപ്പോൾ ഒരു ചാക്ക് സിമന്റിന് നൽകേണ്ടി വരുന്നത് 430 രൂപയാണ് . നിർമാണം പകുതിയായപ്പോൾ വില ഉയർന്നതിനാൽ നിർമാണം എങ്ങനെ പൂർത്തിയാക്കുമെന്ന ആശങ്കയിലാണ് സാധാരണക്കാരുള്ളത് . ഒറ്റ ദിവസം കൊണ്ട് സിമന്റ് വില വർദ്ധിച്ചത് 60 രൂപയാണ് . ഇതോടെ മികച്ച ബ്രാൻഡുകൾക്ക് ഒരു ചാക്ക് സിമന്റിന് ഹോൾ സെയിൽ മാർക്കറ്റിൽ 400 രൂപയായി . റീറ്റെയിൽ മാർക്കറ്റിൽ സിമന്റ് വില 435 രൂപയാണ് . കേരളത്തിലെ കൺസ്ട്രക്ഷൻ മേഖലയിൽ 90 % വിറ്റഴിക്കുന്നത് തമിഴ്നാട്ടിൽ നിന്നുമുള്ള എ , ബി കാറ്റഗറി സിമന്റാണ് . ബാക്കി ആന്ധ്രയിൽ നിന്നെത്തുന്നവയും . സിമന്റ് വില നിർണയിക്കുന്ന സിമൻറ് മാനുഫാക്ച്ചേഴ്സ് അസ്സോസിയേഷനാണ് കേരളത്തിൽ മാത്രം വില വർദ്ധിപ്പിച്ചത് . സിഎംഎ മൂന്ന് മാസങ്ങൾക്കിടെ സിമന്റ് വില വർദ്ധിപ്പിക്കാറുണ്ടെന്ന് വിൽപനക്കാർ ആരോപിക്കുന്നു . നിരവധി വെല്ലുവിളികൾ നേരിടുന്ന കൺസ്ട്രക്ഷൻ മേഖലയിൽ ഗുരുതര പ്രത്യാഘാത മുണ്ടാക്കുന്നതാണ് വിലക്കയറ്റം .


പ്രധാന നിരക്കുകളിൽ മാറ്റം വരുത്താതെ റിസർവ് ബാങ്ക് വായ്പാനയം പ്രഖ്യാപിച്ചു . വായ്പ - റിപ്പോ നിരക്കുകളിൽ മാറ്റം വരുത്താതെയാണ് ആദ്യ മധ്യപാദ വായ്പനയം ബാങ്ക് പ്രഖ്യാപിച്ചു . റിസർവ് ബാങ്ക് ബാങ്കുകൾക്ക് നൽകുന്ന വായ്പയുടെ പലിശയായ റിപ്പോ നിരക്ക് എട്ട് ശതമാനവും , ബാങ്കുകളിൽ നിന്ന് ആർബിഐ സ്വീകരിയ്ക്കുന്ന വായ്പയുടെ പലിശയായ റിവേഴ്സ് റിപ്പോ ഏഴ് ശതമാനവും കരുതൽ ധന അനുപാതം നാല് ശതമാനവും ആയി തുടരും . ഇന്ത്യയുടെ സാമ്പത്തിക വളർച്ചയിൽ പുരോഗതിയുണ്ടാകാത്തതിനാലാണ് നിരക്കുകളിൽ മാറ്റമില്ലാത്തത് . മോദി സർക്കാർ അധികാരമേറ്റതിന് ശേഷം ആദ്യമായി നടത്തുന്ന നയപ്രഖ്യാപനമായിരുന്നു . പ്രധാനമന്ത്രിയേയും ധനമന്ത്രി അരുൺ ജെയ്റ്റ്ലിയെയും രഘുറാം രാജൻ കഴിഞ്ഞ ദിവസം സന്ദർശിച്ചിരുന്നു . പണപ്പെരുപ്പം പിടിച്ചു നിർത്താൻ സർക്കാരും ആർബിഐയും ബാധ്യസ്ഥരാണെങ്കിലും സാന്പത്തിക വളർച്ച മോശം അവസ്ഥയിലാണെന്ന് അദ്ദേഹം അഭിപ്രായപ്പെട്ടിരുന്നു , നയപ്രഖ്യാപനത്തിൽ പണലഭ്യത അനുപാതത്തിൽ അരശതമാനത്തിന്റെ കുറവ് വരുത്തി എന്നതൊഴിച്ചാൽ കാര്യമായ മാറ്റങ്ങൾ ഒന്നും തന്നെയില്ല . ബാങ്കുകൾ സ്വർണമായും സർക്കാർ കടപത്രമായും സൂക്ഷിയ്ക്കേണ്ട പണലഭ്യത അനുപാതത്തിൽ വരുത്തിയ കുറവ് ബാങ്കിംഗ് മേഖലയിൽ 20000 കോടി രൂപ അധികമായി ലഭ്യമാക്കും . ബാങ്കിംഗ് മേഖലയ്ക്ക് കരുത്ത് പകരുന്നതിന് ഇത് കാരണമാകും .


ഫുട്ബോളിൻറെ വളരുന്ന വിപണിയാണ് അമേരിക്ക . ലോകത്തിലെ പ്രശസ്ത താരങ്ങൾ എല്ലാം അവിടെ കളിക്കാൻ എത്തുന്നുണ്ട് . അങ്ങനെയുള്ള അമേരിക്കയിലെ മാധ്യമ പ്രവർത്തകയെ അക്ഷരാർത്ഥത്തിൽ ഞെട്ടിച്ചിരിക്കുകയാണ് മലയാളികളുടെ പ്രിയതാരം ഹോസു പ്രിറ്റോ കുറൈഷ് എന്ന ഹൊസൂട്ടൻ അമേരിക്കയിലെ ഒരു ഫുട്ബോൾ ക്ലബിൽ കളിക്കുന്ന ഹൊസൂ അവിടുത്തെ ഒരു സ്വകാര്യ ചാനലിന് നൽകിയ അഭിമുഖത്തിലാണ് കൊച്ചിയിലെത്തുന്ന കാണികളുടെ എണ്ണം പറഞ്ഞ് അങ്കറെ ഞെട്ടിച്ചത് . ഇന്ത്യയിലെ തൻറെ ടീമായ ബ്ലാസ്റ്റേഴ്സിന്റെ ഒരോ മത്സരവും കാണാൻ എൺപത്തിയയ്യാരിത്തിലധികം കാണികൾ എത്തുമെന്നാണ് ഹോസു അവകാശപ്പെട്ടത് . കാണികളുടെ കണക്ക് കേട്ട അവതാരക അക്കാര്യം എടുത്തെത്തെടുത്ത് പറഞ്ഞ് തൻറെ ആശ്ചര്യം രേഖപ്പെടുത്തുകയായിരുന്നു . അമേരിക്ക കൂടാതെ ഫിൻലൻഡ് , ഇറ്റലി , പോണ്ടണ്ട് തുടങ്ങിയ രാജ്യങ്ങളിൽ പന്ത് തട്ടിയിട്ടുളള തനിക്ക് ഇന്ത്യ തന്ന അനുഭവം ഒരിക്കലും മറക്കാനാകില്ലെന്നും അവിടത്തെ കാണികളും ആരാധകരും തന്നെ സ്നേഹം കൊണ്ട് പൊതിയുകയാണെന്നും ഹോസു സൂചിപ്പിക്കുന്നു . കേരള ബ്ലാസ്റ്റേഴ്സിനായി കഴിഞ്ഞ രണ്ട് സീസണിലും ബൂട്ടണിഞ്ഞ താരമാണ് ഹോസു പ്രിറ്റോ . ബ്ലാസ്റ്റേഴ്സിനായി 25 മത്സരങ്ങൾ കളിച്ച ഹോസു ഒരു ഗോൾ നേടുകയും ആറു ഗോളിന് വഴിയൊരുക്കുകയും ചെയ്തിട്ടുണ്ട് . കഠിനാധ്വാനിയായ ഈ കളിക്കാരൻ ബ്ലാസ്റ്റേഴ്സ് ആരാധകരുടെ പ്രിയപ്പെട്ട താരവുമായിരുന്നു കഴിഞ്ഞ രണ്ട് സീസണുകളിലും .


കാഴ്ചയിലും മൂല്യത്തിലും അത്ര വലിപ്പമില്ലെങ്കിലും ഒരു നൂറ്റാണ്ടിന്റെ പാരമ്പര്യമുണ്ട് ഒരു രൂപാ നോട്ടിന് . കൃത്യമായി പറഞ്ഞാൽ ആദ്യത്തെ ഒരു രൂപാ നോട്ട് അച്ചടിക്കപ്പെട്ടിട്ട് ഇന്നേയ്ക്ക് 100 വർഷം തികയുന്നു . 1917 നവംബർ 30നാണ് ആദ്യത്തെ ഒരു രൂപാ നോട്ട് പുറത്തിറങ്ങിയത് . ഇടതുവശത്ത് ജോർജ് അഞ്ചാമന്റെ ചിത്രം ആലേഖനം ചെയ്തായിരുന്നു അച്ചടിച്ചത് . 1861ൽ തന്നെ ഇന്ത്യയിൽ നോട്ടുകൾ അച്ചടിക്കാൻ തുടങ്ങിയിരുന്നെങ്കിലും ഒരു രൂപയുടെ വെള്ളി നാണയമായിരുന്നു അന്നൊക്കെ പ്രാബല്യത്തില്യത്തിലുണ്ടായിരുന്നത് . ഒന്നാം ലോക മഹായുദ്ധ കാലത്ത് ആയുധ നിർമ്മാണത്തിന് വെള്ളി ധാരാളമായി ആവശ്യം വന്നതോടെയാണ് ഒരു രൂപയ്ക്കും നോട്ടുകൾ പുറത്തിറക്കിയത് . 1917ൽ 10.7 ഗ്രാം വെള്ളിയ്ക്ക് തുല്യമായിരുന്നു അന്നത്തെ ഒരു രൂപ . ഇന്നിപ്പോൾ 10 ഗ്രാം വെള്ളിയ്ക്ക് 390 രൂപയോളം വിലയുണ്ട് . ഇത് വെച്ച് കണക്കാക്കുമ്പോൾ നൂറ് വർഷം കൊണ്ട് ഒരു രൂപയുടെ മൂല്യം 400ൽ ഒന്നായി ചുരുങ്ങി . ഇന്നും ഒരു രൂപാ നോട്ടുകൾ പലരുടെയും കൈയിലുണ്ടെങ്കിലും നാണയങ്ങൾക്കാണ് പ്രതാപം മുഴുവൻ . എങ്കിലും സമ്മാനം നൽകാനെങ്കിലും ഒരു രൂപയെ അന്വേഷിക്കാറുണ്ടെന്നതാണ് യഥാർത്ഥ്യം . 1985ൽ അച്ചടിച്ച ഒരു രൂപാ നോട്ട് ഈ വർഷം ജനുവരിയിൽ ലേലം ചെയ്തിരുന്നു . റിസർവ് ബാങ്കിന്റെ പതിനെട്ടാമത്തെ ഗവർണ്ണറായിരുന്ന എസ് . വെങ്കിട്ടരാമൻ ഒപ്പിട്ട ആ നോട്ട് 2.75 ലക്ഷം രൂപയ്ക്കാണ് ലേലം ചെയ്ത് പോയത് .


കൊച്ചിഃ സ്വർണവിലയിൽ വൻ കുതിച്ചു ചാട്ടം . ബുധനാഴ്ച വ്യാപാരം തുടങ്ങിയപ്പോൾ സ്വർണ വില ഒറ്റയടിക്ക് പവന് 240 രൂപ കൂടി 23,480 രൂപയിൽ എത്തി . ഗ്രാമിന് 30 രൂപ വർദ്ധിച്ച് 2935 രൂപയിൽ എത്തി . കഴിഞ്ഞ രണ്ടു ദിവസങ്ങളായി പവന് 23,240 രൂപയിൽ തുടരുകയായിരുന്നു കേരളത്തിലെ സ്വർണ വില . 2012 ഡിസംബറിന് ശേഷമുള്ള ഏറ്റവും ഉയർന്ന വിലയാണിത് . 2014 നവംബറിൽ സ്വർണവില റെക്കോർഡ് ഭേദിച്ച് 24000 കടന്നിരുന്നു . ആഗോള വിപണിയിലുണ്ടായ കുതിപ്പാണ് ആഭ്യന്തര വിപണിയിൽ ദൃശ്യമായതെന്ന് വിപണിയിലെ വിദഗ്ദ്ധർ ഏഷ്യാനെറ്റ് ന്യൂസ് ഡോട്ട് ടിവിയോട് പറഞ്ഞു . ചിങ്ങ മാസം എത്തിയതോടെ കേരളത്തിൽ വിവാഹ സീസണാണ് . അതുകൊണ്ടുതന്നെ സ്വർണവില ഉയരുമെന്നാണ് വിപണിയിലെ വിദഗ്ദ്ധർ പറയുന്നത് . വരുംദിവസങ്ങളിൽ സ്വർണവില കൂടിയേക്കും . ഓണക്കാലം കൂടിയായതോടെ കേരളത്തിലെ സ്വർണ വിപണിയിൽ നല്ല കച്ചവടമാണ് നടക്കുന്നത് . ഉപഭോക്താക്കൾക്ക് വലിയ ഓഫറുകളും ഈ സമയത്ത് ജ്വല്ലറി ഗ്രൂപ്പുകൾ പ്രഖ്യാപിച്ചിട്ടുണ്ട് . സെപ്റ്റംബർ ആദ്യ ദിവസം 23,200 രൂപയായിരുന്നു പവനു വില . പിന്നീട് സ്വർണ വിലയിൽ ചാഞ്ചാട്ടം ദൃശ്യമായിരുന്നു . സെപ്റ്റംബർ മൂന്നിന് 120 രൂപ കൂടിയ സ്വർണവില സെപ്റ്റംബർ അഞ്ചിന് 80 രൂപ കുറഞ്ഞ് 23,240 രൂപ ആകുകയായിരുന്നു .


രാജ്യത്ത് 24 കാരറ്റ് സ്വർണത്തിന്റെ ഹാൾ മാർക്കിങ് നിലവാരം നിർണയിക്കുന്നതിന് ബ്യൂറോ ഓഫ് ഇന്ത്യൻ സ്റ്റാന്റേർഡ്സിനെ ( ബിഐഎസ് ) കേന്ദ്ര സർക്കാർ ചുമതലപ്പെടുത്തി . ഇപ്പോൾ 14,18,22 കാരറ്റ് സ്വർണത്തിനാണ് ബി . ഐ . എസ് ഹാൾ മാർക്കിങ് നിലവാരം നിർണയിക്കുന്നത് . നേരത്തെ 24 കാരറ്റ് സ്വർണമുപയോഗിച്ച് ആഭരണം നിർമിക്കാനാവില്ലായിരുന്നുവെന്ന് ഉപഭോക്തൃകാര്യ മന്ത്രി റാം വിലാസ് പാസ്വാൻ പറഞ്ഞു . ഇപ്പോൾ ഇതിനുള്ള സാങ്കേതികവിദ്യ വിദേശ രാജ്യങ്ങളിലുണ്ട് . എന്നാൽ 24 കാരറ്റ് സ്വർണത്തിന് നിലവാര മാനദണ്ഡങ്ങൾ ഏർപ്പെടുത്താൻ കഴിയുമോയെന്ന് ആദ്യം പഠനം വേണ്ടിവരുമെന്നാണ് ബി . ഐ . എസിന്റെ നിലപാട് . രാജ്യത്ത് നിലവിൽ 21,692 ജ്വല്ലറികൾക്കാണ് ഹാൾ മാർക്കിങ് ലൈസൻസുള്ളത് . എന്നാൽ സ്വർണാഭരണങ്ങൾക്കു ഹാൾ മാർക്കിങ് നിർബന്ധിതമാക്കിയിട്ടില്ല . പരിശോധനാ ലാബുകളുടെ എണ്ണവും അടിസ്ഥാന സൌകര്യങ്ങളും വർധിപ്പിച്ച് ഹാൾ മാർക്കിങ് നിർബന്ധമാക്കാനാണു ശ്രമം .


അയർലൻഡിനെതിരായ ടി 20 പരമ്പരിലെ ആദ്യ മൽസരത്തിൽ ഇന്ത്യക്ക് കൂറ്റൻ സ്കോർ . ആദ്യം ബാറ്റ് ചെയ്ത ഇന്ത്യ 20 ഓവറിൽ 208 റൺസാണ് അടിച്ചെടുത്തത് . തകർപ്പൻ പ്രകടനം പുറത്തെടുത്ത ഓപ്പണർമാരായ രോഹിത് ശർമ്മയും ധവാനുമാണ് ഇന്ത്യക്ക് വമ്പൻ സ്കോർ സമ്മാനിച്ചത് . സെഞ്ചുറിക്ക് മൂന്നു റൺസ് അകലെ രോഹിത് പുറത്തായപ്പോൾ ശിഖർ ധവാൻ 74 റൺസ് നേടി . ആദ്യ വിക്കറ്റിൽ ധവാൻ രോഹിത് കൂട്ടുകെട്ട് 160 റൺസാണ് ഇന്ത്യൻ സ്കോറിലേക്ക് സംഭാവന ചെയ്തത് . രോഹിത് 61 പന്തിൽ എട്ടു ബൌണ്ടറിയും അഞ്ചു സിക്സും ഉൾപ്പെടെ 97 റൺസെടുത്തപ്പോൾ ധവാൻ 45 പന്തിൽ അഞ്ചു വീതം ബൌണ്ടറിയും സിക്സും പറത്തി . സുരേഷ് റെയ്ന ( 10 ) , ധോണി ( 11 ) , വിരാട് കോലി ( 0 ) എന്നിവരും പുറത്തായി . നാല് ഓവറിൽ 35 റൺസ് വഴങ്ങി നാലു വിക്കറ്റ് വീഴ്ത്തിയ പീറ്റർ ചേസാണ് അയർലൻഡിനായി തിളങ്ങിയത് . മറുപടി ബാറ്റിംഗിനിറങ്ങിയ അയർലൻഡ് ഒടുവിൽ വിവരം ലഭിക്കുമ്പോൾ 4 ഓവറിൽ 23 ന് ഒരു വിക്കറ്റ് എന്ന നിലയിലാണ് .


മലയാള സിനിമകൾ വീണ്ടും പാമ്പായി മാറുന്നു . പൂട്ടിക്കിടന്ന ബാറുകൾ തുറന്നതോടെ മദ്യത്തിൻറെ ഉപയോഗം മലയാള സിനിമകളിൽ എടുത്ത കാണിക്കത്തക്ക വിധത്തിലുള്ളതാണെന്ന് ഇക്കഴിഞ്ഞ ദിവസങ്ങളിൽ റിലീസ് ചെയ്ത എല്ലാ മലയാള സിനിമകളും കാണിക്കുന്നു . സന്തോഷത്തിലും സങ്കടത്തിലും മറ്റ് ആഘോഷ പരിപാടികൾക്കും ചങ്ക്സായി കൂടെയുള്ളത് മദ്യം തന്നെയാണ് . ഒമർ ലുലു സംവിധാനം ചെയ്ത ' ചങ്കസ് ' എന്ന സിനിമ എഞ്ചിനിയറിംഗ് കോളേജിൽ നിന്ന് തുടങ്ങി കല്യാണത്തിൽ അവസാനിക്കുന്നതാണ് . ചില ക്യാംപസ് തമാശകളിലൂടെ കടന്നു പോകുന്ന സിനിമയുടെ തുടക്കം മുതൽ അവസാനം വരെ മദ്യം കൂട്ടായി നിൽക്കുന്നത് കാണാം . കാംപ്യസ് സൌഹൃദവും പ്രണയവും വിരഹവുമെല്ലാം ആഘോഷമാക്കി മാറ്റുന്നത് മദ്യത്തിനെ മാത്രം ആശ്രയിച്ചാണ് . ഒരാളുടെ ദിവസം തുടങ്ങുന്നതു പോലും മദ്യത്തിൽ നിന്നാണെന്ന് ഈ സിനിമ കാണിക്കുന്നു . സിനിമയിൽ നായകന്റെ അമ്മ പോലും മദ്യം വാങ്ങി വന്ന് ആഘോഷിക്കുന്നുവെന്നു പറയുന്ന സംഭാഷണവും മലയാളിയുടെ മദ്യാസക്തിയെയാണ് കാണിക്കുന്നത് . കുറച്ച് കള്ളന്മാരുടെ കഥ പറയുന്ന ചിത്രമാണ് സിദ്ധാർത്ഥ് ഭരതൻറെ വർണ്യത്തിൽ ആശങ്ക . ഒന്നോ രണ്ടോ ദിവസത്തെ കാര്യങ്ങളിലൂടെയാണ് സിനിമ കടന്നു പോകുന്നതെങ്കിലും മദ്യാസക്തിയെ എടുത്തു കാണിക്കുന്ന ഒരു സിനിമ കൂടിയാണിത് . ഹർത്താൽ മദ്യത്താൽ ആഘോഷിക്കുന്ന മലയാളികളെ ഈ സിനിമയിൽ നമുക്ക് കാണാൻ കഴിയും . ബിബറേജിന് മുന്നിലെ നിരയും വെള്ളമടിയുമൊക്കെ സിനിമയുടെ പ്രമേയങ്ങളായി മാറുമ്പോൾ മദ്യത്തിൽ മുങ്ങുന്ന മലയാളിയെയാണ് സിനിമയിലും എടുത്തു കാണിക്കുന്നത് . ഈ സിനിമയിൽ ഡ്യൂട്ടി സമയത്ത് പോലീസുകാരൻ പോലും വെള്ളമടിച്ചിരിക്കുന്നതും അയാളെ മറ്റൊരു പോലീസുകാരൻ തടയുന്നതും ഉപദേശിക്കുന്നതായും കാണാം . സർവ്വോപരി പാലാക്കാരനിലും വെള്ളമടിയുടെ കാര്യത്തിൽ ഒട്ടും കുറവല്ല എന്നു തന്നെ പറയേണ്ടി വരും . പാലാ സ്വദേശി സി ഐ ജോസ് മാണിയുടെ ജീവിതത്തെ ചുറ്റിപ്പറ്റിയാണ് കഥ വികസിക്കുന്നതെങ്കിലും മദ്യത്തെ വിടാതെയാണ് സിനിമയെ മുന്നോട്ടു കൊണ്ടുപോകുന്നത് . ഓരോ സന്ദർഭത്തിലും ബാലു വർഗ്ഗീസും അലൻസിയർ ' ഇതു അങ്ങോട്ട് പിടിപ്പിക്ക് എന്നിട്ടാവാം ' എന്നുള്ള സംഭാഷണം ഇടയ്ക്കിടെ കയറി വരുന്നുണ്ട് . മാത്രമല്ല ഉറങ്ങി കിടക്കുന്ന പോലീസുകാരന് മദ്യം കാണിച്ച് എഴുന്നേൽപ്പിച്ച് സാമൂഹിക പ്രവർത്തകയുടെ വീട് കാണിക്കാൻ സഹായം ചോദിക്കുന്നതും മദ്യത്തിലൂടെയാണ് . കടങ്ങളുടെ കഥ പറയുന്ന കടം കഥ എന്ന സെന്തിൽ രാജൻ ചിത്രത്തിലും മദ്യത്തിന് കുറവില്ല . വെള്ളത്തിൽ മുങ്ങി നടക്കുന്നയാളാണ് നിഷകളങ്കനായ തമ്പിക്കുട്ടി എന്ന കഥാപാത്രം . കടങ്ങളും കടത്തിന്മേൽ കടങ്ങളും കയറിയ പ്രധാന കഥാപാത്രങ്ങൾ അവരുടെ സങ്കടങ്ങൾക്ക് ബ്രേക്ക് കൊടുക്കുന്നത് മദ്യത്തിലൂടെയാണ് . ഇതുപോലെ തന്നെ ആഘോഷങ്ങളിലും മദ്യത്തിൽ തന്നെ എത്തിച്ചേരുന്നു . പൂട്ടിക്കിടന്ന ബാറുകൾ തുറന്നതോടെ ഓരോ ദിവസവും മദ്യം ലഭിക്കാനും ഒപ്പിക്കാനുമാണ് ഓരോരുത്തരും നെട്ടോട്ടമോടുന്നതെന്ന് ഈ സിനിമകൾ പറയുന്നു .


കാർ നികുതി വെട്ടിപ്പ് നടത്തിയ സംഭവത്തിൽ വാഹനത്തിന്റെ രജിസ്ട്രേഷൻ രേഖകളുമായി നേരിട്ട് ഹാജരാകാൻ നടി അമല പോളിന് മോട്ടോർ വാഹന വകുപ്പിന്റെ നോട്ടീസ് . അമല പോളിന്റെ ഇടപ്പള്ളിയിലെ വീട്ടിലെത്തിയാണ് മോട്ടോർ വാഹനവകുപ്പ് എൻഫോഴ്സ്മെന്റ് വിഭാഗം നോട്ടീസ് നൽകിയത് . എറണാകുളം ആർ . ടി . ഒയ്ക്ക് മുന്നിൽ നേരിട്ട് ഹാജരാകാനാണ് നിർദ്ദേശം . ഷൂട്ടിങ്ങിന്റെ ഭാഗമായി അമല പോൾ ചെന്നൈയിലാണുള്ളത് . സംഭവത്തോട് നടി ഇതുവരെ പ്രതികരിച്ചിട്ടില്ല . പോണ്ടിച്ചേരിയിലെ വ്യാജ വിലാസത്തിൽ വാഹനം രജിസ്റ്റർ ചെയ്തതിലൂടെ 20 ലക്ഷം രൂപയുടെ നികുതി നടി വെട്ടിച്ചതായാണ് സൂചന . കേരളത്തിലെ വാഹന നിയമം അനുസരിച്ച് അന്യസംസ്ഥാനത്തു നിന്നുള്ള കാർ ഇവിടെ ഓടിക്കുകയാണെങ്കിൽ ഒരു വർഷത്തിനുള്ളിൽ രജിസ്ട്രേഷൻ ഉടമയുടെ പേരിലേക്കു മാറ്റുകയും വാഹന വിലയുടെ 20 ശതമാനം റോഡ് നികുതിയായി അടയ്ക്കുകയും ചെയ്യണം . ഒരുവർഷം പൂർത്തിയാകുന്നതുവരെ വാഹനമോടിക്കാൻ 1500 രൂപയുടെ താത്കാലിക രജിസ്ട്രേഷൻ എടുത്താൽ മതിയാവും . രജിസ്ട്രേഷൻ മാറ്റാതെയോ മോട്ടോർ വാഹന വകുപ്പിന്റെ അനുമതി ലഭിക്കാതെയോ ഇത്തരം വാഹനം നിരത്തിലെത്തിയാൽ പിടിച്ചെടുക്കാനും പിഴ ഇടാക്കാനും വ്യവസ്ഥയുണ്ട് .


അടുത്തകാലത്ത് നിരൂപകശ്രദ്ധയിലും പ്രേക്ഷകപ്രീതിയിലും മുന്നിലെത്തിയ മറ്റൊരു ചിത്രമില്ല , ലിജോ ജോസ് പെല്ലിശ്ശേരിയുടെ ഈ . മ . യൌവിനെപ്പോലെ . എന്നാൽ മൂന്ന് വർഷം മുൻപ് പുറത്തെത്തിയ ശവം എന്ന സിനിമയുമായി ഈമയൌവിൻറെ പ്ലോട്ടിനുള്ള സാമ്യം ലിജോ ചിത്രത്തിൻറെ റിലീസിംഗ് സമയത്ത് ഏറെ ചർച്ചയായിരുന്നു . ശവത്തിൻറെ സംവിധായകൻ ഡോൺ പാലത്തറ തന്നെയാണ് സോഷ്യൽ മീഡിയയിൽ പിന്നീട് ഏറെ ചർച്ചകൾക്ക് വഴിവച്ച അഭിപ്രായപ്രകടനം ആദ്യം നടത്തിയത് . ഈമയൌവിൻറെ പ്ലോട്ടിന് ശവവുമായുള്ള വിവിധ സാമ്യങ്ങൾ എണ്ണിയെണ്ണി പറഞ്ഞ് പരിഹാസരൂപേണയായിരുന്നു ഡോണിൻറെ ഫേസ്ബുക്ക് പോസ്റ്റ് . മാത്യൂസിന് ഈ . മ . യൌവിൻറെ രചനയ്ക്കായി ശവത്തെ ആശ്രയിക്കേണ്ടതില്ലെന്ന് പിന്നീട് ചില അഭിമുഖങ്ങളിൽ ലിജോ പെല്ലിശ്ശേരി മറുപടി പറഞ്ഞു . ഇപ്പോഴിതാ ഈമയൌ റിലീസായി ഒരു മാസം പിന്നിടുമ്പോൾ വിവാദത്തിൽ വിശദീകരണവുമായി ഡോൺ പാലത്തറ വീണ്ടും . താൻ മുൻപുയർത്തിയ വിമർശനത്തെ ഏകപക്ഷീയമായി പരിഹസിച്ചവർക്കുള്ള മറുപടി എന്ന നിലയിലാണ് ഫേസ്ബുക്ക് കുറിപ്പ് . ശവം ഒരു ഗംഭീര സിനിമയല്ലെന്നും എന്നാൽ ഈമയൌ മോശം സിനിമയാണെന്നും പറയുന്നു ഡോൺ . ശവം കണ്ടതിന് ശേഷം സമാനമായ തീം ഉപയോഗിച്ച് ഒരു കൊമേഴ്സ്യൽ ചിത്രം എടുത്തവർ അത് അംഗീകരിക്കാത്തതിനെ മാത്രമല്ല അത് വികലമായി എടുത്തതിനെക്കൂടിയാണ് താൻ പരിഹസിച്ചതെന്നും ഡോൺ .


ഓഹരി വിപണിയിൽ റെക്കോഡ് ക്ലോസിംഗ് . നിഫ്റ്റി ചരിത്രത്തിൽ ആദ്യമായി പതിനായിരത്തിന് മുകളിൽ വ്യാപാരം അവസാനിപ്പിച്ചു . സെൻസെക്സും റെക്കോഡ് നിരക്കിലാണ് ക്ലോസ് ചെയ്തത് . ഓഹരി വിപണിയിലെ റെക്കോർഡ് പ്രകടനങ്ങൾ അവസാനിക്കുന്നില്ല . ദേശീയ ഓഹരി സൂചികയായ നിഫ്റ്റി ആദ്യമായി പതിനായിരത്തിന് മുകളിൽ വ്യാപാരം അവസാനിപ്പിച്ചു . 56 പോയൻറ് നേട്ടത്തോടെ 10,020ലായിരുന്നു നിഫ്റ്റിയുടെ ക്ലോസിങ് . കഴിഞ്ഞ ദിവസം ചരിത്രത്തിലാദ്യമായി പതിനായിരം കടന്ന നിഫ്റ്റി പിന്നീട് താഴേക്ക് പോയിരുന്നു . മുംബൈ ഓഹരി സൂചികയായ സെൻസെക്സും പുതിയ ഉയരം കുറിച്ചാണ് ഇന്ന് വ്യാപാരം അവസാനിപ്പിച്ചത് . 154 പോയൻറ് ഉയർന്ന സെൻസെക്സ് 32,382ലെത്തി . രാജ്യാന്തര വിപണിയുടെ ചുവടുപിടിച്ച് ഇന്ത്യൻ വിപണിയിലും ഓഹരികൾ കുതിച്ച് കയറിയതാണ് ചരിത്ര നേട്ടത്തിന് അടിസ്ഥാനം . വിദേശ നിക്ഷേപം വലിയ തോതിൽ എത്തുന്നതും കമ്പനികളുടെ , പ്രതീക്ഷിച്ചതിലും മികച്ച ആദ്യപാദ ഫലങ്ങളും വിപണിയെ സ്വാധീനിക്കുന്നുണ്ട് . ഡോളറുമായുള്ള വിനിമയത്തിൽ രൂപയും നേരിയ നേട്ടത്തിലാണ് . ഒരു ഡോളറിന് 64.36 രൂപയിലാണ് വിനിമയം .


പെട്രോൾ , ഡീസൽ വിലകൾ രാജ്യത്ത് റിക്കോർഡുകൾ തകർത്ത് മുന്നേറുന്പോൾ നിയന്ത്രിക്കാനാവാതെ കേന്ദ്ര സർക്കാർ സംവിധാനങ്ങൾ കാഴ്ച്ചക്കാരാവുന്നു . പെട്രോളിന് തിരുവനന്തപുരത്ത് ആഗസ്റ്റ് 31 ലെ നിരക്ക് ലിറ്ററിന് 82 രൂപയ്ക്കടുത്താണ് , ഡീസലിന് ലിറ്ററിന് 75 രൂപയ്ക്ക് മുകളിലുമാണ് . നിരവധി ആഭ്യന്തര - അന്തർദേശീയ കാരണങ്ങളാണ് പെട്രോളിയം വിലവർദ്ധനയ്ക്ക് പിന്നിലുളളത് . നികുതിയിലെ കളികൾ അന്താരാഷ്ട്ര വിപണിയിൽ ക്രൂഡ് ഓയിലിൻറെ വില ബാരലിന് 78 ഡോളറിലേക്ക് ഉയർന്നതോടെയാണ് രാജ്യത്തും ഇന്ധന വിലയിൽ നിയന്ത്രണങ്ങളില്ലാതെ കയറ്റം പ്രകടമായതെന്നാണ് ഈ മേഖലയിലെ വിദഗ്ധരുടെ പ്രതികരണം . എന്നാൽ , എണ്ണവില നിയന്ത്രണങ്ങളില്ലാതെ ഉയരുന്ന സാഹചര്യത്തിൽ വില നിയന്ത്രണ നടപടിയെന്ന നിലയ്ക്ക് നികുതികളിൽ കുറവ് വരുത്താൻ ഇതുവരെ കേന്ദ്ര - സംസ്ഥാന സർക്കാരുകൾ തയ്യാറായിട്ടില്ല . കേന്ദ്ര സർക്കാർ ഒരു ലിറ്റർ പെട്രോളിന് 19.48 രൂപ എക്സൈസ് നികുതിയാണ് ഇടാക്കുന്നത് . ഡീസലിനാകട്ടെ ലിറ്ററിന് 15.33 രൂപയും . കേന്ദ്ര നികുതികൾ ചുമത്തിയ ശേഷമുള്ള തുകയ്ക്കു മേൽ പെട്രോളിന് 17.24 % , ഡീസലിന് 11.91 % വീതം നികുതിയും കൂടി ചുമത്തിയ ശേഷമാണ് സംസ്ഥാനത്ത് പന്പുകളിലൂടെ പൊതുജനത്തിന് ഇന്ധനം വിൽക്കുന്നത് . അന്താരാഷ്ട്ര സമ്മർദ്ദങ്ങൾ ക്രൂഡിൻറെ കാര്യത്തിൽ പൂർണ്ണമായും ഇറക്കുമതിയെ ആശ്രയിക്കുന്ന രാജ്യമാണ് ഇന്ത്യ . രൂപയുടെ മൂല്യം യുഎസ് ഡോളറിനെതിരെ 71 എന്ന എക്കാലത്തെയും മോശം നില തുടരുന്നത് ക്രൂഡിൻറെ ഇറക്കുമതി ഇന്ത്യയ്ക്ക് ചിലവേറിയതാക്കുന്നു . രാജ്യത്ത് ആവശ്യമായി വരുന്ന 70 ശതമാനം അസംസ്കൃത എണ്ണയും രാജ്യം ഇറക്കുമതി ചെയ്യുകയാണ് . യുഎസ് - ചൈന വ്യാപാര യുദ്ധമാണ് ഡോളറിനെതിരായി രൂപയുടെ മൂല്യത്തിൽ വൻ തകർച്ച നേരിടാനുളള പ്രധാന കാരണം . സൌദിയുടെ നയം ലോകത്ത് എണ്ണ ഉൽപ്പാദനത്തിന് മുന്നിൽ നിൽക്കുന്ന സൌദി അറേബ്യ എണ്ണ ഉൽപ്പാദനം വെട്ടിക്കുറച്ചതും അന്താരാഷ്ട്ര വിപണിയിൽ എണ്ണവില ഉയരാൻ കാരണമായി . എണ്ണ ഉൽപ്പാദനം വെട്ടിച്ചുരുക്കുമെന്ന് മുൻപേ പ്രഖ്യാപിച്ചിരുന്ന സൌദി ജൂലൈയിൽ അത് പ്രാബല്യത്തിൽ വരുത്തി . ജൂലൈ മുതൽ ദിവസവും ശരാശരി 2,00,000 ബാരലിലേക്കാണ് സൌദി ക്രൂഡിൻറെ ഉൽപ്പാദനം വെട്ടിക്കുറച്ചത് . ഇറാൻ മുതൽ വെനസ്വല വരെ യുഎസിൻറെ ഉപരോധ ആക്രമണങ്ങൾ രാജ്യന്തര തലത്തിൽ ക്രൂഡിൻറെ ലഭ്യത കുറയാനും വില ഉയരാനും ഇടയാക്കുന്ന മറ്റൊരു പ്രധാന കാരണം യുഎസ് നടപ്പാക്കിക്കൊണ്ടിരിക്കുന്ന ഉപരോധങ്ങളാണ് . ഇറാൻ , വെനസ്വല തുടങ്ങിയ രാജ്യങ്ങൾക്ക് മുകളിൽ യുഎസ് നടപ്പാക്കിക്കൊണ്ടിരിക്കുന്ന ഉപരോധം എണ്ണവില റോക്കറ്റ് പോലെ ഉയരാൻ ഇടയാക്കി . ടെഹ്റാൻ ആണവ പദ്ധതിയിൽ നിന്ന് ഏകപക്ഷീയമായി പിൻമാറിയത് മുതൽ ഇറാൻറെ മുകളിൽ യുഎസ്സിൻറെ ഉപരോധം തുടരുകയാണ് . ഇറാൻറെ പ്രധാന വരുമാന മാർഗ്ഗമായ ക്രൂഡ് വിൽപ്പന തടയുകയാണ് യുഎസ്സിൻറെ ശ്രമം . ഇതിനായി ഇന്ത്യയടക്കമുളള രാജ്യങ്ങൾക്ക് മുകളിൽ അമേരിക്കൻ സമ്മർദ്ദവും ശക്തമാണ് . ഇറാനിൽ നിന്ന് ക്രൂഡ് വാങ്ങുന്ന രണ്ടാമത്തെ ഏറ്റവും വലിയ രാജ്യമാണ് ഇന്ത്യ . ചൈനയാണ് ഇറാനിൽ നിന്ന് എണ്ണ വാങ്ങുന്ന ഏറ്റവും വലിയ രാജ്യം . എണ്ണ ഉൽപ്പാദനത്തിൽ മുന്നിലുളള ലാറ്റിനമേരിക്കൻ രാജ്യമായ വെനസ്വലയ്ക്ക് മുകളിൽ അമേരിക്ക ഏർപ്പെടുത്തിയിരിക്കുന്ന വിലക്കുകൾ ക്രൂഡിൻറെ ലഭ്യതയിൽ വലിയ കുറവാണ് അന്താരാഷ്ട്ര വിപണിയിൽ സൃഷ്ടിച്ചിരിക്കുന്നത് . യുഎസ് തങ്ങളുടെ സൌഹൃദ രാജ്യങ്ങളോട് വെനസ്വലയിൽ നിന്നുളള ക്രൂഡ് ഇറക്കുമതി ഒഴിവാക്കണമെന്ന് ആവശ്യപ്പെട്ടത് കുറച്ച് നാളുകൾക്ക് മുൻപ് വലിയ ചർച്ചകൾ സൃഷ്ടിച്ചിരുന്നു .


ലൈം ഗി ക മാ യി പീ ഡി പ്പി ക്കു ക യും വ ഞ്ചി ക്കു ക യും ചെ യ്തെ ന്ന ബോ ളി വു ഡ് ന ടി സീ ന ത് അ മ ൻറെ പ രാ തി യി ൽ ബി ന സു കാ ര നെ പോ ലീ സ് അ റ സ്റ്റ് ചെ യ്തു . മും ബൈ യി ലെ ബി സി ന സു കാ ര നാ യ അ മ ൻ ഖ ന്ന യെ ന്ന സ ർ ഫ റാ സ് ആ ണ് അ റ സ്റ്റി ലാ യ ത് . മുംബൈ വ്യവസായി ശല്യം ചെയ്യുന്നുവെന്ന് ആരോപിച്ച് നടി സീനത്ത് അമൻ ജുഹു പൊലീസ് സ്റ്റേഷനിൽ പരാതി നൽകിയിരുന്നു . സ ർ ഫ റാ സി നെ കോ ട തി യി ൽ ഹാ ജ രാ ക്കി . കേ സി ൽ ക്രൈം ബ്രാ ഞ്ച് അ ന്വേ ഷ ണം ആ രം ഭി ച്ചു . നേ ര ത്തെ യും ശ ല്യം ചെ യ്യു ന്ന താ യി താ രം പ രാ തി ന ൽ കു ക യും സ ർ ഫ റാ സ് അ റ സ്റ്റി ലാ കു ക യും ചെ യ്തി രു ന്നു . അസ്വസ്ഥതകളുണ്ടാക്കും വിധം വ്യവസായി പിന്തുടരുന്നുവെന്നുമാണ് പരാതി . സീനത്ത് അമനുമായി പരിചയമുണ്ടായിരുന്ന ആളാണ് കുറ്റാരോപിതനായ വ്യവസായി . ചില പ്രശ്നങ്ങളെ തുടർന്ന് വ്യവസായിയുമായുള്ള ബന്ധം സീനത്ത് അമൻ അവസാനിപ്പിച്ചിരുന്നു . എന്നാൽ സീനത്ത് അമനെ വ്യവസായി ശല്യപ്പെടുത്തുന്നതിനെ തുടർന്നാണ് പരാതി നൽകിയെന്നാണ് റിപ്പോർട്ട് . പൊലീസ് കേസ് രജിസ്റ്റർ ചെയ്ത് അന്വേഷണം ആരംഭിച്ചിട്ടുണ്ട് . പീഡനക്കേസും സ്ത്രീയെ അപകീർത്തിപ്പെടുത്തും വിധം പെരുമാറുന്നതിനെതിരെയുളള കേസുമാണ് രജിസ്റ്റർ ചെയ്തിരിക്കുന്നത് .


താൻ ഒരിക്കലും കരുതിയില്ല തന്റെ പൊക്കിൾ ഇത്രയും വലിയ ചർച്ചകൾക്ക് കാരണമാകുമെന്ന് - പറയുന്നത് മറ്റാരുമല്ല സൌത്ത് ഇന്ത്യൻ സുന്ദരി അമല പോൾ ആണ് . തിരുട്ടു പയലെ - 2 എന്ന പുതിയ ചിത്രവുമായി ബന്ധപ്പെട്ട് ടൈംസ് ഓഫ് ഇന്ത്യക്ക് നൽകിയ അഭിമുഖത്തിലായിരുന്നു അമലയുടെ തുറന്നു പറച്ചിൽ . ആരാധകർ ഏറെ പ്രതീക്ഷയോടെ കാത്തിരുന്ന ചിത്രമായിരുന്നു സുശി ഗണേഷൻ സംവിധാനം ചെയ്ത തിരുട്ടുപയലേ - 2 . ചിത്രത്തിലെ നായകൻ ബോബിയോടൊപ്പം മഞ്ഞസാരിയുടുത്ത് പൊക്കിൾ കാണിച്ച് നിൽക്കുന്ന ഫസ്റ്റ് ലുക്ക് പോസ്റ്ററാണ് വിവാദങ്ങൾക്ക് വഴിയൊരുക്കിയത് . പോസ്റ്റർ പുറത്തുവന്നതോടെ അമലയ്ക്ക് അഭിനന്ദനവുമായി നിരവധിപേർ എത്തിയെങ്കിലും സദാചാരവാദികൾ അടങ്ങിയിരുന്നില്ല . കടുത്ത ഭാഷയിൽ വിമർശിച്ചും തെറിപറഞ്ഞും സോഷ്യൽ മീഡിയയിൽ അവർ അത് ആഘോഷമാക്കി . എന്നാൽ ഇതൊന്നും കൂസാതെയാണ് വിമർശകർക്ക് മറുപടിയുമായി അമല എത്തിയത് . താൻ ഒരു രംഗത്തിൽ പൊക്കിൾ കാണിച്ച് അഭിനയിച്ചു . അത് ഇത്രവലിയ പ്രശ്നമാകുമെന്ന് കരുതിയില്ല . നമ്മൾ 2017ലാണ് ജീവിക്കുന്നതെന്ന് പലരും മറക്കുന്നു . നല്ലൊരു ചിത്രത്തിന്റെ പോസ്റ്ററിനെ മറ്റൊരു രീതിയിൽ കാണാൻ എങ്ങനെയാണ് ഇത്തരക്കാർക്ക് കഴിയുന്നതെന്ന് മനസിലാകുന്നില്ലെന്നും അമല പറഞ്ഞു . എന്റെ കരിയറിലെ മികച്ച ചിത്രങ്ങളിലൊന്നാണിത് . സ്ക്രിപ്റ്റ് കണ്ട് ഇ്ഷ്ടപ്പെട്ടാണ് ചിത്രം തിരഞ്ഞെടുത്തത് മികച്ച പ്രതികരണം ലഭിക്കുമെന്നാണ് പ്രതീക്ഷയെന്നും അമല പറഞ്ഞു ,


അത്യാകർഷക ദീപാവലി ഓഫറുകളുമായി ജെറ്റ് എയർവേയ്സ് . ഓഫർ കാലയളവിനുള്ളിൽ ബുക്ക് ചെയ്യുന്ന വിമാന ടിക്കറ്റുകൾക്ക് 20 ശതമാനം വിലക്കുറവാണ് ജെറ്റ് എയർവേയ്സ് പ്രഖ്യാപിച്ചിട്ടുള്ളത് . ഒമ്പത് ദിവസമാണ് ഓഫർ കാലാവധിയെന്ന് ജെറ്റ് എയർവേയ്സ് പുറത്തിറക്കിയ വാർത്താക്കുറിപ്പിൽ വ്യക്തമാക്കുന്നു . രാജ്യത്തിനകത്തും രാജ്യാന്തര യാത്രകൾക്കും ഒരുപോലെ ജെറ്റ് എയർവേയ്സിൻറെ ഓഫർ ഉപയോഗപ്പെടുത്താൻ കഴിയും . ഒക്ടോബർ 17 മുതൽ 25 വരെയാണ് ഓഫർ കാലാവധി . 2017 നവംബർ ഒന്നുമുതലുള്ള യാത്രകൾക്കാണ് ഈ ഓഫർ ലഭിക്കുക . ദീപാവലി 2017 പദ്ധതിയ്ക്ക് കീഴിലുള്ള ഈ ഓഫറിൽ ജെറ്റ് എയർവേയ്സിലെ പ്രീമിയർ നിരക്കുകൾക്ക് 20 ശതമാനം വിലക്കുറവും ഇക്കോണമി നിരക്കുകളിൽ 10 ശതമാനം വിലക്കുറവാണ് ലഭിക്കുക . രാജ്യത്തിനകത്തും രാജ്യാന്തര യാത്രകൾക്കും ഓഫർ ലഭിക്കുമെന്നും ജെറ്റ് എയർവേയ്സ് വ്യക്തമാക്കുന്നു . രാജ്യാന്തര യാത്രകൾക്ക് ഉടൻ ടിക്കറ്റ് ബുക്ക് ചെയ്യുന്നവർക്കും ഈ ഓഫർ ലഭിക്കും . രാജ്യത്ത് ദീപാവലി പ്രമാണിച്ച് സ്വകാര്യ വിമാന കമ്പനികൾ വ്യാപകമായി ഓഫർ പ്രഖ്യാപിച്ചതിന് പിന്നാലെയാണ് അവയോട് കിടപിടിക്കുന്ന ഓഫറുകളുമായി ജെറ്റ് എയർവേയ്സ് രംഗത്തെത്തുന്നത് . ഉത്സവകാലത്ത് വിമാനയാത്രയ്ക്കായി ജെറ്റ് എയർവേയ്സിനെ ആശ്രയിക്കുന്ന യാത്രക്കാർക്ക് പണം ലാഭിക്കുന്നതിന് വേണ്ടിയാണ് ഓഫർ പ്രഖ്യാപനമെന്ന് ജെറ്റ് എയർവേയ്സ് ചീഫ് കമേഴ്സ്യൽ ഓഫീസർ ജയരാജ് ഷൺമുഖൻ വ്യക്തമാക്കി . ഒറ്റയാത്രയ്ക്കും മടക്കയാത്രകൾക്കും ഈ ഓഫർ ഉപയോഗപ്പെടുത്താമെന്നും അദ്ദേഹം വ്യക്തമാക്കി .


സംസ്ഥാനത്തെ സ്വർണ്ണ വിലയിൽ വൻ വർദ്ധനവ് . ഗ്രാമിന് 2,950 രൂപയാണ് ഇന്നത്തെ സ്വർണ്ണവില . പവന് 23,600 രൂപയും . ഈ മാസത്തെ ഏറ്റവും ഉയർന്ന നിരക്കാണിത് . ഇന്ന് ഗ്രാമിൻറെ മുകളിൽ 10 രൂപയാണ് വർദ്ധിച്ചത് . വെള്ളിയാഴ്ച്ച ഗ്രാമിന് 2,940 രൂപയായിരുന്നു നിരക്ക് . ഒക്ടോബർ ഒന്നിന് 2,845 രൂപയായിരുന്നു നിരക്ക് ഈ മാസത്തെ ഏറ്റവും താഴ്ന്ന നിരക്കും ഇതായിരുന്നു . രാജ്യാന്തര വിപണിയിൽ 31 ഗ്രാമിന്റെ ട്രോയ് ഔൺസിന് 1219.50 ഡോളറാണ് നിരക്ക് .


റബ്ബർ വിലസ്ഥിരതാ പദ്ധതി തുടരുമെന്ന് ബജറ്റിന് മുന്നോടിയായി ധനമന്ത്രി പ്രഖ്യാപിച്ചെങ്കിലും നിലവിലെ ന്യൂനതകൾ പരിഹരിക്കണമെന്ന ആവശ്യമാണ് റബ്ബർ കർഷകരിൽ നിന്ന് ഉയരുന്നത് . ആവർത്തന കൃഷിക്കുള്ള സബ്സിഡി വർദ്ധനവും , അവധിവ്യാപാര നിയന്ത്രണവും ഉൾപ്പടെ ബജറ്റിൽ റബ്ബർ കർഷകർ പ്രതീക്ഷിക്കുന്ന പദ്ധതികൾ ഏറെയാണ് . നിലവിൽ റബ്ബർ ബോർഡിന്റെ പരിഗണനയ്ക്കെത്തിയ 570 കോടി രൂപയുടെ കർഷകരുടെ ബില്ലുകളിൽ 520 കോടിയുടെ ബില്ലും റബ്ബർ വിലസ്ഥിരതാ ഫണ്ടിൽ നിന്ന് പാസ്സാക്കി കഴിഞ്ഞു . 487 കോടി വിതരണം ചെയ്തു . ബജറ്റിൽ കൂടുതൽ തുക വകയിരുത്തിയാലേ പദ്ധതി ഇനി തുടരാനാകൂ . രണ്ട് ഹെക്ടറിൽ താഴെ കൃഷി ചെയ്യുന്ന പത്ത് ലക്ഷത്തോളം വരുന്ന കർഷകരിൽ മൂന്നര ലക്ഷം പേർ മാത്രമാണ് പദ്ധതിയുടെ ഗുണഭോക്താക്കളായുള്ളത് . ബാക്കി കർഷകരെ പദ്ധതിൽ ഉൾകൊള്ളിക്കാനുള്ള നടപടികൾ കർഷക സമൂഹം ബജറ്റിൽ പ്രതീക്ഷിക്കുന്നു . ആവർത്തന കൃഷിക്ക് നിലവിലുള്ള സബ്സിഡിയായ 25000 രൂപ ഫണ്ടില്ലാത്തതിനാൽ റബ്ബർ ബോർഡ് നൽകുന്നില്ല . ആവർത്തന കൃഷിക്കും പുതുതായി കൃഷി തുടങ്ങാനും ഹെക്ടറിന് 125000 രൂപയെങ്കിലും സബ്സിഡി കിട്ടണമെന്നാണ് കർഷകരുടെ ആവശ്യം .


ഇന്ത്യയിൽ റിയാലിറ്റി ഷോകളിൽ ചരിത്രം കുറിച്ച ഒന്നാണ് ബിഗ് ബോസ് . മലയാളത്തിലും ബിഗ് ബോസ് വലിയ തരംഗമായി . ഏറെ നേരത്തെ തന്നെ ഹിന്ദിയിൽ ബിഗ് ബോസ് ആരംഭിച്ചിരുന്നു . അതിൻറെ 12ാ സീസണിലെ വിശേഷങ്ങളാണ് ഇപ്പോൾ വന്നുകൊണ്ടിരിക്കുന്നത് . മലയാളികളെ ബന്ധിപ്പിക്കുന്ന മറ്റൊരു പ്രത്യേകത കൂടി ഹിന്ദി ബിഗ്ബോസ് 12ാം സീസണിനുണ്ട് . മുൻ ക്രിക്കറ്റ് താരവും നടനും മോഡലുമൊക്കെയായ ശ്രീശാന്താണത് . ശ്രീശാന്തിൻറെ സാന്നിധ്യം കൊണ്ട് മാത്രം പലവട്ടം ഹിന്ദി ബിഗ് ബോസ് വാർത്തകളിൽ ഇടം നേടുകയും ചെയ്തിരുന്നു . ഹിന്ദി ബിഗ് ബോസിൻറെ 12ാം സീസൺ അവസാനിച്ചിരിക്കുകയാണിപ്പോൾ . വിജയിയായി തെരഞ്ഞെടുക്കപ്പെട്ടത് ടെലിവിഷൻ താരം ദീപിക കക്കറാണ് . എന്നാൽ വിജയം അർഹിച്ചിരുന്നത് ശ്രീശാന്തിനാണെന്ന് സാമൂഹിക മാധ്യമങ്ങളിൽ അഭിപ്രായങ്ങൾ ഉയർന്നിരുന്നു . ദീപികയ്ക്കതിരെ വ്യാപക വിമർശനങ്ങളും ഉയർന്നു . ഈ വിമർശനങ്ങൾക്കെല്ലാം അപ്പുറത്തേക്ക് പോവുകയാണ് ശ്രീശാന്തിൻറെ ആരാധകനെന്ന് അവകാശപ്പെടുന്ന ആളുടെ ട്വീറ്റ് . എന്നെങ്കിലും താൻ മുംബൈയിലേക്ക് വരികയാണെങ്കിൽ ദീപികയുടെ മുഖത്ത് ആസിഡ് ഒഴിക്കുമെന്നാണ ട്വീറ്റിൽ പറയുന്നത് . ഇതിനെതിരെ ദീപികയുടെ ആരാധകരും രംഗത്തെത്തി . ഇയാളെ അറസ്റ്റ് ചെയ്യണമെന്നാവശ്യപ്പെട്ട് മുംബൈ പൊലീസിനെയും ടാഗ് ചെയ്ത് ട്വീറ്റ് ചെയ്തിരിക്കുകയാണ് ദീപികയുടെ ആരാധകർ . ബിഗ് ബോസ് വിജയിയായി ദീപികയെ തെരഞ്ഞെടുത്തതിന് പിന്നാലെ തൻറെ ഒര ആരാധാകൻ കൈത്തണ്ട മുറിച്ച് ആത്മഹത്യക്ക് ശ്രമിച്ചതായി ശ്രീശാന്ത് വെളിപ്പെടുത്തിയിരുന്നു . ബിഗ് ബോസിൽ റണ്ണറപ്പാണ് ശ്രീശാന്ത് . ബിഗ് ബോസ് സീസൺ അവസാനിച്ചിട്ടും സോഷ്യൽ മീഡിയയിലെ ഫാൻ ഫൈറ്റ് തുടരുകയാണ് .


ബോക്സിംഗ് ഇകിഹാസം മുഹമ്മദ് അലിക്ക് ലോകത്തിന്റെ ആദരാഞ്ജലി . ലോകത്തെ വിറപ്പിച്ച കായിക താരമാണ് അലിയെന്ന് ഒബാമ ട്വീറ്റ് ചെയ്തു . അലിയുടെ സംസ്കാരം വെള്ളിയാഴ്ച ജന്മനാടായ ലൂയിസ് വില്ലെയിലെ കെന്റക്കിൽ നടക്കും . ഇടിക്കൂട്ടിൽ എതിരാളികളെ അനായാസം ഇടിച്ചിട്ട മുഹമ്മദ് അലി പാർക്കിൻസൺസ് രോഗത്തോട് മല്ലിട്ടത് 32 വർഷം . പ്രതിരോധ ശേഷി പൂർണമായും നഷ്ടപ്പെട്ട് രക്തസമ്മർദ്ദം താഴ്ന്ന് ഒടുവിൽ അലി മരണത്തിന് മുന്നിൽ തലകുനിച്ചു . അലിയുടെ ജന്മദേശമായ ലൂയിസ് വില്ലെയിലെ കെന്റക്കിൽ രണ്ട് ദിവസം പൊതുദർശനം . വെള്ളിയാഴ്ച കേവ് ഹിൽ ശ്മശാനത്തിൽ മുസ്ലിം ആചാരപ്രകാരം മൃതദേഹം മറവ് ചെയ്യും . ലോകം മുഴുവനുമുള്ള അലി ആരാധകർക്കായി സംസ്കാരച്ചടങ്ങ് ഓൺലൈൻ വഴി തത്സമയം കാണാനുള്ള സൌകര്യം ഒരുക്കിയിട്ടുണ്ട് . അമേരിക്കയുടെ മുൻ പ്രസിഡന്റ് ബിൽ ക്ലിന്റൺ സംസ്കാരച്ചടങ്ങിൽ പങ്കെടുക്കും . 1942 ജനുവരി 17ന് അമേരിക്കയിലെ കെന്റുകിയിലുള്ള ലൂയി വില്ലയിൽ ജനിച്ച അദ്ദേഹം മൂന്നു തവണ ലോക ഹെവി വെയ്റ്റ് ചാമ്പ്യനായും ഒളിമ്പിക് ചാമ്പ്യനായും അദ്ദേഹം തെരഞ്ഞെടുക്കപ്പെട്ടിട്ടുണ്ട് . 1960ലെ റോം ഒളിമ്പിക്സിൽ 81 കിലോഗ്രാം ഹെവി വെയ്റ്റ് ബോക്സിങിൽ സ്വർണം നേടിയതോടെ ക്ലാഷ്യസ് ക്ലേ എന്ന മുഹമ്മദ് അലി ലോക പ്രശസ്തിയിലേക്കുയർന്നു . വെറും 19 വയസുമാത്രമായിരുന്നു അപ്പോൾ അദ്ദേഹത്തിന്റെ പ്രായം . അമേരിക്കയിലെ വർണവിവേചനത്തിനെതിരെ പ്രതിഷേധ സൂചകമായി ഇസ്ലാം മതം സ്വീകരിക്കുകയും 1964ൽ സ്വന്തം പേര് മുഹമ്മദ് അലി എന്ന് മാറ്റുകയും ചെയ്തു . 1964ൽ തന്നെ അദ്ദേഹം ലോക കിരീടം സ്വന്തമാക്കിയെങ്കിലും 1967ൽ വിയറ്റ്നാം യുദ്ധത്തിൽ പങ്കെടുക്കാൻ വിസമ്മതിച്ചതിന് അത് തിരിച്ചെടുത്തു . ഒരൊറ്റ വിയറ്റ്നാംകാരനും തന്നെ കറുത്തവനെന്ന് വിളിച്ച് അപമാനിച്ചിട്ടില്ലെന്ന് പ്രഖ്യാപിച്ച് അമേരിക്കയിലെ സാമൂഹ്യ വ്യവസ്ഥിതിയെ ചോദ്യം ചെയ്യുകയായിരുന്നു മുഹമ്മദ് അലി . മൂന്ന് വർഷത്തിന് ശേഷമാണ് അലി റിങ്ങിൽ മടങ്ങിയെത്തിയത് . 1974ൽ വീണ്ടും അലി ലോക ചാംപ്യനായി . 1978ൽ കിരീടം നഷ്ടമായെങ്കിലും ഏതാനും മാസങ്ങൾക്കുള്ളിൽ തിരിച്ചുപിടിച്ചു .


അനിവാര്യമായ തോൽവിയിൽ നിന്ന് ലങ്കയെ രക്ഷിക്കാൻ ആരും അവതരിച്ചില്ല . നാഗ്പൂർ ക്രിക്കറ്റ് ടെസ്റ്റിൽ ഇന്നിംഗ്സിനും 239 റൺസിനും ലങ്കയെ കീഴടക്കി ഇന്ത്യ മൂന്ന് മത്സര പരമ്പരയിൽ 1 - 0ന് മുന്നിലെത്തി . ടെസ്റ്റിൽ റൺസിന്റെ അടിസ്ഥാനത്തിൽ ഇന്ത്യ നേടുന്ന ഏറ്റവും വലിയ വിജയത്തിനൊപ്പമെത്തി . രണ്ടാം ഇന്നിംഗ്സിൽ നാലു വിക്കറ്റ് പിഴുത അശ്വിൻ അതിവേഗം 300 ടെസ്റ്റ് വിക്കറ്റുകളെന്ന ലോക റെക്കോർഡും സ്വന്തമാക്കി . സ്കോർ ശ്രീലങ്ക 2015,166 , ഇന്ത്യ 610/6 . തോൽവി മുന്നിൽക്കണ്ട് നാലാം ദിനം ക്രീസിലിറങ്ങിയ ലങ്കക്കായി ക്യാപ്റ്റൻ ദിനേശ് ചണ്ഡിമൽ മാത്രമെ പൊരുതി നോക്കിയുള്ളു . 61 റൺസെടുത്ത ചണ്ഡിമലിന് പുറമെ വാലറ്റത്ത് ലക്മൽ നടത്തിയ ചെറുത്തുനിൽപ്പാണ് ലങ്കയുടെ തോൽവിഭാരം ചെറുതായെങ്കിലും കുറച്ചത് . ഇന്ത്യക്കായി അശ്വിൻ നാലു വിക്കറ്റെടുത്തപ്പോൾ ഇഷാന്തും ജഡേജയും ഉമേഷും രണ്ട് വിക്കറ്റ് വീതം വീഴ്ത്തി . 56 ടെസ്റ്റിൽ 300 വിക്കറ്റ് പിന്നിട്ട ഓസ്ട്രേലിയൻ പേസ് ഇതിഹാസം ഡെന്നിസ് ലില്ലിയുടെ റെക്കോർഡാണ് 54ാം ടെസ്റ്റിൽ 300 പിന്നിട്ട് അശ്വിൻ മറികടന്നത് . ഈ വർഷമാദ്യം ലില്ലിയുടെ തന്നെ റെക്കോർഡ് മറികടന്നാണ് അശ്വിൻ അതിവേഗം 250 ടെസ്റ്റ് വിക്കറ്റ് തികച്ചത് . ടെസ്റ്റിൽ 300 വിക്കറ്റ് നേട്ടം കൈവരിക്കുന്ന ആറാമത്തെ ഇന്ത്യൻ ബൌളറാണ് അശ്വിൻ .


പാസ്വേർഡുകളുടെ കാലം അവസാനിപ്പിച്ച് ' വെബ് ഓതൻറിക്കേഷൻ സ്റ്റാൻറേർഡ് ' ( WAS ) എന്ന പുതിയ രീതി രംഗത്ത് എത്തുന്നു . ബയോമെട്രിക് വിവരങ്ങളും സ്മാർട്ഫോൺ ഫിങ്കർപ്രിൻറ് സ്കാനർ , വെബ്ക്യാം , സെക്യൂരിറ്റി കീ എന്നിവയുൾപ്പെടുന്നതാണ് പുതിയ തിരിച്ചറിയൽ രീതി . ഫിഡോ , വേൾഡ് വൈഡ് വെബ് കൺസോർഷ്യം ( ഡബ്ല്യൂ3സി ) വെബ് സ്റ്റാൻറേർഡ് ബോഡികളാണ് പുതിയ പാസ് വേഡ് ഫ്രീ പ്രോട്ടോക്കോൾ പ്രഖ്യാപിച്ചത് . ഇനി ഒന്നിലധികം പാസ്വേഡുകൾ ഓർത്തുവെക്കുന്നതിന് പകരം , തങ്ങളുടെ ശരീരഭാഗങ്ങൾ അല്ലെങ്കിൽ സ്വന്തമായുള്ള ഉപകരണങ്ങൾ എന്നിവ ഉപയോഗിച്ച് ബ്ലൂടൂത്തിലൂടേയോ യുഎസ്ബി അല്ലെങ്കിൽ എൻഎഫ്സി എന്നിവയുപയോഗിച്ചോ ആളുകൾക്ക് ലോഗിൻ ചെയ്യാൻ പറ്റുന്നതാണ് പുതിയ സംവിധാനം . കൂടാതെ , ഈ രീതിയിലുള്ള സുരക്ഷ മറ്റൊരാൾക്ക് മറികടക്കാൻ പ്രയാസവുമാണ് . അതായത് ഒരു വെബ്സൈറ്റിൽ ലോഗിൻ ചെയ്യാൻ ഒരാൾ തന്റെ യൂസർ നെയിം നൽകുമ്പോൾ നിങ്ങളുടെ ഫോണിൽ ഒരു അറിയിപ്പ് ലഭിക്കുന്നു . ആ അറിയിപ്പിലെ ഒതന്റിക്കേഷൻ ടോക്കനിൽ തൊടുമ്ബോൾ വെബ്സൈറ്റ് ലോഗിൻ ആവും . നിങ്ങൾ ഓരോ തവണ ലോഗിൻ ചെയ്യാൻ ശ്രമിക്കുമ്പോഴും ഈ ഒതൻറിക്കേഷൻ ടോക്കൻ മാറിക്കൊണ്ടിരിക്കും . ഇങ്ങനെ ഒന്നിധികം മാർഗങ്ങൾ ഒന്നിച്ച് ചേർക്കുന്ന രീതിയാണ് പുതിയ സംവിധാനം . ഇപ്പോൾ ഗൂഗിൾ , മൈക്രോസോഫ്റ്റ് , മോസില്ല തുടങ്ങിയ സ്ഥാപനങ്ങൾ ഈ സേവനം നൽകി വരുന്നുണ്ട് . ആളുകളുടെ സ്വകാര്യ വിവരങ്ങളുൾപ്പടെ അസംഖ്യം വിവരങ്ങൾ കുമിഞ്ഞുകൂടുന്ന വെർച്വൽ ലോകത്ത് , ആ വിവരങ്ങൾ സംരക്ഷിക്കാൻ കൂടുതൽ ഉറപ്പുള്ള വഴികൾ സ്വീകരിക്കേണ്ടത് ആവശ്യകതയാണ് .


വാട്ട്സാപ്പിലെ നഷ്ടപ്പെട്ടെന്ന് കരുതിയ സന്ദേശങ്ങളും ചിത്രങ്ങളും വിഡിയോകളുമെല്ലാം ലളിതമായ വിദ്യയിലൂടെ തിരിച്ചെടുക്കാം . ഇതിനായി ആദ്യം നിങ്ങളുടെ ഫോണിലേക്ക് ആൻഡ്രോയ്ഡ് ഡാറ്റ റിക്കവറി സോഫ്റ്റ്വെയർ ഡൌൺലോഡ് ചെയ്യണം . ഡാറ്റാ റിക്കവറി സോഫ്റ്റ്വെയർ ഡൌൺലോഡ് ചെയ്തതിന് ശേഷം നിങ്ങളുടെ മൊബൈൽ ഒരു ഡസ്ക്ടോപ്പുമായോ , ലാപ്ടോപ്പുമായോ ബന്ധിപ്പിക്കുക . യുഎസ്ബി ഡീബഗ് ചെയ്യുന്നതോടെ നിങ്ങളുടെ ഫോൺ പേഴ്സണൽ കംപ്യൂട്ടർ തിരിച്ചറിയും . തുടർന്ന് ഫോണിലെ ഡാറ്റ ചെക്ക് ചെയ്തതിന് ശേഷം , ഫോണിലെ ഡാറ്റ ചെക്ക് ചെയ്യാൻ അനുമതി നൽകി കഴിഞ്ഞാൽ പേഴ്സണൽ കംപ്യൂട്ടർ ആൻഡ്രോയിഡ് ഫോൺ പരിശോധിക്കാൻ തുടങ്ങും . ഈ പരിശോധന പൂർത്തിയായാൽ ഫോണിലെ ഡാറ്റ സ്കാൻ ചെയ്യാനുള്ള അനുമതി സോഫ്റ്റ്വെയർ ചോദിക്കും . ഇതിന് അനുമതി നൽകുന്ന കൂട്ടത്തിൽ നഷ്ടമായ ഡാറ്റ റിക്കവറി ചെയ്യാനുള്ള ഓപ്ഷനിൽ ടിക്ക് ചെയ്യാനും മറക്കരുത് . ഇതോടെ നഷ്ടമായെന്ന് നിങ്ങൾ കരുതിയ മെസേജുകൾ മുഴുവനായി കാണാനാകും . എന്നാൽ ഈ സംവിധാനം മൂലം ഫോണിലേക്കോ , കമ്പ്യൂട്ടറിലോ മാൽവെയർ ആക്രമണം തടയാൻ പേഴ്സണലായി ഉപയോഗിക്കുന്ന സിസ്റ്റങ്ങൾ ഉപയോഗിക്കുന്നതാണ് നല്ലത് . കഫേകൾ , ലൈബ്രറി തുടങ്ങിയവിടങ്ങളിലെ സിസ്റ്റം ഉപയോഗിക്കുന്നത് അത്ര സുരക്ഷിതമല്ല .


ലോകത്ത് ആദ്യമായി ഒരു യന്ത്രമനുഷ്യന് ഒരു രാജ്യത്തിൻറെ പൌരത്വം നൽകി ലോകത്തെ ആത്ഭുതപ്പെടുത്തിയിരിക്കുകയാണ് സൌദി . വൻ നിക്ഷേപ പദ്ധതികളുമായ സൌദി അറേബ്യയെ മാറ്റിമറിക്കാനൊരുങ്ങുന്ന ഫ്യൂച്ചർ ഇൻവെസ്റ്റ്മെന്റ് ഇനീഷ്യേറ്റീവ് സമ്മേളനത്തിലാണ് സോഫിയ എന്ന ഹ്യുമനോയ്ഡിന് പൌരത്വം നൽകുമെന്ന് സൌദി അറേബ്യ പ്രഖ്യാപിച്ചത് . ആർട്ടിഫിഷ്യൻ ഇൻറലിജൻസിൽ ( നിർമിത ബുദ്ധി ) പ്രവർത്തിക്കുന്ന യന്ത്ര മനുഷ്യനാണ് സോഫിയ . ചോദ്യങ്ങൾക്ക് മറുപടി നൽകാനും സംസാരത്തിനനുസരിച്ച് മുഖഭാവങ്ങളിൽ മാറ്റം വരുത്താനും സോഫിയക്കു കഴിയും . റിയാദിൽ നടന്ന ഫ്യൂച്ചർ ഇൻവെസ്റ്റ്മെന്റ് ഇനീഷ്യേറ്റീവ് സമ്മേളനത്തിൽ സോഫിയയെ അവതരിപ്പിച്ചതോടൊപ്പം ഈ യന്ത്രമനുഷ്യൻറെ ലൈവ് അഭിമുഖവും ഉണ്ടായിരുന്നു . അവതാരകനായ ആൻഡ്രൂ റോസ് സൊർക്കിൻറെ ചോദ്യങ്ങൾക്കെല്ലാം കൃത്യമായി തന്നെ സോഫിയ മറുപടി നൽകി . സൌദി പരത്വം ലഭിച്ചതിൽ അഭിമാനമുണ്ടെന്നും ലോകത്ത് ആദ്യമായി ഒരു റോബോട്ടിന് പൌരത്വം നൽകി അംഗീകരിച്ചത് ചരിത്രപരമാണെന്നും സോഫിയ പ്രതികരിച്ചു . നിർമിത ബുദ്ധിയ സംശയത്തിൻറെ നിഴലിലാക്കുന്ന ഹോളിവുഡ് സിനിമകളേയും ഇലോൻ മസ്കിനേയും സോഫിയ വിമർശിച്ചു . ഹാസൻസ് റോബോട്ടിക്സ് നിർമ്മിച്ച ഏറ്റവും നൂതനമായ റോബോട്ടാണ് സോഫിയ . ഭാവിയിൽ ഐഎ സാങ്കേതികതയുടെ പ്രധാന്യം വ്യക്തമാക്കാനാണ് പുതിയ നീക്കം എന്നാണ് സൌദി പറയുന്നത് .


വൈകി വന്ന യാത്രക്കാരിക്ക് ബോർഡിങ് പാസ് നിഷേധിച്ചതിനെ തുടർന്ന് വിമാനത്താവളത്തിൽ എയർ ഇന്ത്യ ജീവനക്കാരിയും യാത്രക്കാരിയും തമ്മിൽ പൊരിഞ്ഞ തല്ല് . ന്യൂഡൽഹിയിലെ ഇന്ദിരാഗാന്ധി അന്താരാഷ്ട്ര വിമാനത്താവളത്തിലായിരുന്നു സംഭവം . ഹൈദരാബാദിലേക്ക് പോകേണ്ടിയിരുന്ന യാത്രക്കാരി ചെക്ക് ഇൻ സമയം കഴിഞ്ഞാണ് വിമാനത്താവളത്തിലെത്തിയത് . കൌണ്ടറിലുണ്ടായിരുന്ന ജീവനക്കാരൻ ഇക്കാര്യം ചൂണ്ടിക്കാട്ടി ബോർഡിങ് പാസ് നിഷേധിച്ചു . ഇത് തർക്കത്തിനിടയാക്കിയപ്പോൾ ജീവനക്കാരൻ യാത്രക്കാരിയെ വനിതാ ഡ്യൂട്ടി മാനേജരുടെ അടുത്തെത്തിച്ചു . തുടർന്ന് അവിടെ വെച്ചു വാഗ്വാദവും വെല്ലുവിളിയും നടന്നു . ഇതിനിടെ യാത്രക്കാരി മാനേജരെ തല്ലി . പ്രകോപിതയായ മാനേജർ തിരിച്ചും തല്ലിയെന്ന് എയർപോർട്ട് ഡെപ്യൂട്ടി കമ്മീഷണർ സഞ്ജയ് ഭാട്ടിയ പറഞ്ഞു . തുടർന്ന് യാത്രക്കാരി തന്നെ പൊലീസിനെ വിളിച്ചു . ശേഷം ഇരുവരും മാപ്പ് പറഞ്ഞ് പ്രശ്നം രമ്യമായി പരിഹരിക്കുകയായിരുന്നുവെന്ന് പൊലീസ് അറിയിച്ചു .


ധോണി ക്ഷോഭിച്ച അനുഭവം വെളിപ്പെടുത്തി സ്പിന്നർ കുൽദീപ് യാദവ് . ഇന്ത്യ ശ്രീലങ്ക ടി - 20 മത്സരത്തിനിടയിലാണ് സംഭവം നടക്കുന്നത് എന്നാണ് ഇന്ത്യൻ ടീമിലെ ചൈനീസ് മാൻ വ്യക്തമാക്കുന്നത് . ഇന്ത്യ ഉയർത്തിയ 260 റൺസ് പിന്തുടരാനിറങ്ങിയശ്രീലങ്കൻ ബാറ്റ്സ്മാന്മാർ അടിച്ച് തകർക്കുന്നു . ഇത് കണ്ട് പുതിയ തന്ത്രങ്ങൾ ധോണി ബോളർമാർക്ക് ഉപദേശിച്ചുകൊണ്ടേയിരുന്നു . എന്നാൽ യാദവിന് നൽകിയ നിർദ്ദേശം താരം കാര്യമായെടുത്തില്ല . ഇത് ധോണിയെ ചൊടിപ്പിച്ചു . ക്ഷുഭിതനായ ധോണി ഇങ്ങനെ പറഞ്ഞു . ’ 300 മത്സരങ്ങൾ ഞാൻ കളിച്ചിട്ടുണ്ട് , എനിക്കെന്താ ഭ്രാന്താണെന്നാണോ വിചാരം ? ” ധോണി പൊട്ടിത്തെറിച്ചു . പെട്ടന്നു തന്നെ കുൽദീപ് ധോണി പറഞ്ഞതുപോലെ അനുസരിച്ചു . ഇതിനുപിന്നാലെ ഒരു വിക്കറ്റ് നേടുകയും ചെയ്തു . അത് കഴിഞ്ഞ് കുൽദീപിന് അടുത്തെത്തിയ ധോണി ഇങ്ങനെ പറഞ്ഞു , ‘ഇതാണ് ഞാൻ പറഞ്ഞത് എന്ന് . മത്സരത്തിൽ 52 റൺസ് വഴങ്ങിയ കുൽദീപ് 3 വിക്കറ്റ് വീഴ്ത്തുകയും ചെയ്തിരുന്നു .


ഫുട്ബോൾ ലോകം കാത്തിരിക്കുന്ന സൌഹൃദമത്സരത്തിന് മുൻപ് ബ്രസീലിന് മുന്നറിയിപ്പുമായി അർജൻറീനൻ താരം ഇക്കാർഡി . ബ്രസീലിനെതിരായ പോരാട്ടം ഒരിക്കലും സൌഹൃദമത്സരമല്ലെന്ന് ഇക്കാർഡി വ്യക്തമാക്കി . ' ബ്രസീലിനെതിരായ മത്സരം എപ്പോഴും ആകാംക്ഷയുണ്ടാക്കുന്നതാണ് . അവസാന സൌഹൃദമത്സരത്തിൽ കൊളംബിയക്കെതിരെ നന്നായി കളിച്ചു . എന്നാൽ ബ്രസീലിനെതിരെ അതു മതിയാവില്ല . ഇതിനപ്പുറം , മൈതാനത്ത് ഒരുതരത്തിലും സൌഹൃദമുണ്ടാവില്ല . ഒരിക്കലും അതങ്ങനെയല്ല . പുതിയ തലമുറയ്ക്ക് വേണ്ടി ചിലത് ചെയ്യാൻ തങ്ങൾ തയ്യാറായിക്കഴിഞ്ഞതായി ' ഇൻറർ നായകൻ കൂടിയായ ഇക്കാർഡി പറഞ്ഞു . ഞാൻ നന്നായി കളിക്കുന്നുണ്ട് . മികച്ച ഫോമിലാണ് ഇക്കുറി കളിക്കാനെത്തുന്നത് . ടീം ഒന്നാകെ മത്സരത്തിന് തയ്യാറെടുത്തതായും ഇക്കാർഡി വ്യക്തമാക്കി . എന്നാൽ നാളെ നടക്കുന്ന മത്സരത്തിൽ സൂപ്പർതാരം മെസിയില്ലാതെയാണ് അർജൻറീന കളിക്കാനിറങ്ങുന്നത് .


ആധുനിക ക്രിക്കറ്റിലെ ഏറ്റവും മികച്ച ഓൾറൌണ്ടർമാരിൽ ഒരാളെന്ന പകിട്ടോടെയാണ് ഷെയിൻ വാട്സൺ ദേശീയ ടീമിൽ നിന്ന് വിരമിച്ചത് . വാട്സന്റെ പ്രതിഭയ്ക്കൊത്ത വിടവാങ്ങൽ ലഭിച്ചില്ലെന്ന് അന്നു തന്നെ വിമർശനമുയർന്നിരുന്നു . ഇപ്പോഴിതാ വാട്സണെ ദേശിയ ടീമിലേക്ക് മടക്കികൊണ്ടുവരണമെന്ന ആവശ്യം ഓസിസ് ആരാധകർക്കിടയിൽ ശക്തമാകുകയാണ് . കഴിഞ്ഞ ദിവസം അവസാനിച്ച ഇന്ത്യൻ പ്രീമിയർ ലീഗിൽ അത്ഭുത പ്രകടനമാണ് താരം പുറത്തെടുത്തത് . കലാശക്കളിയിൽ സൺറൈസസ് ഹൈദരാബാദിനെ തകർത്ത് ചെന്നൈയ്ക്ക് കിരീടം സമ്മാനിച്ചതും മറ്റാരുമായിരുന്നില്ല . പ്രതിഭയുടെ ധാരാളിത്തം വിളിച്ചോതിയ ഗംഭീര സെഞ്ചുറിയാണ് വാട്സൺ അടിച്ചെടുത്തത് . 37ാം വയസ്സിന്റെ പടിവാതിലിൽ എത്തിനിൽക്കുന്ന വാട്സൺ പുറത്താകാതെ 57 പന്തിൽ നിന്ന് 117 റൺസ് നേടിയാണ് ചെന്നൈയ്ക്ക് കിരീടം സമ്മാനിച്ചത് . ക്രിക്കറ്റ് ലോകമാകെ ചർച്ച ചെയ്ത ഇന്നിംഗ്സിന് പിന്നാലെയാണ് വാട്സണെ ദേശീയ ടീമിലേക്ക് മടക്കികൊണ്ടുവരണമെന്ന ആവശ്യം ഓസ്ട്രേലിയയിൽ തന്നെ ശക്തമാകുന്നത് . ഓസ്ട്രേലിയൻ ദേശിയതാരം മാർക്കസ് സ്റ്റോയിൺസ് അടക്കമുളളവർ പരസ്യമായി ഈ ആവശ്യം ഉന്നയിച്ച് രംഗത്തെത്തിയിരിക്കുകയാണ് . ഓസ്ട്രേലിയൻ മാധ്യമങ്ങളും സമാന നിലപാടാണ് വ്യക്തമാക്കുന്നത് . പന്തിൽ കൃത്രിമം കാട്ടിയതിന് വിലക്ക് നേരിടുന്ന സ്റ്റീവ് സ്മിത്തിന്റേയും വാർണറുടേയും അഭാവം ഓസ്ട്രേലിയൻ ക്രിക്കറ്റിന്റെ പ്രതാപത്തിന് വലിയ തിരിച്ചടി നൽകിയിരിക്കുന്ന സാഹചര്യം കൂടിയായതിനാൽ വാട്സന്റെ സാന്നിധ്യം ആശ്വാസമാകുമെന്നാണ് ആരാധകരുടെ പക്ഷം . ഓസ്ട്രേലിയൻ ടീമിന് വേണ്ടി കളിക്കാനുള്ള പ്രതിഭ വാട്സന് ഇപ്പോഴുമുണ്ടെന്നാണ് ആരാധകർ പറയുന്നത് . സച്ചിൻ ടെൻഡുൽക്കർ 40 വയസുവരെ കളിച്ചിരുന്നതും അവർ ചൂണ്ടികാട്ടുന്നു . ഐപിഎല്ലിൽ 15 മത്സരങ്ങളിൽ നിന്ന് രണ്ട് സെഞ്ചുറിയടക്കം 555 റൺസ് നേടിയ വാട്സൻ ആറ് വിക്കറ്റുകളും വീഴ്ത്തിയിരുന്നു . എന്തായാലും ദേശീയ ടീമിലേക്ക് മടങ്ങിവരുന്നത് സംബന്ധിച്ച വാർത്തകളോട് വാട്സൺ ഇനിയും മനസ് തുറന്നിട്ടില്ല .


മയക്കുമരുന്ന് കേസുമായി തനിക്ക് യാതൊരു ബന്ധവുമില്ലെന്ന് നടി ചാർമി കൌർ . തന്നെ ചോദ്യം ചെയ്യുന്നതിന് എതിരെ ചാർമി ഹൈക്കോടതിയെ സമീപിച്ചു . ബലപ്രയോഗത്തിലൂടെ തന്റെ നഖം , തലമുടി , രക്തം എന്നിവയുടെ സാമ്പിൾ എടുക്കാൻ അനുവദിക്കരുതെന്നാണ് ചാർമി കോടതിക്ക് നൽകിയ അപേക്ഷയിൽ ആവശ്യപ്പെട്ടിരിക്കുന്നത് . എന്റെ കരിയറും ഭാവിയും തകർക്കാനുള്ള ഗൂഢാലോചനയാണ് തനിക്കെതിരെയുള്ള കേസ് . താൻ അവിവാഹിതയായ യുവതിയാണ് . ഈ കേസ് എന്നെ എങ്ങനെ ബാധിക്കുമെന്ന് എല്ലാവർക്കും മനസ്സിലാക്കും . മയക്കുമരുന്ന് വിവാദത്തിലേക്ക് തന്നെ വലിച്ചിഴയ്ക്കുകയാണ് - ചാർമി പറഞ്ഞു . ജൂലൈ 26 ഹാജരാകാനാണ് പ്രത്യേക അന്വേഷണ സംഘം ചാർമിയോട് ആവശ്യപ്പെട്ടിരിക്കുന്നത് .


ചരക്ക് സേവന നികുതി സംസ്ഥാനത്തെ സാമ്പത്തിക വളർച്ച ത്വരിതപ്പെടുത്തുമെന്ന് ധനമന്ത്രി തോമസ് ഐസക് അഭിപ്രായപ്പെട്ടു . വില കുറയുന്ന സാധനങ്ങളുടെ പട്ടിക രണ്ട് ദിവസത്തിനുള്ളിൽ പുറത്തിറക്കുമെന്നും ധനമന്ത്രി അറിയിച്ചു . ജി . എസ് . ടിയിലൂടെ 20 ശതമാനം അധികവരുമാനം തുടർച്ചയായി ലഭിച്ചാൽ റവന്യൂ കമ്മി കുറയ്ക്കാനാകുമെന്നും ഐസക് പറഞ്ഞു . കൊച്ചിയിൽ ചരക്ക് സേവന നികുതിയുടെ സംസ്ഥാനതല ഉദ്ഘാടനം ധനമന്ത്രി പുതിയ വരുമാന സ്രോതസ്സുകൾ കണ്ടെത്താനാകാതെ വലയുന്ന കേരളത്തിന് അനുഗ്രഹമാവുകയാണ് ചരക്ക് സേവന നികുതി . ജി . എസ് . ടിയിലൂടെ ഉപഭോക്തൃ സംസ്ഥാനമായ കേരളത്തിന് പ്രതിവർഷം 20 ശതമാനം അധിക വരുമാനം ലഭിക്കും . തുടർച്ചയായി നാല് വർഷം ഈ വരുമാനം കേരളത്തിലെത്തിയാൽ റവന്യൂ കമ്മി വലിയ തോതിൽ കുയ്ക്കാമെന്ന പ്രതീക്ഷയിലാണ് ധനമന്ത്രി തോമസ് ഐസക് . ചരക്ക് സേവന നികുതി സാമ്പത്തിക അസമത്വം സൃഷ്ടിക്കുമോ എന്ന ആശങ്കയും ധനമന്ത്രി പങ്കുവച്ചു . വലിയ നികുതിയുണ്ടായിരുന്ന ആഢംബര വസ്തുക്കളുടെ ജി . എസ് . ടി 28 ശതമാനമായി ചുരുക്കിയതും അവശ്യ വസ്തുക്കളിൽ പലതിനും നികുതി ഉയർത്തിയതുമാണ് ആശങ്കയ്ക്ക് അടിസ്ഥാനം . ജി . എസ് . ടി വന്നതോടെ വില കുറയുന്ന സാധനങ്ങളുടെ പട്ടിക രണ്ട് ദിവസത്തിനുള്ളിൽ പുറത്തിറക്കുമെന്നും ധനമന്ത്രി അറിയിച്ചു . ടിയുടെ സംസ്ഥാനതല ഉദ്ഘാടനം നിർവഹിച്ച ശേഷം ജി . എസ് . ടിയുമായി ബന്ധപ്പെട്ടുള്ള വ്യാപാരികളുടെ സംശയങ്ങൾക്കും ഉത്തരം നൽകി . നിയമസഭയിൽ ചർച്ച ചെയ്തു ജി . എസ് . ടി ബിൽ പാസാക്കാതെ ഓർഡിനൻസ് പുറപ്പെടുവിച്ചതിൽ പ്രതിഷേധിച്ച് പ്രതിപക്ഷം ഉദ്ഘാടനം ബഹിഷ്കരിച്ചു .


അപർണ ബാലമുരളിക്കെതിരെ വന്ന മോശം കമന്റിനെതിരെ രൂക്ഷ പ്രതികരണവുമായി നടൻ അസ്കർ അലി . അസ്കറും അപർണയും പ്രധാനവേഷങ്ങളിലഭിനയിച്ച കാമുകിയുടെ പ്രൊമോഷന്റെ ഭാഗമായി ലൈവിൽ വന്നതായിരുന്നു ഇരുവരും . ഇതിന് താഴെയായാണ് അപർണയ്ക്ക് നേരെ മോശം കമന്റുകൾ വന്നത് . കമന്റുകൾക്ക് മറുപടിയുമായി അസ്കർ അലി വീണ്ടും ലൈവിലെത്തുകയായിരുന്നു . " മലയാളികൾക്ക് നല്ലൊരു സംസ്കാരമുണ്ട് . അത് കളയുന്ന രീതിയിലുള്ള കമന്റ്സ് വന്നാൽ ഇപ്പോഴത്തെ മലയാളി ആൺകുട്ടികൾക്കൊക്കെ നല്ല ദേഷ്യം വരും . അതുകൊണ്ടാണ് ഞാൻ ഇപ്പോൾ ഈ ലൈവിൽ ഒന്നുകൂടി വരാൻ കാരണം . ഒരുത്തൻ കമന്റ് ചെയ്തു നിനക്കൊന്നും വേറെ പണിയൊന്നും ഇല്ലേടീ , നിനക്കൊക്കെ അഭിനയിക്കാൻ അറിയാമോടീ . . . നമ്മൾ ഒരിക്കലും പെൺകുട്ടികളെ അധിക്ഷേപിക്കരുത് . അറിയാത ഒരു പെണ്ണിനെ കേറി ഡീ എന്ന് വിളിക്കരുത് . മറുപടിക്ക് പകരം ഇപ്പോഴത്തെ ആൺപിള്ളാര് രണ്ടെണ്ണം പൊട്ടിക്കുകയാണ് പതിവ് . നിനക്ക് അഭിനയിക്കാൻ അറിയാമോടി ശവമേ എന്ന കമന്റിനും രൂക്ഷമായി അസ്കർ അലി മറുപടി പറഞ്ഞു . സ്വന്തം വീട്ടിൽ ഒരാൾ മരിച്ചാൽ ശവം എന്നു വിളിക്കുമോ . ഇവൻ ഓർക്കേണ്ട ഒരു കാര്യമുണ്ട് , പിടിച്ച് ഒരു അടി തന്നു കഴിഞ്ഞാൽ മോശമാകും - അസ്കർ അലി പറഞ്ഞു .


ആപ്പിളിൻറെ ഹൈഎൻറ് ഐഫോണുകൾ 2019 അവസാനത്തോടെ ഇന്ത്യയിൽ നിന്നും നിർമ്മിക്കും . ഫോക്സ്കോണിൻറെ ചെന്നൈയിലെ പ്ലാൻറിലാണ് ഐഫോണിൻറെ അസബ്ലിംഗ് യൂണിറ്റ് തുടങ്ങുന്നത് . ആദ്യമായണ് തായ്വാൻ കോൺട്രാക്ട് നിർമ്മാതാക്കൾ രാജ്യത്തിന് പുറത്തേക്ക് ഐഫോൺ നിർമ്മാണം കൊണ്ടുപോകുന്നത് . ഐഫോൺ x മോഡലുകളാണ് ഇന്ത്യയിൽ നിർമ്മിക്കാൻ ഒരുങ്ങുന്നത് എന്നാണ് സൂചന . ഇത് ഇന്ത്യയിലെ ഐഫോൺ വിൽപ്പന പുതിയ തലത്തിൽ എത്തിക്കുമെന്നാണ് വാർത്ത പുറത്തുവിട്ട റോയിട്ടേർസ് പറയുന്നത് . ശ്രീപെരുമ്പത്തൂരിലുള്ള ഫോക്സ്കോണിൻറെ പ്ലാൻറിലായിരിക്കും ഐഫോൺ നിർമ്മാണം നടക്കുക . എന്നാൽ ഈ വാർത്തയെക്കുറിച്ച് ഔദ്യോഗികമായി പ്രതികരിക്കാൻ ആപ്പിളോ , ഫോക്സ്കോണോ തയ്യാറായിട്ടില്ല . നിലവിൽ ഇന്ത്യയിൽ ഫോക്സ്കോൺ ഷവോമിക്ക് വേണ്ടി ഫോണുകൾ നിർമ്മിക്കുന്നുണ്ട് . 2500 കോടിയുടെ പുതിയ പ്ലാൻറ് ഫോക്സ്കോൺ ഐഫോൺ നിർമ്മാണത്തിനായി നിർമ്മിക്കും എന്നാണ് സൂചന . ഈ വാർത്ത സ്ഥിരീകരിക്കുന്ന പ്രസ്താവനയാണ് തമിഴ്നാട് വ്യവസായ മന്ത്രി എംസി സമ്പത്ത് നടത്തിയത് . പുതിയ നിക്ഷേപം 25,000 പുതിയ തൊഴിൽ സൃഷ്ടിക്കുമെന്നാണ് പ്രതീക്ഷയെന്ന് ഇദ്ദേഹം റോയിട്ടേർസിനോട് പറഞ്ഞു . അതേ സമയം ചൈന അമേരിക്ക വ്യാപര യുദ്ധത്തിൻറെ ഫലമായാണ് ഇന്ത്യയിലേക്ക് ആപ്പിൾ ഐഫോൺ നിർമ്മാണം മാറ്റാനുള്ള ആപ്പിളിൻറെ തീരുമാനത്തിന് കാരണം എന്നാണ് റോയിട്ടേർസ് റിപ്പോർട്ട് ചെയ്യുന്നത് . ഡിസംബർ 24ന് തന്നെ ചെന്നൈയിൽ ഐഫോൺ നിർമ്മാണം ആരംഭിക്കുന്നത് സംബന്ധിച്ച് ഹിന്ദുപത്രം റിപ്പോർട്ട് ചെയ്തിരുന്നു . എന്നാൽ ആദ്യമായാണ് ഈ നിക്ഷേപത്തിൻറെ തോത് ഒരു മാധ്യമം പുറത്തുവിടുന്നത് . നിലവിൽ ആപ്പിളിൻറെ ലോ എൻറ് മോഡൽ ആപ്പിൾ എസ്ഇ വിസ്റ്റേൺ കോർപ്പുമായി ചേർന്ന് ബംഗലൂരുവിൽ നിന്നും ഉത്പാദിപ്പിക്കുന്നുണ്ട് .


കഴിഞ്ഞ ജൂൺ 4നാണ് 16,500 ന് അടുത്ത് വിലയുള്ള സാംസങ്ങ് ഗ്യാലക്സി എ5 ടെക്നോപാർക്കിലെ ഒരു കമ്പനി ജീവനക്കാരനായ പ്രവീൺ ഓഡർ ചെയ്യുന്നത് . ഓഡർ പ്ലേസ് ചെയ്തത് മുതൽ ഡെലിവറി സമയം വരെ കൃത്യമായി ആമസോണിൽ നിന്നും സന്ദേശങ്ങളും ലഭിച്ചിരുന്നു . ബുധനാഴ്ചയോടെയാണ് ഫോൺ ഡെലിവറി ചെയ്തത് . എന്നാൽ ആമസോണിൻറെ കവർ പൊളിച്ച് അതിലുള്ള ഗ്യാലക്സി ഫോണിൻറെ കവർ പൊളിച്ച പ്രവീണിന് ലഭിച്ചത് 2 കല്ലുകൾ . ഒപ്പം ചാർജറും . കൃത്യമായി സീൽ ചെയ്ത രീതിയിലായിരിന്നു സാംസങ്ങ് ഫോൺ ബോക്സ് എന്ന് പ്രവീൺ പറയുന്നു . ഇത് സംബന്ധിച്ച് ആമസോണിൻറെ കസ്റ്റമർ കെയറുമായി ബന്ധപ്പെട്ടപ്പോൾ പരിഹാരം കാണാം എന്ന് പറഞ്ഞെന്ന് പ്രവീൺ പറഞ്ഞു . എന്നാൽ നിയമനടപടികൾ ആലോചിക്കുന്നതായി പ്രവീൺ asianetnews . tv യോട് പറഞ്ഞു .


ഓസീസിനെതിരായ രണ്ടാം ക്രിക്കറ്റ് ടെസ്റ്റിന്റെ ഒന്നാം ഇന്നിങ്സിൽ ഇന്ത്യ കൂറ്റൻ സ്കോറിലേക്ക . രണ്ടാം ദിനം ലഞ്ചിന് പിരിയുമ്പോൾ ഇന്ത്യ അഞ്ച് വിക്കറ്റ് നഷ്ടത്തിൽ 389 റൺസെടുത്തിട്ടുണ്ട് . ചേതേശ്വർ പൂജാര ( 181 ) , ഋഷഭ് പന്ത് ( 27 ) എന്നിവരാണ് ക്രീസിൽ . ഇന്ന് 42 റൺസെടുത്ത ഹനുമ വിഹാരിയുടെ വിക്കറ്റാണ് ഇന്ത്യക്ക് നഷ്ടമായത് . നാലിന് 303 എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . എന്നാൽ തലേ ദിവസത്തെ സ്കോറിനോട് മൂന്ന് റൺ കൂടി കൂട്ടിച്ചേർക്കുന്നതിനിടെ ഇന്ത്യക്ക് വിഹാരിയെ നഷ്ടമായി . നഥാൻ ലിയോണിനാണ് വിക്കറ്റ് . എന്നാൽ പിന്നീട് ഒത്തുച്ചേർന്ന പന്ത് - പൂജാര സഖ്യം ഇതുവരെ 60 റൺസ് കൂട്ടിച്ചേർത്തിട്ടുണ്ട് . നേരത്തെ , സിഡ്നിയിലും ടോസിലെ ഭാഗ്യം ഇന്ത്യയെ തുണച്ചപ്പോൾ ബാറ്റിംഗ് തെരഞ്ഞെടുക്കാൻ ക്യാപ്റ്റൻ വിരാട് കോലിക്ക് രണ്ടാമതൊന്ന് ആലോചിക്കേണ്ടിവന്നില്ല . കെ എൽ രാഹുലാണ് മായങ്കിനൊപ്പം ഇന്നിംഗ്സ് ഓപ്പൺ ചെയ്തത് . എന്നാൽ ഒരിക്കൽ കൂടി രാഹുൽ ( 9 ) തുടക്കത്തിലേ മടങ്ങി . 10 റൺസെ അപ്പോൾ ഇന്ത്യൻ സ്കോർ ബോർഡിലുണ്ടായിരുന്നുള്ളു . എന്നാൽ വൺഡൌണായി എത്തിയ പൂജാരക്കൊപ്പം ഇന്ത്യയ്ക്ക് മികച്ച അടിത്തറയിട്ട മായങ്ക് നഥാൻ ലിയോണിനെ സിക്സറടിക്കാനുള്ള ശ്രമത്തിൽ 77 റൺസെടുത്ത് പുറത്തായി . 126 / 2 എന്ന സ്കോറിൽ പൂജാരയ്ക്ക് കൂട്ടായി വിരാട് കോലി ക്രീസിലെത്തി . മികച്ച തുടക്കമിട്ട കോലിയെ ( 23 ) ലെഗ് സ്റ്റംപിന് പുറത്തുപോയൊരു പന്തിൽ ഹേസൽവുഡ് , ടിം പെയ്നിന്റെ കൈകകളിലെത്തിച്ചു . 180 റൺസായിരുന്നു അപ്പോൾ ഇന്ത്യൻ സ്കോർ . രഹാനെയും ( 18 ) നല്ല തുടക്കമിട്ടെങ്കിലും സ്റ്റാർക്കിന്റെ അതിവേഗ ബൌൺസറിൽ വീണു . പിന്നാലെ എത്തിയ ഹനുമാ വിഹാരിയിൽ പൂജാര മികച്ച പങ്കാളിയെ കണ്ടെത്തിയതോടെ ഇന്ത്യ സുരക്ഷിത തീരത്തേക്ക് നീങ്ങി . ഇരുവരും 101 റൺസാണ് കൂട്ടിച്ചേർത്തത് . ഇതിനിടെ പരമ്പരയിലെ മൂന്നാമത്തെയും ടെസ്റ്റ് കരിയറിലെ പതിനെട്ടാമത്തെയും സെഞ്ചുറിയും പൂജാര സ്വന്തം പേരിൽ കുറിച്ചു . ഓസീസിനായി ഹേസൽവുഡ് , ലിയോൺ എന്നിവർ രണ്ട് വിക്കറ്റെടുത്തു .


ലോ ബഡ്ഡറ്റ് ഫീച്ചർ ഫോൺ രംഗത്ത് പിടിമുറുക്കാൻ ഷവോമി ഇറക്കിയ തരുപ്പ്ചീട്ടുകളാണ് ഷമോമി Yസീരിസ് . ഈ സീരിസിൽ ഷവോമി റെഡ്മീ Y1 , ഷവോമി റെഡ്മീ Y1 ലൈറ്റ് ഫോണുകളാണ് കഴിഞ്ഞ വ്യാഴാഴ്ച ദില്ലിയിൽ അവതരിപ്പിച്ചത് . സെൽഫി ക്യാമറയ്ക്ക് പ്രധാന്യം നൽകിയാണ് ഫോണുകൾ എത്തുന്നത് . 10000ത്തിൽ താഴെ വിലയുള്ള ഫീച്ചർ 4ജി ഫോണുകൾ വാങ്ങുന്നവരെയാണ് പ്രധാനമായും ഈ ഫോൺ ലക്ഷ്യം വയ്ക്കുന്നത് . 8999 രൂപയാണ് ഷവോമി റെഡ്മീ Y1 ൻറെ വില . 32 ജിബി 3ജിബിറാം മോഡലിനാണ് ഈ വില . ഇതിന് ഒപ്പം 4ജിബി റാം 64ജിബി സ്റ്റോറേജ് ഫോൺ പുറത്തിറങ്ങിയിട്ടുണ്ട് ഇതിൻറെ വില 10,999 രൂപയാണ് . അതെ സമയം ഷവോമി റെഡ്മീ Y1 ലൈറ്റിൻറെ വില 6,999 രൂപയാണ് 16ജിബി ഇൻറേണൽ സ്റ്റോറേജും , 2ജിബി റാം ശേഷിയുമാണ് ഈ ഫോണിനുള്ളത് . ആമസോൺ , ഷവോമിയുടെ ഇന്ത്യൻ സൈറ്റ് എന്നിവിടങ്ങളിൽ നവംബർ 8 മുതൽ ഫോൺ ലഭ്യമാകും . ഓഫ് ലൈൻ സ്റ്റോറുകളിലും ഫോൺ ലഭിക്കും . ഷവോമി Y1 ലെ പ്രത്യേകതകൾ നോക്കിയാൽ 16 എംപി മുൻ ക്യാമറയാണ് പ്രധാന ആകർഷണം . ഇതിന് എൽഇഡി സെൽഫി ഫ്ലാഷും ഉണ്ട് . കുറഞ്ഞ ലൈറ്റിലും മനോഹര സെൽഫി ഇത് സമ്മാനിക്കും എന്നാണ് ഷവോമിയുടെ അവകാശവാദം . ബ്ലൂട്ടിഫൈ3.0 എന്ന ഫീച്ചറും ഷവോമി സെൽഫി ഫോട്ടോ മനോഹരമാക്കാൻ ഫോണിന് നൽകുന്നു . ഗോൾഡ് ഡാർക്ക് ഗ്രേ കളറിലാണ് ഫോണുകൾ എത്തുന്നത് . ഇരട്ട സിം ഫോണാണ് Y1 , ഇതിൽ നവംബർ മുതൽ എംഐയുഐ 9 അപ്ഡേറ്റ് ലഭിക്കും . 5 . 5 ഇഞ്ച് എച്ച്ഡി ഡിസ്പ്ലേയാണ് ഗോറില്ല ഗ്ലാസ് സംരക്ഷണത്തോടെ ഫോണിനുള്ളത് . ഇതിൻറെ റെസല്യൂഷൻ 720X1280 പിക്സലാണ് . 13 എംപിയാണ് പ്രധാന ക്യാമറ . ഇവിലെ ഡ്യൂവൽ എൽഇഡി ഫ്ലാഷ് നൽകിയിട്ടുണ്ട് . മൈക്രോ എസ് . ഡി കാർഡ് ഉപയോഗിച്ച് ഫോണിൻറെ മെമ്മറി ശേഷി 128ജിബിയായി വർദ്ധിപ്പിക്കാം . 4ജി വിഒഎൽടിഇ ഫോണിനുണ്ട് . 3080 എംഎഎച്ചാണ് ഫോണിൻറെ ബാറ്ററി ശേഷി . 153 ഗ്രാം ആണ് ഫോണിൻറെ തൂക്കം . ഒക്ടാകോർ സ്നാപ് ഡ്രാഗൺ 435 എസ്ഒസി പ്രോസ്സസറാണ് ഫോണിനുള്ളത് . ഷവോമി റെഡ്മീ Y1 ലൈറ്റിൽ എത്തുമ്പോൾ 1.4 ജിഗാഹെർട്സ് ക്വാഡ് കോർ പ്രോസസ്സറാണ് ഫോണിനുള്ളത് . 128 ജിബിയായി മെമ്മറി വർദ്ധിപ്പിക്കാം . മുൻ ക്യാമറ 5 എംപിയാണ് , പിൻ ക്യാമറ 13 എംപിയും . അതായത് ഫ്രണ്ട് സെൽഫി ക്യാമറ ലൈറ്റിൽ ഇല്ല .


അമൽ നീരദിൻറെ മമ്മൂട്ടി ചിത്രം ബിഗ് ബിയുടെ രണ്ടാം ഭാഗം വരുന്നതറിഞ്ഞ് പ്രേക്ഷകർ മാത്രമല്ല സിനിമാ താരങ്ങളും ആവേശത്തിലാണ് . മറ്റ് സിനിമയ്ക്കൊന്നും ലഭിക്കാത്ത സ്വീകരണമാണ് സമൂഹ മാധ്യമങ്ങളിൽ ബിഗ് ബി 2 വിന് ലഭിച്ചത് . പൃഥിരാജ് , ദുൽഖർ സൽമാൻ , ഉണ്ണിമുകുന്ദൻ , കുഞ്ചാക്കോ ബോബൻ , നിവിൻ പോളി , അജു വർഗീസ് , ശ്രീനാഥ് ഭാസി , സുരാജ് വെഞ്ഞാറമൂട് , നസ്രിയ , റിമ കല്ലിങ്കൽ , ഹരീഷ് , ടൊവിനോ , ആഷിഖ് അബു , സണ്ണി വെയ്ൻ തുടങ്ങിയ താരനിരയാണ് ബിലാലിനെ ആവേശത്തോടെ വരവേറ്റത് . കഥ പറച്ചിലിലും സംഭാഷണങ്ങളിലും ഛായാഗ്രഹണത്തിലും പുതിയ ഭാവുകത്വമാണ് ചിത്രം മുന്നോട്ടുവെച്ചത് . നാലു സഹോദരങ്ങേെളയും അവരെ എടുത്ത് വളർത്തിയ ഒരമ്മയുടെയും കഥയാണ് ബിഗ്ബിയിൽ കണ്ടത് . കൊച്ചിയുടെ പശ്ചാത്തലത്തിൽ നിർമിച്ച ഈ സിനിമയുടെ രണ്ടാം ഭാഗമെത്തുമ്പോൾ വളരെ വലിയ വരവേൽപ്പാണ് സിനിമയ്ക്ക് ലഭിക്കുന്നത് . ചിത്രത്തിന് 10 വർഷം തികയുമ്പോഴാണ് രണ്ടാം ഭാഗം ഒരുങ്ങുന്നത് , . ബിഗ്ബിയിൽ സറ്റൈലിഷ് കഥാപാത്രമായാണ് മമ്മൂട്ടി എത്തിയത് .


ഫേസ്ബുക്കിനും ട്വിറ്ററിനും പിന്നാലെ വേഗത്തിലുള്ള മെസേജിങ് ആപ്പായ വാട്ട്സ്ആപ്പിനും ചൈന നിരോധനം ഏർപ്പെടുത്തി . കുറച്ചുദിവസങ്ങളായി ചൈനയിൽ വാട്സ്ആപ്പ് സേവനങ്ങൾക്ക് തടസം നേരിടുന്നുണ്ടായിരുന്നു . അതിനിടെയാണ് സെപ്റ്റംബർ 23 മുതൽ രാജ്യത്ത് വാട്ട്സ്ആപ്പ് ലഭ്യമല്ലെന്ന വിവരം സർക്കാർ ഉദ്യോഗസ്ഥർ അറിയിച്ചത് . സാമൂഹികമാധ്യമങ്ങളിലൂടെ പ്രചരിക്കുന്ന സന്ദേശങ്ങൾ തെറ്റായ സന്ദേശം സൃഷ്ടിക്കുമെന്നാണ് ചൈനീസ് സർക്കാർ വിലയിരുന്നത് . ഇതുകാരണം സാമൂഹികമാധ്യമങ്ങളിലൂടെ പ്രചരിക്കുന്ന വിഷയങ്ങൾ നിരീക്ഷിക്കാൻ ഗ്രേറ്റ് ഫയർവാൾ സംവിധാനവും ചൈന ഏർപ്പെടുത്തിയിരുന്നു . അതേസമയം ചൈനീസ് കമ്മ്യൂണിസ്റ്റ് പാർട്ടിയുടെ പത്തൊമ്പതാം ദേശീയ സമ്മേളനത്തിന്റെ ഭാഗമായാണ് നിരോധനമെന്നും വിലയിരുത്തലുണ്ട് . ചൈനീസ് കമ്മ്യൂണിസ്റ്റ് പാർട്ടിയുടെ സമ്മേളനങ്ങൾ നടക്കുമ്പോൾ ഇത്തരത്തിൽ സാമൂഹികമാധ്യമങ്ങൾക്ക് വിലക്ക് ഏർപ്പെടുത്താറുണ്ട് . 2009 മുതലാണ് ചൈനയിൽ ഫേസ്ബുക്ക് നിരോധിച്ചിട്ടുള്ളത് . ഈ വിലക്ക് നീക്കാൻ മാർക്ക് സുക്കർബർഗ് തന്നെ നേരിട്ട് ശ്രമങ്ങൾ തുടരുന്നതിനിടെയാണ് വാട്ട്സ്ആപ്പും ചൈന നിരോധിച്ചിരിക്കുന്നത് . അതേസമയം അന്താരാഷ്ട്ര സിംകാർഡ് ഉപയോഗിക്കുന്ന മൊബൈൽ ഉപയോക്താക്കൾക്ക് തുടർന്നും വാട്ട്സ്ആപ്പ് ഉപയോഗിക്കാനാകുമെന്ന് സർക്കാർ വൃത്തങ്ങൾ അറിയിച്ചു .


ദസ്റ വിജയ് ഓഫറിനു ശേഷം ഉഗ്രൻ ദീപാവലി ഓഫറുമായി ബിഎസ്എൻഎൽ . ലക്ഷ്മി ഓഫർ എന്നാണ് ദീപാവലി ഓഫറിന് ബിഎസ്എൻഎൽ നൽകിയിരിക്കുന്ന പേര് . ഒക്ടോബർ 16 മുതൽ 21 വരെയാണ് ബിഎസ്എൻഎൽ ഉപഭോക്താക്കൾക്ക് ലക്ഷ്മി ഓഫർ ലഭ്യമാകുക . വാട്സ്ആപ്പിന്റെ പുതിയ വേർഷൻ വരുന്നു , വാട്സ്ആപ്പ് ബിസിനസ് ആപ്പ് , എന്താണത് . . ? എല്ലാ 12 അക്ക നമ്പറും ആധാർ അല്ല , നിങ്ങളുടെ ആധാർ നമ്പർ അസാധുവാണോ . . ? എങ്ങനെ അറിയാം ? ലക്ഷ്മി ഓഫർ പ്രകാരം 290,390,590 രൂപ വീതമുള്ള ടോപ് പ്പുകൾക്ക് യഥാക്രമം 435,585,885 രൂപ വീതമുള്ള ടോക് ടൈമും 188,289,389 രൂപ വീതമുള്ള പ്രീ പെയ്ഡ് കോംബോ വൌച്ചറുകൾക്ക് യഥാക്രം 220,340,460 രൂപ വീതം ടോക്ക് ടൈമും ലഭിക്കും . പ്രീപെയ്ഡ് ഉപയോക്താക്കളെ ലക്ഷ്യം വെച്ചുള്ളതാണ് ബിഎസ്എൻഎലിന്റെ ലക്ഷ്മി ഓഫർ . ബിഎസ്എൻഎൽ മുൻപു പ്രഖ്യാപിച്ച ദസ്റ വിജയ് ഓഫർ ഒക്ടോബർ 25 വരെ ലഭ്യമാണ് . ഈ ഓഫറിൽ ബിഎസ്എൻഎൽ പ്രീപെയ്ഡ് ഉപഭോക്താക്കൾക്ക് 42,44,65,88,122 എന്നീ റീചാർജുകൾക്ക് 50 ശതമാനം ക്യാഷ്ബാക്ക് ലഭിക്കും .


ഭാരം ചുമന്നു ക്ഷീണിച്ച തപാൽ ജീവനക്കാർക്ക് ലോക തപാൽ ദിനത്തോടനുബന്ധിച്ച് ആശ്വാസകരമായ വാർത്ത . പശ് ചിമ ജർമനിയിലെ ബാഡ് ഒാഫ് ഹെർസ് ഫെൽഡ് ടൌണിലെ തപാൽ ജീവനക്കാർക്ക് അത്താണിയായി പുതിയ കൂട്ടാളി എത്തിയിരിക്കുന്നു . മഞ്ഞ നിറത്തിൽ നാല് ച ക്രങ്ങളിൽ എത്തിയ റോബോട്ട് ആണ് തപാൽ ജീവനക്കാർക്ക് ആശ്വാസമാകുന്നത് . മുഴുവൻ തപാൽ ഉരുപ്പടികളും വഹിച്ച് റോബോട്ട് പോകും , ജീവനക്കാർ പിന്തുടർന്നാൽ മതി . ജർമൻ പോസ് റ്റൽ ആൻറ് ലോജിസ് റ്റിക് കമ്പനിയായ ഡച്ച് പോസ് റ്റ് ഡിഎച്ച് എൽ ആണ് പദ്ധതി തുടങ്ങിയത് . പോസ് റ്റ് ബോട്ട് എന്നറിയപ്പെടുന്ന സംവിധാനത്തിന് കീഴിൽ 150 കി ലോ വരെ ഭാരം വഹിക്കുകയും ലക്ഷ്യസ് ഥാനത്ത് എത്തിക്കാനും സാധിക്കും . ഒാൺലൈൻ വ്യാപാരം വ്യാപകമായതോടെയാണ് തപാൽ ജീവനക്കാർക്ക് ദുരിതം തുടങ്ങിയത് . വലിയ ഉരുപ്പടികളാണ് ഇവർക്ക് വഹിക്കേണ്ടി വരുന്നത് . നിലവിൽ ഇവർക്ക് ഇലക് ട്രിക്ക് ബൈക്കുകൾ ഉണ്ടെങ്കിലും തപാൽ ഉരുപ്പടികൾ കൊണ്ടുപോകുന്നതിന് പരിമിതികൾ ഉണ്ട് . പുതുതായി രംഗത്തിറങ്ങിയ റോബോട്ടിന് ആറ് തട്ടുകളുണ്ട് . തപാൽ ജീവനക്കാരുടെ കാലിൻറെ ചലനങ്ങൾ തിരിച്ചറിഞ്ഞ് പ്രവർത്തിക്കാനുള്ള സെൻസർ സംവിധാനവും ഇതിൽ ഒരുക്കിയിട്ടുണ്ട് . ഏത് കാലാവസ് ഥയിലും ഇവ പ്രവർത്തിക്കും . വിതരണം നടത്തുന്ന ജീവനക്കാർ നിലവിൽ മികച്ച ജോലിയാണ് ചെയ്യുന്നതെന്നും എന്നാൽ അവർ വലിയ പ്രയാസം അനുഭവിക്കുന്നതായും കമ്പനി അധികൃതർ പറയുന്നു . പുതിയ സംവിധാനം ഇതിന് പരിഹാരമാണ് .


കോളിവുഡിനെ പിടിച്ചുലച്ച മീടൂ ആരോപണങ്ങൾക്ക് പിന്നാലെ തമിഴ് സിനിമാ , നാടക വേദികളിലെ സ്ത്രീകളുടെ സുരക്ഷയ്ക്കായി പ്രത്യേക സമിതി രൂപീകരിക്കാൻ നടികർ സംഘം . നടികർ സംഘം ജനറൽ സെക്രട്ടറിയും തമിഴ് ഫിലിം പ്രൊഡ്യൂസേഴ്സ് കൌൺസിൽ പ്രസിഡൻറുമായ വിശാൽ ഒരാഴ്ച മുൻപ് പ്രഖ്യാപിച്ചതാണ് ഇത് . അതിക്രമങ്ങൾ നേരിടുന്നപക്ഷം സ്ത്രീകൾക്ക് വേഗത്തിൽ സമീപിക്കാനാവുന്ന സമിതിയാവും നടപ്പിൽ വരികയെന്ന് നടികർ സംഘം പുറത്തിറക്കിയ വാർത്താക്കുറിപ്പിൽ പറയുന്നു . നടികർ സംഘം പ്രസിഡൻറ് നാസർ പുറത്തിറക്കിയ വാർത്താക്കുറിപ്പിൽ പറയുന്നു . ഗാനരചയിതാവും കവിയുമായ വൈരമുത്തുവിനെതിരെയാണ് തമിഴ് സിനിമയിൽ ആദ്യത്തെ മീ ടൂ ആരോപണം വന്നത് . ഗായിക ചിന്മയിയും പിന്നാലെ വൈരമുത്തുവിനെതിരേ ആരോപണവുമായെത്തി . ചിന്മയി , വീഡിയോ ജോക്കി ശ്രീരഞ്ജിനി , നടി ലക്ഷ്മി രാമകൃഷ്ണൻ , കവിയും സംവിധായികയുമായ ലീന മണിമേഖലൈ , സംവിധായിക ഉഷ എന്നിവർ മീടൂ ക്യാമ്പെയ്നിൻറെ ഭാഗമായി വാർത്താസമ്മേളനം നടത്തിയിരുന്നു . തമിഴിലെ മീടൂ ആരോപണങ്ങളോട് നടികർ സംഘം ഭാരവാഹി എന്ന നിലയിൽ പ്രതികരിക്കാത്തതിന് തുടക്കത്തിൽ വിശാൽ സോഷ്യൽ മീഡിയയിൽ ആരോപണങ്ങൾ നേരിട്ടിരുന്നു .


ഓഫറുകൾ വാരിക്കോരി കൊടുത്ത് റിലയൻസ് ജിയോ കടന്നുവന്നപ്പോൾ അടിതെറ്റിയ മറ്റ് മൊബൈൽ കമ്പനികൾ നിലനിൽപ്പിനായി ടവറുകൾ വിൽക്കുന്നു . സെപ്തംബറിൽ അവസാനിച്ച അർദ്ധവാർഷത്തെ കണക്കനുസരിച്ച് വോഡഫോണിന് 39.2 ശതമാനം കുറവാണ് ലാഭത്തിലുണ്ടായത് . സെപ്റ്റംബറിൽ അവസാനിച്ച പാദത്തിൽ എയർടെലിന്റെ ലാഭത്തിൽ 76.5 % ശതമാനം കുറവു വന്നു . 1107 കോടി രൂപ നഷ്ടമാണു ഐഡിയക്ക് ഉണ്ടായത് . ഒരു വരിക്കാരനിൽനിന്ന് ശരാശരി 132 രൂപയാണ് ഐഡിയക്ക് ഇപ്പോൾ കിട്ടുന്നത് . നേരത്തെ ഇത് 141 രൂപയായിരുന്നു . വോഡഫോണിന് ഇത് 146 രൂപ ഒരു ഉപഭോക്താവിൽ നിന്ന് പ്രതിമാസം കിട്ടുമ്പോൾ 145 രൂപയാണ് എയർടെല്ലിന്റെ വരുമാനം . അനിൽ അംബാനിയുടെ റിലയൻസ് കമ്യൂണിക്കേഷൻസിന് കഴിഞ്ഞ പാദത്തിൽ മാത്രം 2709 കോടി രൂപയാണ് നഷ്ടമുണ്ടായത് . നഷ്ടം നികത്താവനും അധിക നിക്ഷേപം സമാഹരിക്കാനും ടവറുകൾ വിൽക്കുന്നതടക്കമുള്ള നടപടികളിലേക്കാണ് മൊബൈൽ കമ്പനികൾ കടക്കുന്നത് . അമേരിക്കൻ ടവർ കോർപറേഷന് ടവറുകൾ വിൽക്കാൻ വോഡഫോണും ഐഡിയയും തീരുമാനിച്ചുകഴിഞ്ഞു . എയർടെൽ ടവർ ബിസിനസിലെ അഞ്ച് ശതമാനം ഓഹരികൾ വിറ്റഴിച്ചു .


ചെറിയ പ്രായത്തിലുള്ള കുഞ്ഞുങ്ങളുടെ വളർച്ചയുടെ ഒരോ ഘട്ടവും അച്ഛനമ്മമാർക്ക് സന്തോഷത്തിന്റേയും അഭിമാനത്തിന്റേയുമാണ് . വളരെ പതിയെ നിൽക്കാനും നടക്കാനും പഠിക്കുന്ന കുട്ടികൾ പിന്നെ പെട്ടെന്ന് തന്നെ നന്നായി സംസാരിക്കാനും ഓരോരോ കാര്യങ്ങൾ ചൊല്ലി പറയാനും ശീലിക്കും . ടിവിയിലെ പാട്ടിനൊപ്പം നൃത്തം ചെയ്യാനും , ചുമരിൽ ചിത്രങ്ങൾ കോറിയിടാനും , കുടുംബാംഗങ്ങളെ അനുകരിക്കാനുമൊക്കെ വീട്ടിലെ കുഞ്ഞുങ്ങൾ വളരെ പെട്ടെന്നാവും പഠിക്കുക . സത്യത്തിൽ കുഞ്ഞുങ്ങൾ പുതുതായി ചെയ്യുന്ന ഓരോ കുഞ്ഞുകാര്യങ്ങളും അവരുടെ ബുദ്ധിവളർച്ചയിലുണ്ടാവുന്ന മാറ്റത്തെ കൂടിയാണ് കാണിക്കുന്നതെന്ന് തിരിച്ചറിയുമ്പോൾ ആണ് ഓരോ രക്ഷിതാവും ശരിക്കും അത്ഭുതപ്പെടുക . പഠനങ്ങൾ പറയുന്നത് ആറ് വയസ്സിന് മുൻപേ തന്നെ ഒരു കുഞ്ഞിന്റെ തലച്ചോർ 90 ശതമാനം വളരുന്നു എന്നാണ് . നാം കാണുകയും അനുഭവിക്കുകയും ചെയ്യുന്ന കാര്യങ്ങളെ പരസ്പരം ബന്ധിപ്പിക്കാൻ തലച്ചോറിനെ പ്രാപ്തമാക്കുന്നത് അതിനുള്ളിലെ നാഡീകോശങ്ങളാണ് . സ്വന്തം ചുറ്റുവട്ടത്തുള്ള കാര്യങ്ങളെ പെട്ടെന്ന് പഠിക്കാനും ശീലിക്കാനുമൊക്കെ കുഞ്ഞുങ്ങളെ സഹായിക്കുന്നത് ഈ നാഡീകോശങ്ങളാണെന്ന് ചുരുക്കം . എന്നാൽ ആറ് വയസ്സ് കഴിയുന്നതോടെ ഈ നാഡീകോശങ്ങളുടെ വളർച്ച അവസാനിക്കും . ഇത്രയും വേഗത്തിൽ തലച്ചോർ വളരുമ്പോൾ അതിനൊത്തെ പോഷകവും തലച്ചോറിന് ലഭിക്കേണ്ടതുണ്ട് . ഡി . എച്ച് . എ , കോളിൻ , വിറ്റാമിൻ ബി , ലോഡിൻ , സിങ്ക് , എന്നിവയാണ് ബുദ്ധിവളർച്ചയ്ക്ക് അവശ്യം വേണ്ട പോഷകങ്ങൾ . ഇവയെന്താണെന്നും അത് ബുദ്ധിവളർച്ചയെ എങ്ങനെ സ്വാധീനിക്കുന്നുവെന്നും നോക്കാം . . . . എ - തലച്ചോറിനുള്ളിലെ ബിൽഡിംഗ് ബ്ലോക്ക് എന്ന് ഡി . എച്ച് . എയെ വിശേഷിപ്പിക്കാം . തലച്ചോറിന്റെ വികാസത്തിന് ദിവസേന ലഭിക്കേണ്ട ഒരു പോഷകമാണിത് . കുട്ടികളുടെ ശ്രദ്ധയും ഏകാഗ്രതയും വർധിപ്പിക്കാൻ ഡിഎച്ച്എ സഹായിക്കുന്നു . ഡിഎച്ച്എയുടെ അഭാവം അമിതകോപത്തിലേക്ക് കുട്ടികളെ നയിക്കും . അയോഡിൻ , സിങ്ക് - കുട്ടികളുടെ ചിന്താശേഷി വികസിപ്പിക്കാൻ ഈ രണ്ട് പോഷകങ്ങൾ അനിവാര്യമാണ് . കോലിൻ - തലച്ചോറിലെ ഓർമ്മ സെല്ലുകൾ വളർത്തുന്ന പോഷകം അയൺ - തലച്ചോറിന്റെ സ്വാഭാവിക വളർച്ചയെ ത്വരിതപ്പെടുത്തുന്നു . ഗ്രഹനശേഷി വളർത്തുന്നു . വിറ്റാമിൻ ബി - തലച്ചോറിനുള്ളിലെ നാഡിവ്യൂഹത്തിന്റെ വളർച്ച പരിപോഷിപ്പിക്കുന്നു കുഞ്ഞുങ്ങളിലെ ബുദ്ധിവളർച്ചയെ ത്വരിതപ്പെടുത്താൻ ഈ പോഷകങ്ങൾ അനിവാര്യമാണ് . എന്നാൽ ഇവയെല്ലാം കൃത്യമായ അളവിൽ കുട്ടികൾക്ക് നൽകാൻ നമ്മുക്ക് സാധിക്കണമെന്നില്ല . ഉദാഹരണത്തിന് ഡിഎച്ച്എയുടെ കാര്യമെടുക്കാം , നമ്മുടെ വീട്ടിലുണ്ടാക്കുന്ന ഭക്ഷണപദാർഥങ്ങളിൽ ഡിഎച്ച്എ സുലഭമല്ല . സസ്യങ്ങളിലോ മാംസാഹാരത്തിലോ ഇവയുണ്ടാവാറുമില്ല . ഇങ്ങനെ സാധാരണ ഭക്ഷണപദാർത്ഥങ്ങളിൽ ലഭ്യമല്ലാത്ത ഡി . എച്ച് . എ , കോളിൻ തുടങ്ങി ബുദ്ധിവളർച്ചയ്ക്കാവശ്യമായ എല്ലാ പോഷകങ്ങളും അടങ്ങിയതാണ് ജൂനിയർ ഹോർലിക്സ് . രണ്ട് വയസ്സ് മുതൽ ആറ് വയസ്സ് വരെ പ്രായമുള്ള കുട്ടികളുടെ ബുദ്ധിവികാസത്തിനും ശാരീരിക വളർച്ചയ്ക്കും ആവശ്യമായ എല്ലാ പോഷകങ്ങളും ശാസ്ത്രീയമായി സമന്വയിപ്പിച്ചിട്ടുണ്ട് ജൂനിയർ ഹോർലിക്സിൽ . രാജ്യത്തെ കുട്ടിക്കുറുമ്പൻമാരുടെ വളർച്ചയുടെ ഘട്ടങ്ങൾ ചിത്രീകരിക്കുന്ന ഒരു ക്യംപ്യെൻ ജൂനിയർ ഹോർലിക്സ് ആരംഭിച്ചിട്ടുണ്ട് .


ഓൺലൈൻ ബാങ്കിംഗുകളെ ലക്ഷ്യമിട്ടുളള തട്ടിപ്പുകൾ തടയാൻ സ്റ്റേറ്റ് ബാങ്ക് ഓഫ് ഇന്ത്യ സുരക്ഷിതമല്ലാത്തതും പഴയതുമായ എടിഎം കാർഡുകൾ അസാധുവാക്കുന്നു . നിലവിലുളള മാഗ്നറ്റിക് സ്ട്രിപ് ഡെബിറ്റ് കാർഡുകൾ മാറ്റി റിസർവ്വ് ബാങ്ക് ഓഫ് ഇന്ത്യ അംഗികരിച്ച ഇവിഎം ചിപ് കാർഡുകളാണ് വിതരണം ചെയ്യുക . മാഗ്നറ്റിക് കാർഡുകൾ കൈവശം ഉളളവരുടെ കാർഡുകൾ താമസിയാതെ തന്നെ റദ്ദാക്കപ്പെടും . ഈ തടസ്സം നേരിടാതിരിക്കാൻ ബാങ്കുകളിൽ ചെന്ന് ഇവിഎം ചിപ് കാർഡുകൾ കൈപ്പറ്റണമെന്ന് എസ്ബിഐ അറിയിച്ചു . സൌജന്യമായിട്ടായിരിക്കും ഇവിഎം ചിപ് കാർഡുകൾ ലഭ്യമാകുക . ഇനി നിങ്ങളുടെ കൈയിൽ ഉളളത് മാഗ്നറ്റിക് സ്ട്രിപ് കാർഡാണോ ഇവിഎം ചിപ് കാര് ! ഡാണോ എന്ന് കാർഡിന്റെ മുൻ ഭാഗത്ത് പരിശോധിക്കാം . ചിപ് ഇല്ലെങ്കിൽ അത് മാഗ്സ്ട്രിപ് കാർഡാണ് .


ദില്ലിക്കെതിരെ നിർണായക രഞ്ജിയിൽ കേരളത്തിന് ഒന്നാം ഇന്നിങ്സ് ലീഡ് . ആദ്യ ഇന്നിങ്സിൽ കേരളം ഉയർത്തിയ 320നനെതിരെ ദില്ലി 139ന് എല്ലാവരും പുറത്തായി . 181 റൺസിന്റെ ലീഡാണ് കേരളം നേടിയത് . ജലജ് സക്സേനയുടെ ആറ് വിക്കറ്റ് പ്രകടനാണ് കേരളത്തിന് ലീഡ് സമ്മാനിച്ചത് . സിജോമോൻ ജോസഫ് രണ്ട് വിക്കറ്റെടുത്തു . 41 റൺസെടുത്ത ജോണ്ടി സിദ്ധുവാണ് ദില്ലിയുടെ ടോപ് സ്കോറർ . തകർച്ചയോടെയായിരുന്നു ദില്ലിയുടെ തുടക്കം . 52 റൺസെടുക്കുന്നതിനിടെ അവർക്ക് മൂന്ന് വിക്കറ്റ് നഷ്ടമായിരുന്നു . സാർതക് രഞ്ജൻ ( 4 ) , ഹിതൻ ദലാൽ ( 0 ) , ജോണ്ടി സിദ്ധു ( 2 ) എന്നിവരുടെ വിക്കറ്റുകളാണ് ദില്ലിക്ക് നഷ്ടമായത് . സാർതകിനെ സന്ദീപ് വാര്യർ വി . എ ജഗദീഷിന്റെ കൈകളിലെത്തിച്ചു . ദലാലിനെ ബേസിൽ പന്തിൽ വിക്കറ്റ് കീപ്പർ വിഷ്ണു വിനോദ് പിടികൂടി . വൈഭവ് ജലജ് സക്സേനയ്ക്ക് വിക്കറ്റ് നൽകി മടങ്ങി . ക്യാപ്റ്റൻ ദ്രുവ് ഷോറെ ( 3 ) , ജോണ്ടി സി്ദ്ധു എന്നിവർ പിടിച്ചു നിന്നെങ്കിലും ഷോറെയെ പുറത്താക്കി സക്സേന കേരളത്തെ മത്സത്തിലേക്ക് കൊണ്ടുവന്നു . പിന്നീട് ശിവങ്ക് വഷിസ്തി ( 30 * ) ന് മാത്രമാണ് അൽപമെങ്കിലും പിടിച്ചുനിൽക്കാൻ സാധിച്ചു . ശിവം ശർമ ( 0 ) , അനുജ് റാവത്ത് ( 7 ) , സുബോധ് ഭാട്ടി ( 0 ) , വികാസ് മിശ്ര ( 0 ) , ആകാശ് സുദൻ ( 0 ) എന്നിവർ പെടന്ന് മടങ്ങി . ഒന്നാം ദിനം ഏഴിന് 291ന് എന്ന നിലയിലാണ് കേരളം കളി അവസാനിപ്പിച്ചത് . രണ്ടാം ദിനം 29 റൺസ് നേടുന്നതിനിടെ കേരളത്തിന്റെ ശേഷിക്കുന്ന വിക്കറ്റുകൾ കൂടി നഷ്ടമായി . വിനൂപ് 77 റൺസെടുത്തു . ജലജ് സക്സേന 68 റൺസുമായി പുറത്തായി . വാലറ്റത്ത് ബേസിൽ തമ്പിയുടെ 23 റൺസാണ് കേരളത്തിന് ഭേദപ്പെട്ട സ്കോർ സമ്മാനിച്ചത് . നേരത്തെ ഓപ്പണർ രാഹുൽ 77 റൺസെടുത്തിരുന്നു . ദില്ലിക്കായി ശിവം ശർമ ആറ് വിക്കറ്റെടുത്തു . നേരത്തെ വി . എ ജഗദീഷ് ( 0 ) , വത്സൻ ഗോവിന്ദ് ( 4 ) , സഞ്ജു സാംസൺ ( 24 ) , സച്ചിൻ ബേബി ( 0 ) , വിഷ്ണു വിനോദ് ( 23 ) എന്നിവർ നിരാശപ്പെടുത്തിയിരുന്നു . മത്സരത്തിന്റെ രണ്ടാം ഓവറിൽ തന്നെ റൺസൊന്നുമെടുക്കാത്ത ജഗദീഷിനെ ആകാശ് സുദൻ വിക്കറ്റ് തെറിപ്പിക്കുകയായിരുന്നു . രഞ്ജി അരങ്ങേറ്റത്തിനെത്തിയ അണ്ടർ 19 ക്യാപ്റ്റൻ വത്സൻ ഗോവിന്ദി ( 4 ) നെ വികാസ് മിശ്ര പുറത്താക്കി . വിക്കറ്റ് കീപ്പർ അനുജ് റാവത്തിന് ക്യാച്ച് നൽകിയാണ് വത്സൻ പുറത്തായത് . അണ്ടർ 19 കേരള ടീമിനായി പുറത്തെടുത്ത മികച്ച പ്രകടനാണ് വത്സനെ കേരള ടീമിലെത്തിച്ചത് . എന്നാൽ ബാറ്റ് കൊണ്ട് യുവതാരത്തിന് തിളങ്ങാനായില്ല . പിന്നാലെ എത്തിയ സഞ്ജു സാംസൺ , രാഹുലുമൊത്തുളള കൂട്ടുക്കെട്ട് കേരളത്തെ കരകയറ്റുമെന്ന് തോന്നിച്ചെങ്കിലും , സഞ്ജു ഒരിക്കൽകൂടി നിരാശപ്പെടുത്തി . 24 റൺസെടുത്ത സഞ്ജു ശിവം ശർമയുടെ പന്തിൽ ദ്രുവ് ഷോറെയ്ക്ക് ക്യാച്ച് നൽകി മടങ്ങുകയായിരുന്നു . 61 റൺസാണ് ഇരുവരും മൂന്നാം വിക്കറ്റിൽ കൂട്ടിച്ചേർത്തത് . അതേ ഓവറിൽ തന്നെ സച്ചിൻ ബേബിയേയും മടക്കി അയച്ച് ശിവം ശർമ കേരളത്തിന് ഇരട്ട പ്രഹരമേൽപ്പിച്ചു . വിഷ്ണു വിനോദ് ( 24 ) നന്നായി തുടങ്ങിയെങ്കിലും ശിവാങ്ക് വഷിസ്തിന്റെ പന്തിൽ വിക്കറ്റ് കീപ്പർക്ക് ക്യാച്ച് നൽകി മടങ്ങി . രാഹുലിനെ ശിവം ബൌൾഡാക്കുകയും ചെയ്തതോടെ കേരളം 155/6 എന്ന സ്കോറിലേക്ക് കൂപ്പുകുത്തിയെങ്കിലും സക്സേന - വിനൂപ് സഖ്യം കേരളത്തെ കരകയറ്റുകയായിരുന്നു .


നിലവിലുള്ള മൊബൈൽ കണക്ഷനുകൾ ആധാറുമായി ബന്ധിപ്പിക്കുന്നതിനുള്ള നടപടിക്രമങ്ങൾ കേന്ദ്ര സർക്കാർ ലഘൂകരിച്ചു . എല്ലാ മൊബൈൽ കമ്പനികൾക്കും കേന്ദ്ര ടെലികോം മന്ത്രാലയം ഇന്ന് ഇത് സംബന്ധിച്ച നിർദ്ദേശങ്ങൾ നൽകി . മൊബൈൽ കണക്ഷനും ആധാറും തമ്മിൽ ബന്ധിപ്പിക്കാൻ സർക്കാർ കൂടുതൽ സമയം നൽകുമോയെന്ന് സുപ്രീം കോടതി ഇന്ന് ആരാഞ്ഞിരുന്നു . ഇക്കാര്യത്തിൽ അടുത്ത തിങ്കളാഴ്ച കേന്ദ്ര സർക്കാർ നിലപാട് അറിയിക്കും . ഡിസംബർ 31 ആണ് ഇപ്പോഴത്തെ നിലയിൽ മൊബൈൽ കണക്ഷനുകളും ആധാറും ബന്ധിപ്പിക്കാനുള്ള അവസാന തീയ്യതി . ശാരീരിക അവശതകളുള്ളതും കിടപ്പിലായവരുമായ ഉപഭോക്താക്കളുടെ വീട്ടിൽ ടെലികോം കമ്പനികളുടെ പ്രതിനിധികൾ നേരിട്ട് പോയി ആധാർ വിവരങ്ങൾ ശേഖരിക്കണമെന്നാണ് സർക്കാറിന്റെ പ്രധാന നിർദ്ദേശം . മറ്റുള്ളവർക്കും ഒരു വൺ ടൈം പാസ്വേഡ് ഉപയോഗിച്ച് മൊബൈൽ ആപ്പിലൂടെയോ വെബ്സൈറ്റിലൂടെയോ ഐ . വി ആർ കോളുകളിലൂടെയോ സ്വന്തമായിത്തന്നെ ആധാർ ബന്ധിപ്പിക്കാനുള്ള അവസരം നൽകണം . വിരലടയാളങ്ങൾ പരിശോധിക്കാൻ ബുദ്ധിമുട്ടുള്ളവരുടെ കണ്ണിന്റെ ചിത്രം പരിശോധിക്കണം . വിവിധ കാരണങ്ങൾകൊണ്ട് മൊബൈൽ കമ്പനികളുടെ ഓഫീസുകളിൽ എത്താൻ കഴിയാത്തവർക്ക് സേവനങ്ങൾ നിഷേധിക്കപ്പെടുന്നില്ലെന്ന് ഉറപ്പുവരുത്തണമെന്നാണ് ടെലികോം മന്ത്രാലയം അയച്ച സർക്കുലറിൽ പറയുന്നത് . ആധാർ നമ്പർ ഉപയോഗിച്ച് ഫോൺ കണക്ഷനുകൾ വെരിഫൈ ചെയ്യുമ്പോൾ ഉപയോക്താക്കളുടെ വിവരങ്ങൾ കമ്പനി പ്രതിനിധിയുടെ ഫോണിൽ ദൃശ്യമാക്കരുത് . ഉപയോക്താക്കളുടെ ഒരു വിവരവും കമ്പനിയുടെ ഏജന്റുമാരുടെ ഉപകരണങ്ങളിൽ സൂക്ഷിക്കപ്പെടാനും ഇടയാവരുതെന്നും ടെലികോം മന്ത്രാലയം നിർദ്ദേശിക്കുന്നു . രാജ്യത്ത് നിലവിൽ 50 കോടിയോളം ഉപഭോക്താക്കൾ തങ്ങളുടെ മൊബൈൽ കണക്ഷനുകൾ ആധാറുമായി ബന്ധിപ്പിച്ചുകഴിഞ്ഞു . ആധാർ നമ്പർ നൽകുമ്പോൾ ഉപയോക്താക്കലുടെ ചിത്രം അടക്കമുള്ളവ കമ്പനി ഏജന്റിന്റെ ഫോണിൽ തെളിയുന്ന തരത്തിലാണ് നിലവിൽ വിവിധ കമ്പനികൾ ആധാർ പരിശോധന നടത്തുന്നത് .


അർജന്റീന ഫുട്ബോൾ ഇതിഹാസം ഡിയേഗോ മറഡോണ കൊൽക്കത്തയുടെ രാജകുമാരൻ സൌരവ് ഗംഗുലിയെ വീണ്ടും കണ്ടുമുട്ടാനുള്ള ആവേശത്തിൽ . ഇനി നൂറു ദിവസം . കൊൽക്കത്തയുടെ രാജകുമാരനെ കാണാൻ കാത്തിരിക്കുന്നു എന്ന് മറഡോണ തന്റെ ഫേസ്ബുക് പേജിൽ കുറിച്ചു . മറഡോണ ഇത് രണ്ടാം തവണയാണ് കൊൽക്കത്തയിലെത്തുന്നത് . മറഡോണയുടെ ടീമും ഗാംഗുലിയുടെ ടീമും പരസ്പരം മൽസരിക്കുന്ന ഡിയേഗോ–ദാദ ഫുട്ബോൾ പ്രദർശന മൽസരമാണു സെപ്റ്റംബർ 18 മുതൽ 20 വരെയുള്ള മറഡോണയുടെ സന്ദർശനത്തിന്റെ പ്രധാന ആകർഷണം . സെപ്റ്റംബർ 19ന് ആദിത്യ സ്കൂൾ ഓഫ് സ്പോർട്സിൽവച്ചായിരിക്കും സൌഹൃദ മത്സരം അരങ്ങേറുക . മൽസരത്തിനായി താൻ ഒപ്പിട്ട രണ്ടു ബൂട്ടുകൾ മറഡോണ ഗാംഗുലിക്ക് അയച്ചു കൊടുക്കുമെന്ന് സംഘാടകർ പറഞ്ഞു . കൊളംബിയയുടെ ഇതിഹാസ താരം കാർലോസ് വാൾഡറാമയും മറഡോണയ്ക്കൊപ്പമുണ്ടാകും . ബൈചുങ് ബൂട്ടിയ , ജോസ് ബാരെറ്റോ , ജോ പോൾ അഞ്ചേരി , ഐ . എം . വിജയൻ എന്നിവരുടെ പങ്കാളിത്തവും ഉറപ്പായതായി സംഘാടകർ പറഞ്ഞു . ബോളിവുഡ് താരങ്ങളുടെ സാന്നിധ്യവും പരിപാടിയെ ആകർഷകമാക്കും .


സഞ്ജയ് ലീല ബൻസായി ചിത്രം പത്മാവതിക്കെതിരെ വ്യാപക പ്രതിഷേധം ഉയരുന്ന സാഹചര്യത്തിൽ സിനിമയെ പിന്തുണച്ച് പ്രമുഖ മാധ്യമ പ്രവർത്തകൻ അർണാബ് ഗോസ്വാമി . മാധ്യമ പ്രവർത്തകർക്കായി നടത്തിയ പ്രത്യേക ഷോയ്ക്ക് ശേഷമമാണ് അർണാബ് സിനിമയെ പിന്തുണച്ച് രംഗത്ത് എത്തിയത് . രജ്പുത് വിഭാഗക്കാരുടെഅഭിമാനം ഉയർത്തിപ്പിടിക്കുന്ന സിനിമയാണ് പത്മാവതിയെന്ന് അർണാബ് പറഞ്ഞു . ഇതിന് പിന്നാലെ റിപ്പബ്ലിക് ടിവിയുടെ പ്രൈം ടൈമിലും പത്മാവതിയെ കുറിച്ച് ചർച്ച ഉയർന്നിരുന്നു . സിനിമയിലെ ഓരോ രംഗങ്ങളും റാണി പത്മാവതിയുടെ മഹത്വം വരച്ചു കാണിക്കുന്ന സിനിമാ ട്രിബ്യൂട്ടാണെന്ന് അർണാബ് പറഞ്ഞു . ചിത്രം തിയേറ്ററുകളിൽ എത്തിയാൽ ഇപ്പോൾ പ്രതിഷേധിക്കുന്ന കർണിസേനയ്ക്ക് വിഡ്ഢിത്തം മനസ്സിലാകുമെന്നും അർണാബ് പറഞ്ഞു . സിനിമയ്ക്കെതിരെ അക്രമം അഴിച്ചു വിടുന്നവർ മണ്ടന്മാരാണ് . കർണി സേനയ്ക്ക് പിന്തുണ പ്രഖ്യാപിച്ച ബിജെപി പുനരാലോചിക്കണമെന്നും അർണാബ് പറഞ്ഞു . ബിജെപി അനുകൂല നിലപാട് സ്വീകരിക്കുന്ന മാധ്യമ പ്രവർത്തകനാണ് അർണാബ് .


കായൽ കയ്യേറിയെന്ന ആരോപണത്തിൽ പ്രതികരണവുമായി ജയസൂര്യ . സർക്കാർ ആവശ്യപ്പെട്ടാൽ വീട് പൊളിച്ചുമാറ്റാൻ തയ്യാറാണെന്ന് ജയസൂര്യ പറഞ്ഞു . ഏഷ്യാനെറ്റ് ന്യൂസിന്റെ പോയന്റ് ബ്ലാങ്കിൽ സംസാരിക്കുകയായിരുന്നു ജയസൂര്യ . ഭൂമിയോ കായലോ ഒന്നോ ആരുടെയും കയ്യേറാനുള്ളതല്ല എന്ന് ഞാൻ വിശ്വസിക്കുന്നു . ഇരുപത്തിയാറാമത്തെ വയസ്സിലാണ് ഞാൻ വീട് വയ്ക്കുന്നത് . കായലിനോടും കടലിനോടും പ്രത്യേക ഇഷ്ടമുണ്ട് . അവിടെ ഒരു പ്ലോട് കെട്ടിത്തിരിച്ചിട്ടുണ്ട് . ആ പ്ലോട്ട് കെട്ടിത്തിരിച്ചിട്ടതാണ് അന്ന് ഞാൻ അയാളുടെ കയ്യിൽ നിന്ന് വാങ്ങുന്നത് . അന്ന് എന്റെ കയ്യിൽ അധികം കാശൊന്നുമില്ല . ഒന്നരലക്ഷം പറഞ്ഞിട്ട് ഒന്നേകാലിനാണ് വാങ്ങിക്കുന്നത് . അപ്പോൾ കെട്ടിത്തിരിച്ചിട്ടുള്ള പ്ലോട്ടാണ് . ഇതെന്നല്ല , എറണാകുളത്തെ കായൽ സൈഡ് അളന്നുനോക്കിക്കോ , എന്തെങ്കിലും ചില വ്യത്യാസങ്ങളുണ്ടാകും . ഗവൺമെന്റ് പറയുകയാണ് അത് പൊളിച്ചുകളയണമെന്ന് , എങ്കിൽ വീട് വരെ പൊളിച്ചുകളയാൻ ഞാൻ തയ്യാറാണ് . അവിടെ എനിക്ക് ഒന്നും ചെയ്യാനില്ല . ഞാൻ വല്ല ഫ്ലാറ്റിലേക്കോ മറ്റോ മാറാം . എനിക്ക് ആരുടെയും ഒന്നും വേണ്ട - ജയസൂര്യ പറയുന്നു .


തമിഴകത്തിന്റെ തല അജിത് നായകനായ വേതാളം തെലുങ്കിലേക്ക് . പവൻ കല്യാൺ ആണ് ചിത്രത്തിലെ നായകൻ . ഇതുസംബന്ധിച്ച സൂചനകൾ പവൻ കല്യാൺ തന്നെയാണ് നൽകിയത് . വേതാളം തെലുങ്കിലേക്ക് റീമേക്ക് ചെയ്യാനുള്ള ആലോചനകൾ നടക്കുന്നുണ്ട് . തെലുങ്ക് പ്രേക്ഷകർക്ക് ഇഷ്ടപ്പെടുന്ന തരത്തിൽ തിരക്കഥ മാറ്റേണ്ടതുണ്ട് . അതിന്റെ ജോലികളാണ് ഇപ്പോൾ നടക്കുന്നത് - പവൻ കല്യാൺ പറഞ്ഞു . സർദാർ ഗബ്ബാർ സിംഗ് ആണ് പവൻ കല്യാണിന്റെ ഏറ്റവും ഒടുവിൽ പ്രദർശനത്തിനെത്തിയ ചിത്രം . ശിവ സംവിധാനം ചെയ്ത വേതാളത്തിൽ ശ്രുതി ഹാസനും ലക്ഷ്മി മേനോനുമായിരുന്നു നായികമാർ .


യാത്രയ്ക്കിടയിലോ , വഴിയിലോ കാണുന്ന ഒരു വ്യക്തിയുടെ പേരും വിവരങ്ങളും അറിയാൻ പറ്റുമായിന്നെങ്കിലോ , അതും അവരോട് ചോദിക്കാതെ ഇത് സാധ്യമാക്കുന്ന സ്മാർട്ട് ഫോൺ ആപ്ലിക്കേഷൻ ഇപ്പോൾ എത്തയിരിക്കുന്നു . റഷ്യയിലാണ് ഈ ആപ്ലിക്കേഷൻ നിലവിലുള്ളത് . ഫോണെടുത്ത് പേര് അറിയണമെന്ന് ആഗ്രഹിക്കുന്നവരുടെ ഒരു ഫോട്ടോ എടുത്താൽ മാത്രം മതി . അവരെക്കുറിച്ചുള്ള എല്ലാ വിവരങ്ങളും നിങ്ങൾക്ക് ലഭിക്കും . ഫൈൻഡ് ഫെയ്സ് എന്ന ഈ ഫേസ് ഡിറ്റെക്ഷൻ ആപ്ലിക്കേഷൻ വഴിയാണ് ഇത് സാധ്യമാകുന്നത് . റഷ്യയിലെ വികോൺടാക്റ്റ് അംഗങ്ങളുടെ ഡേറ്റബേസ് ഉപയോഗിച്ചാണ് ഫൈൻഡ് ഫേസ് ഇതു സാധിക്കുന്നത് . വികോൺടാക്ടിലെ പ്രോഫൈൽ ചിത്രങ്ങളുമായി ഒത്തുനോക്കിയാണ് ഫേസ് ഡിറ്റെക്ഷൻ സാങ്കേതികവിദ്യ വഴി ആളുകളെ തിരിച്ചറിയുന്നത് . 70 ശതമാനത്തോളം കൃത്യമായി വിവരങ്ങൾ നൽകാൻ ഇതിനാകുമെന്നാണ് റിപ്പോർട്ടുകൾ . ഫോട്ടോയിലുള്ളയാൾക്ക് സോഷ്യൽ മീഡിയായിൽ അക്കൌണ്ട് വേണം എന്നത് മാത്രമാണ് ആളെ തിരിച്ചറിയാനുള്ള വഴി . ആപ്ലിക്കേഷനെക്കുറിച്ച് ഫൈൻഡ് ഫേസ് കോ ഫൌണ്ടർ അലക്സാണ്ടർ കബ്കോവ് പറയുന്നത് ഇങ്ങനെ . നിങ്ങൾ ഒരു യാത്ര പോകുമ്പോൾ നിങ്ങളെപോലെ തന്നെയുള്ള മറ്റൊരാളെ കണ്ടെത്തിയാൽ അവരുടെ ഫോട്ടേ എടുത്ത് അവരെക്കുറിച്ചുള്ള വിവരങ്ങൾ കണ്ടെത്താം . സുഹൃത്തുക്കളാകാം . ക്രിമിനൽ പ്രവർത്തനങ്ങളിൽ ഏർപ്പെടുന്നവരെ വളരെ വേഗം കണ്ടെത്തി അവരെക്കുറിച്ചുള്ള മുഴുവൻ വിവരങ്ങളും ഇതിലൂടെ കണ്ടെത്താനാവുമെന്ന് ഫൈൻഡ് ഫേസ് അധികൃതർ പറയുന്നു . ആക്രമണം നടക്കുന്ന സ്ഥലങ്ങളിൽ സ്ഥാപിച്ചിരിക്കുന്ന ക്യാമറകളിൽ അക്രമികളുടെ ദൃശ്യങ്ങൾ പതിഞ്ഞാൽ ആ ചിത്രം ഫൈൻഡ് ഫേസിൽ നൽകിയാൽ അക്രമിയെക്കുറിച്ചുള്ള പൂർണ്ണ വിവരങ്ങൾ അറിയാൻ സാധിക്കും .


ഡിസംബർ ഒന്നുമുതൽ ഡെബിറ്റ് കാർഡ് ട്രാൻസാക്ഷനും പിൻ നമ്പർ വേണ്ടി വരും . നിലവിൽ പർച്ചേസ് നടത്തുമ്പോൾ ഡെബിറ്റ് കാർഡുകൾ ഉപയോഗിച്ചാൽ ഒരു നമ്പറും നൽകേണ്ടതില്ല . എന്താണ് സംഭവിക്കുന്നത് ? പർച്ചേസ് നടത്തിയതിനുശേഷം സൈ്വപ്പ് ചെയ്യാനായി ഡെബിറ്റ് കാർഡ് നൽകിയാൽ കടയുടമ ആദ്യം ബിൽതുക എന്റർ ചെയ്യും . ഉടൻ തന്നെ എടിഎം പിൻ ചോദിക്കും . കാർഡ് ഉടമ തന്നെ പിൻ അടിച്ചുകൊടുക്കണം . അതേ സമയം ട്രാൻസാക്ഷൻ വിജയകരമായി പൂർത്തിയാക്കിയതായ സന്ദേശം കാണിക്കും . ഓർമ്മിക്കേണ്ട കാര്യങ്ങൾ 1 കാർഡു ഉടമകൾ പിൻകാർഡ് മറ്റാർക്കും നൽകരുത് . നേരത്തെ ഡെബിറ്റ് കാർഡ് കളഞ്ഞുകിട്ടിയാൽ എളുപ്പത്തിൽ സാധനങ്ങൾ വാങ്ങി പണം അടിച്ചുമാറ്റാൻ പറ്റുമായിരുന്നു . 2 നമ്പർ എന്റർ ചെയ്യുമ്പോൾ ആരെങ്കിലും അതു മനസ്സിലാക്കുന്നുണ്ടോയെന്ന് ശ്രദ്ധിക്കണം . 3 കാർഡ് സൈ്വപ്പ് ചെയ്യാൻ കൊടുത്തു കഴിഞ്ഞാൽ എപ്പോഴും ഒരു കണ്ണ് അതിനു മുകളിൽ വേണം . 4 കാർഡ് തിരിച്ചെടുക്കാൻ മറക്കരത് .


ടി20 ക്രിക്കറ്റിൽ ചരിത്രം കുറിക്കാനൊരുങ്ങി അഫ്ഗാൻ സ്പിന്നർ റഷീദ് ഖാൻ . ടി20യിൽ ഒരു കലണ്ടർ വർഷം 100 വിക്കറ്റ് തികയ്ക്കുന്ന ആദ്യ ബൌളറാകാൻ ഒരുങ്ങുകയാണ് റഷീദ് . ഈ വർഷം 92 വിക്കറ്റുകൾ നേടിയിട്ടുള്ള റഷീദാണ് ഒരു കലണ്ടർ വർഷം ടി20യിൽ കൂടുതൽ വിക്കറ്റ് നേടിയ താരം . അന്താരാഷ്ട്ര - ലീഗ് ടി20 മത്സരങ്ങളിലെ വിക്കറ്റുകളുടെ ആകെ കണക്കാണിത് . 2016ൽ 87 വിക്കറ്റുകൾ വീഴ്ത്തിയ ഡ്വെയ്ൻ ബ്രാവോയുടെ പേരിലായിരുന്നു നിലവിലെ റെക്കോർഡ് . എന്നാൽ ബ്രാവേ 72 മത്സരങ്ങളിൽ നിന്ന് ഇത്രയും വിക്കറ്റുകൾ സ്വന്തമാക്കിയപ്പോൾ വെറും 57 മത്സരങ്ങളിലാണ് അഫ്ഗാൻ സ്പിന്നർ 92 പേരെ പുറത്താക്കിയത് . 2018ൽ ഏഴ് ടി20 ലീഗുകളിലാണ് റഷീദ് ഖാൻ കളിച്ചത് . നിലവിൽ ബിഗ് ബാഷ് ലീഗിൽ മികച്ച പ്രകടനം കാഴ്ച്ചവെക്കുന്ന റഷീദിന് അനായാസം ഈ നേട്ടത്തിലെത്താനാകും എന്നാണ് വിലയിരുത്തൽ .


എന്തോക്കെ ചർച്ച ചെയ്യാനുണ്ട് , ഇതോക്കെ എന്താണ് അത്തരത്തിൽ പറയിപ്പിക്കാവുന്ന ചർച്ചയ്ക്കാണ് ഒടുവിൽ ബോളിവുഡ് ബ്യൂട്ടി പ്രിയങ്ക മറുപടി പറഞ്ഞിരിക്കുന്നത് . പ്രമുഖ ഫാഷൻ മാഗസിൻ ആയ മാക്സിമിൻറെ കവർ ഇമേജ് ആയിരുന്നു പ്രിയങ്ക . കൈകൾ ഉയർത്തിയുള്ള ചിത്രമായിരുന്ന കവർ ചിത്രം . അത്യാവശ്യം ഗ്ലാമർ ചിത്രം എന്ന് വിശേഷിപ്പിക്കാം . എന്നാൽ 33 വയസുള്ള പ്രിയങ്കയുടെ ചിത്രത്തിൽ ചിലർ വിവാദമാക്കിയത് അതല്ല , പ്രിയങ്കയുടെ കക്ഷങ്ങൾ യഥാർത്ഥമല്ല അത് ഫോട്ടോഷോപ്പാണെന്നാണ് ഒരു കൂട്ടർക്ക് പരാതി . # WillTheRealArmpitPleaseStandUp # nofilter # armpitdiaries എന്ന പേരിൽ ട്വിറ്ററിലും മറ്റ് സോഷ്യൽ മീഡിയകളിലും വലിയ വാർത്തയായി ഇത് പടർന്നു . ഇതോടെയാണ് തൻറെ കക്ഷം നോക്കി നടക്കുന്നവർക്ക് ചുട്ട മറുപടിയുമായി പ്രിയങ്ക ഇൻസ്റ്റഗ്രാമിൽ എത്തിയത് . ബോളിവുഡ് വിട്ട് ഇപ്പോൾ ഹോളിവുഡിൽ സ്ഥാനം ഉറപ്പിക്കുന്ന പ്രിയങ്ക വിവാദങ്ങൾ അത്ര തമാശയായി കാണുന്നില്ലെന്നത് ഈ പോസ്റ്റിലൂടെ വ്യക്തം . ഇതാണ് പ്രിയങ്കയുടെ മറുപടി


ലോകത്തിലെ ഏറ്റവും വലിയ പണംവാരി ലീഗുകളിലൊന്നാണ് ഇന്ന് ഐപിഎൽ . അടുത്ത അഞ്ചുവർഷത്തേക്കുള്ള ഐപിഎൽ സംപ്രേക്ഷണാവകാശം വാശിയേറിയ ലേലം വിളിക്കൊടുവിൽ ആരാധകരെപ്പോലും ഞെട്ടിച്ച് സ്റ്റാർ സ്പോർട്സ് ഇന്ത്യ സ്വന്തമാക്കിയത് 16,437.5 കോടി രൂപക്കായിരുന്നു . അതുകൊണ്ടുതന്നെ ഐപിഎല്ലിലെ ഓരോ പന്തെറിയുമ്പോഴും അതിനായി സ്റ്റാർ സ്പോർട്സ് മുടക്കുന്ന തുക എത്രയാണെന്ന് കേട്ടാൽ ആരാധകർ ശരിക്കും അമ്പരക്കും . ഐപിഎല്ലിലെ ഓരോ പന്തിനും 25 ലക്ഷം രൂപയാണ് സ്റ്റാർ സ്പോർട്സ് ബിസിസിഐക്ക് നൽകുന്നതെന്ന് ചുരുക്കം . അതായത് ഒരോവറിന് 1.5 കോടി രൂപ . അതായത് ഓരോ മത്സരത്തിനും സ്റ്റാർ ഇന്ത്യ മുടക്കുന്നത് 60 കോടി രൂപ . 2015 - 2016 സാമ്പത്തികവർഷം ബിസിസിഐയുടെ വരുമാനത്തിൽ 300 ശതമാനം വർധനയാണ് രേഖപ്പെടുത്തിയത് . ലോകത്തിലെ ഏറ്റവും സമ്പന്ന ക്ലബ്ബുകളിലൊന്നായ മാഞ്ചസ്റ്റർ യുണൈറ്റഡിന് പോലും ഇക്കാലയളവിൽ 204 ശതമാനം വരുമാനവർധനവെ ഉണ്ടാക്കാനായിട്ടുള്ളു എന്നോർക്കണം . ഐപിഎല്ലിലെ വരുമാനക്കണക്കെടുത്താൽ അത് ഇന്ത്യയുടെ ആകെ ജിഡിപിയുടെ 0.6ശതമാനം വരും . ഐപിഎല്ലിന്റെ ബ്രാൻഡ് മൂല്യമാകട്ടെ ഇപ്പോൾ 5500 മില്യൺ ഡോളറാണ് . 2008ൽ തുടക്കമിട്ട ഐപിഎല്ലാണ് ബിസിസിഐയെ ലോകത്തിലെ ഏറ്റവും വരുമാനമുള്ള കായികസംഘടനകളിൽ ഒന്നാക്കി മാറ്റിയത് .


ഇന്റർകോണ്ടിനെന്റൽ കപ്പിൽ ഇന്ത്യക്ക് ആദ്യ തോൽവി . ന്യൂസിലൻഡിനോട് 2 - 1നാണ് ഇന്ത്യ പരാജയപ്പെട്ടത് . ലീഡ് നേടിയ ശേഷമായിരുന്നു ഇന്ത്യ തോൽവി സമ്മതിച്ചത് . ഏണസ്റ്റ് ഡി ജോങ് , മോസ് ഡ്യർ എന്നിവർ ന്യൂസിലൻഡിന്റെ ഗോൾ നേടി . ഛേത്രിയുടെ വകയായിരുന്നു ഇന്ത്യയുടെ ആശ്വാസഗോൾ . ഏഴ് മാറ്റങ്ങളുമായിട്ടാണ് ഇന്ത്യ ഇറങ്ങിയത് . ഗുർപ്രീത് സിങ് , അനസ് എടുത്തൊടിക , ഉദാന്ത സിങ് , ജേജേ , ഹാൽഡർ എന്നിവർക്കെല്ലാം വിശ്രമം അനുവദിച്ചിരുന്നു . ജയത്തോടെ ഇന്ത്യക്കും ന്യൂസിലൻഡിനും രണ്ട് വീതം ജയമായി . നാളെ ചൈനീസ് തായ്പേയിയെ തോൽപ്പിച്ചാൽ കെനിയക്കും രണ്ട് ജയം സ്വന്തമാക്കാം . പിന്നീട് ഗോൾ ശരാശരി പരിശോധിച്ച് ആദ്യ രണ്ട് സ്ഥാനക്കാർ ഫൈനൽ കളിക്കും .


കൊതുകിൻറെ ശല്യം തീർക്കാൻ ഒരു ടിവിക്ക് സാധിക്കുമോ , പറ്റുമെന്നാണ് പ്രമുഖ ഇലക്ട്രോണിക്സ് കമ്പനിയായ എൽ ജി കാണിച്ചു തരുന്നത് . കൊതുകിനെ തുരത്താൻ കഴിവുള്ള ടെലിവിഷനാണ് ഇവർ അവതരിപ്പിക്കുന്നത് . ഇന്ത്യയുടെ ചുറ്റുപാടുകൾക്ക് അനുസൃതമായ രീതിയിലാണ് എൽജി ഉൽപ്പന്നങ്ങൾ പുറത്തിറക്കുന്നതും അവ ഇന്ത്യയിലെ ഉപയോക്താക്കൾക്ക് ഉപയോഗപ്രദമായതാണെന്നും എൽജി ഇലക്രോണിക്സ് ഡയറക്ടർ ഹവാർഡ് ലീ പറഞ്ഞു . ടിവിയിൽ ഘടിപ്പിച്ചിരിക്കുന്ന അൾട്രാസോണിക് ഉപകരണമാണ് കൊതുകുകളെ തുരത്തുന്നത് . ശബ്ദതരംഗ ടെക്നോളജി ഉപയോഗിച്ചാണ് ഈ ഉപകരണം പ്രവർത്തിക്കുന്നത് . വിഷപദാർത്ഥങ്ങളോ കെമിക്കലുകളോ കൊതുകിനെ തുരത്തുന്നതിനായി ടെലിവിഷൻ ഉപയോഗിക്കുന്നില്ല . ദോഷകരമായ റേഡിയേഷനുകളും ടി . വിയിൽ നിന്ന് ഉണ്ടാകുന്നില്ലെന്ന് കമ്പനി അവകാശപ്പെടുന്നു . കൊതുകിനെ ഓടിക്കുന്ന ടി . വി എല്ലാ എൽജിയുടെ ബ്രാന്റ് സ്റ്റോറുകളിലും ലഭ്യമാണ് . 32 ഇഞ്ച് ടിവിക്ക് 26,900 രൂപയും 42 ഇഞ്ചിന് 47,500 രൂപയുമാണ് വിപണിയിലെ വില .


ശ്രീലങ്കയ്ക്കെതിരായ ടെസ്റ്റ് പരമ്പര ഇന്ത്യ 3 - 0ന് തൂത്തുവാരി ക്യാപ്റ്റൻ വിരാട് കൊഹ്ലിക്ക് കീഴിൽ ഇന്ത്യൻ ടീമിന് ചരിത്ര വിജയം . മൂന്നാം ടെസ്റ്റിൽ ഇന്നിംഗ്സിനും 171 റൺസിനും ശ്രീലങ്കയെ തകർത്തു . ശ്രീലങ്കയിലെ ഇന്ത്യയുടെ ആദ്യസമ്പൂർണ പരമ്പ ജയം ആണിത് . 352 റൺസിന്റെ ഒന്നാം ഇന്നിങ്സ് കടവുമായി രണ്ടാം ഇന്നിങ്സിൽ ബാറ്റു ചെയ്ത ശ്രീലങ്ക 181 റൺസിനു പുറത്തായി . മൽസരം അവസാനിക്കാൻ രണ്ടു ദിവസം കൂടി അവശേഷിക്കുമ്പോഴാണ് ഇന്ത്യൻ ജയം . ലങ്കൻ മണ്ണിൽ ഇന്ത്യ ആദ്യമായാണ് സമ്പൂർണ ടെസ്റ്റ് പരമ്പര വിജയം നേടുന്നത് . 28 . 3 ഓവറിൽ 68 റൺസ് മാത്രം വഴങ്ങി നാലുവിക്കറ്റ് വീഴ്ത്തിയ അശ്വിനും 15 ഓവറിൽ 32 റൺസ് വഴങ്ങി മൂന്നു വിക്കറ്റ് വീഴിത്തിയ മുഹമ്മദ് ഷാമിയും ചേർന്നാണ് ലങ്കൻ ബാറ്റിങ് നിരയെ തകർത്തത് . ഉമേഷ് യാദവ് രണ്ടും കുൽദീപ് യാദവ് ഒരു വിക്കറ്റും വീഴ്ത്തി . ഇന്ത്യയുടെ തുടർച്ചയായ എട്ടാം പരമ്പര വിജയം കൂടിയാണിത് . ഇന്ത്യയുടെ ഒന്നാം ഇന്നിങ്സ് സ്കോറായ 487 റൺസിനെതിരെ ഫോളോ ഓൺ ചെയ്ത ശ്രീലങ്ക ഒന്നാം ഇന്നിങ്സിൽ 135 റൺസാണെടുത്തത് .


യാഹുവിൻറെ നെറ്റ്വർക്കിംഗ് വിവരങ്ങൾ യാഹൂ ചോർത്തി . 50 കോടി ഉപയോക്താക്കളുടെ വിവരങ്ങളാണ് ഹാക്കർമാർ ചോർത്തിയിരിക്കുന്നത് . ഇതേത്തുടർന്ന് യാഹൂ ഉപയോക്താക്കളോട് പാസ്വേഡ് മാറ്റണമെന്നും സുരക്ഷിതത്തിനായി ചില മാർഗങ്ങൾ സ്വീകരിക്കണമെന്നും യാഹൂ നിർദേശം നൽകി . 2014 മുതലാണ് വിവരങ്ങൾ ചോർത്താൻ ആരംഭിച്ചതെന്നാണ് നിഗമനം . ലോകത്തിലെ മുൻനിര ഇൻറർനെറ്റ് കമ്പനികളിലൊന്നായിരുന്ന യാഹു തങ്ങളുടെ പ്രധാന സേവനങ്ങളായ ഇൻറർനെറ്റ് അടക്കമുള്ളവ വെരിസോൺ കമ്യൂണിക്കേഷൻസിനു 500 കോടി ഡോളറിനു വിൽക്കാനുള്ള ശ്രമം ആരംഭിച്ചിരുന്നു . ഇതിനിടെയാണ് ഹാക്കിംഗ് വിവരം പുറത്തുവന്നിരിക്കുന്നത് . ഉപയോക്താക്കളുടെ പേര് , ഇ - മെയിൽ , ടെലഫോൺ നമ്പർ , പാസ്വേഡ് തുടങ്ങിയവയാണ് ഹാക്കർമാർ ചോർത്തിയത് . എന്നാൽ , ക്രെഡിറ്റ്കാർഡ് വിവരങ്ങൾ ചോർന്നിട്ടില്ലെന്നാണ് കമ്പനിയുടെ നിലപാട് . സംഭവത്തെക്കുറിച്ച് അന്വേഷണം ആരംഭിച്ചിട്ടുണ്ട് .


ഇന്ത്യൻ ക്രിക്കറ്റ് ടീം നായകൻ വിരാട് കോലിയും കോച്ച് രവി ശാസ്ത്രിയും തമ്മിലുള്ള ബന്ധത്തെക്കുറിച്ച് ആരാധകർക്ക് രണ്ടഭിപ്രായമില്ല . എന്നാൽ കോലിയാണോ ധോണിയാണോ മികച്ച നായകനെന്ന് ശാസ്ത്രിയോട് ചോദിച്ചാൽ മറുപടി ഒന്നേയുള്ളു . ധോണി തന്നെ . മികച്ച ട്രാക്ക് റെക്കോർഡ് ചൂണ്ടിക്കാട്ടിയാണ് ശാസ്ത്രി ധോണിയെ മികച്ച നായകനായി തെരഞ്ഞെടുത്തത് . എന്നാൽ കോലിയും ധോണിയുടെ പാതയിൽ തന്നെയാണെന്നും ശാസ്ത്രി വ്യക്തമാക്കി . രണ്ട് ലോക കിരീടങ്ങൾ , ഒരു തവണ ലോക ട്വന്റി - 20യിലെ രണ്ടാം സ്ഥാനം , രണ്ട് തവണ ലോക ട്വന്റി - 20യിലെ സെമി ഫൈനലിസ്റ്റുകൾ എന്നിങ്ങനെ റെക്കോർഡുകൾ നോക്കിയാൽ തന്നെ ധോണിതന്നെയാണ് എക്കാലത്തെയും മികച്ച നായകനെന്ന് വ്യക്തമാവുമെന്നും ഒരു ബംഗാളി മാധ്യമത്തിന് നൽകിയ അഭിമുഖത്തിൽ ശാസ്ത്രി പറഞ്ഞു . എന്നാൽ നിലവിലെ നായകൻ വിരാട് കോലി ധോണിയുടെ ദിശയിൽ തന്നെയാണ് സഞ്ചരിക്കുന്നതെന്നും ശാസ്ത്രി വ്യക്തമാക്കി . നേരത്തെ ഇന്ത്യയുടെ എക്കാലത്തെയും മികച്ച നായകൻമാരെ ശാസ്ത്രി തെരഞ്ഞെടുത്തപ്പോഴും ധോണിയെയാണ് മികച്ച നായകനായി തെരഞ്ഞെടുത്തത് . അന്ന് ഗാംഗുലിയുടെ പേര് മനപ്പൂർവം ഒഴിവാക്കിയതിനെതിരെ ഏറെ വിമർശനം ഉയരുകയും ചെയ്തിരുന്നു .


തങ്ങളുടെ പ്ലാനുകൾ ഉൾപ്പെടുന്ന ഫോണുകൾ അവതരിപ്പിക്കുകയാണ് ടെലികോം കമ്പനികൾ . ജിയോ ആണ് 1500 രൂപയുടെ 4ജി ഫോൺ അവതരിപ്പിച്ച് ഇതിന് തുടക്കമിട്ടത് . തുടർന്ന് മൈക്രോമാക്സുമായി സഹകരിച്ച് വോഡഫോണും , ബിഎസ്എൻഎല്ലും 4ജി ഫോൺ ഇറക്കി . ഒപ്പം പ്രത്യേക ഓഫറുകളും പ്രഖ്യാപിച്ചു . ഈ വഴിക്ക് നീങ്ങുകയാണ് ഏയർടെൽ . ഒപ്പം സഹകരിക്കുന്നത് മൊബൈൽ നിർമ്മാതാക്കളായ സെൽകോൺ . സെൽക്കോണിൻറെ 3,500 രൂപ വിലയുള്ള ഫോൺ ആണ് ക്യാഷ് ബാക്ക് ഓഫറുകളോടെ 1,349 രൂപയ്ക്ക് ലഭിക്കുക . മെരാ പെഹ്ല സ്മാർട്ട്ഫോൺ എന്നാണ് ഈ പ്ലാനിൻറെ പേര് . ഇത് പ്രകാരം 3,500 രൂപയുടെ ഫോൺ 2,849 രൂപയ്ക്ക് ലഭിക്കും . തുടർന്ന് തുടർച്ചയായി 36 മാസം ഏയർടെല്ലിൻറെ 169 രൂപയുടെ ഡാറ്റ റീചാർജ് ചെയ്താൽ 1500 രൂപയോളം ക്യാഷ് ബാക്കായി ലഭിക്കും . അതോടെ ഫോണിൻറെ വില 1349 രൂപയായി കുറയും . തുടക്കത്തിൽ ആന്ധ്രാപ്രദേശ് സർക്കിളിലാണ് ഈ ഓഫർ ഏയർടെൽ നടപ്പിലാക്കുന്നത് . പിന്നീട് മറ്റ് സർക്കിളുകളിലേക്ക് വ്യാപിപ്പിക്കും . ഡിസംബറിനുള്ളിൽ 5 ലക്ഷം യൂണിറ്റുകൾ ഈ ഓഫർ വഴി വിപണിയിൽ എത്തുമെന്നാണ് സിലിക്കോൺ അവകാശപ്പെടുന്നത് .


രാജ്യത്ത് ഏറ്റവുമധികം ശമ്പളം നൽകുന്ന നഗരം ബംഗളുരുവാണെന്ന് കണക്കുകൾ . റാൻസ്റ്റഡ് ഇന്ത്യ തയ്യാറാക്കിയ റിപ്പോർട്ടിലാണ് പ്രധാന നഗരങ്ങളിലെ ശരാശരി ശമ്പളം സംബന്ധിച്ച വിവരമുള്ളത് . 10 . 8 ലക്ഷമാണ് ബംഗളുരുവിൽ ലഭിക്കുന്ന ശരാശരി വാർഷിക ശമ്പളം . രണ്ടാം സ്ഥാനത്തുള്ള പൂനെയിൽ 10.3 ലക്ഷവും മൂന്നാം സ്ഥാനത്തുള്ള ദില്ലിയിൽ 9.9 ലക്ഷവും ശമ്പളം ലഭിക്കുന്നു . മുംബൈയിൽ 9.2 ലക്ഷമാണ് ശരാശരി ശമ്പളം . ചെന്നൈ ( 8 ലക്ഷം ) , ഹൈദരാബാദ് ( 7.9 ലക്ഷം ) , കൊൽക്കത്ത ( 7.2 ലക്ഷം ) എന്നിവയാണ് തൊട്ട് പിന്നിലുള്ള മറ്റ് നഗരങ്ങൾ . കണക്ക് അനുസരിച്ച് ഫാർമ - ഹെൽത്ത് കെയർ രംഗങ്ങളിലാണ് ഏറ്റവും ഉയർന്ന ശമ്പളം . ഈ രംഗത്തുള്ളവർക്ക് ശരാശരി 9.6 ലക്ഷം രൂപ ലഭിക്കുന്നുണ്ടത്രെ . ഐ . ടി രംഗത്ത് 9.1 ലക്ഷവും റിയൽഎസ്റ്റേറ്റ് - ഇൻഫ്രാസ്ട്രക്ചർ രംഗങ്ങളിൽ 9 ലക്ഷവും ശരാശരി ശമ്പളം ലഭിക്കുന്നു . സ്പെഷ്യലിസ്റ്റ് ഡോക്ടർമാർക്ക് 18.4 ലക്ഷം രൂപയാണ് കണക്കാക്കപ്പെടുന്ന ശമ്പളം . ഒരു ലക്ഷത്തോളം തൊഴിലുകൾ വിലയിരുത്തിയാണ് റിപ്പോർട്ട് തയ്യാറാക്കിയിരിക്കുന്നത് .


അണ്ടർ 19 ലോകകപ്പ് ഫൈനലിൽ ഇന്ത്യക്കെതിരെ ഓസ്ട്രേലിയ ഭേദപ്പെട്ട സ്കോറിലേക്ക് . ടോസ് നേടി ബാറ്റിംഗ് തുടങ്ങിയ ഓസീസിന് തുടക്കത്തിലെ ഓപ്പണർമാരെ നഷ്ടമായെങ്കിലും മധ്യനിരയുടെ കരുത്തിൽ തിരിച്ചെത്തുകയായിരുന്നു . ഓസീസ് 40 ഓവറുകൾ പിന്നിടുമ്പോൾ അഞ്ച് വിക്കറ്റ് നഷ്ടത്തിൽ 186 റൺസെടുത്തിട്ടുണ്ട് . അർദ്ധ സെഞ്ചുറി നേടിയ ജൊനാഥനും ( 65 ) , ഒരു റൺസുമായി വിൽ സതർലൻഡുമാണ് ക്രീസിൽ . ഓപ്പണർമാരെ മടക്കി ഇഷാൻ പോരെൽ തുടക്കത്തിൽ ഇന്ത്യയ്ക്ക് മുൻതൂക്കം നേടിക്കൊടുത്തു . ടീം സ്കോർ 32 ൽ നിൽക്കേ 14 റൺസെടുത്ത ഓപ്പണർ മാക്സും 52ൽ നിൽക്കേ സഹഓപ്പണർ ജാക്ക് എഡ്വേർഡും ( 28 ) പോരെലിന് വിക്കറ്റ് നൽകി മടങ്ങി . പിന്നാലെ 13 റൺസെടുത്ത നായകൻ ജാസൺ സംഗയെ പേസർ നാഗർകോട്ടി മടക്കുമ്പോൾ മൂന്നിന് 59 എന്ന നിലയിൽ ഓസീസ് തകർന്നു . എന്നാൽ നാലാം വിക്കറ്റിൽ ജൊനാഥൻ മെർലോയും ഉപ്പലും ചേർന്ന് തകർച്ചയിൽ നിന്ന് ഓസീസിനെ കരകയറ്റി . ടീം സ്കോർ 134ൽ നിൽക്കേ കൂട്ടുകെട്ട് പൊളിച്ച് ഉപ്പലിനെ ( 34 ) റിട്ടേൺ ക്യാച്ചിലൂടെ പുറത്താക്കി അനുകുൽ റോയി ഇന്ത്യയ്ക്ക് ബ്രേക്ക് ത്രൂ നൽകി . 23 റൺസെടുത്ത നഥാനെ റിട്ടേൺ ക്യാച്ചിലൂടെ ശിവ സിംഗ് മടക്കിയതോടെ അഞ്ച് വിക്കറ്റിന് 185 എന്ന നിലയിലായി ഓസ്ട്രേലിയ .


അഞ്ചാം ഏകദിനത്തിൽ ദക്ഷിണാഫ്രിക്കയെ 73 റൺസിന് തകർത്ത് ഇന്ത്യയ്ക്ക് ചരിത്ര പരമ്പര . ദക്ഷിണാഫ്രിക്കയിൽ ആദ്യമായാണ് ഇന്ത്യ പരമ്പര വിജയം നേടുന്നത് . ഇന്ത്യയുയർത്തിയ 275 റൺസ് വിജയലക്ഷ്യം പിന്തുടർന്ന ദക്ഷിണാഫ്രിക്ക 42.2 ഓവറിൽ 201 റൺസിന് പുറത്തായി . ദക്ഷിണാഫ്രിക്കയ്ക്കായി ഓപ്പണർ ഹാഷിം അംല അർദ്ധ സെഞ്ചുറി ( 71 ) നേടി . നാല് വിക്കറ്റ് വീഴ്ത്തിയ കുൽദീപ് യാദവാണ് പ്രോട്ടീസിനെ എറിഞ്ഞിട്ടത് . ദക്ഷിണാഫ്രിക്കയ്ക്കായി മർക്രാം - അംല സഖ്യം മികച്ച തുടക്കമാണ് നൽകിയത് . ഒന്നാം വിക്കറ്റിൽ 52 റൺസ് കൂട്ടിച്ചേർത്ത് നിൽക്കവേ 32 റൺസെടുത്ത മർക്രാമിനെ ബൂംമ്ര പുറത്താക്കി . പാണ്ഡ്യയുടെ പന്തിൽ ഡുമിനിയും ( 1 ) ഡിവിലിയേഴ്സും ( 6 ) അടുത്തടുത്ത് പുറത്തായതോടെ ദക്ഷിണാഫ്രിക്ക മൂന്ന് വിക്കറ്റിന് 65 റൺസ് എന്ന നിലയിൽ തകർന്നു . എന്നാൽ നാലാം വിക്കറ്റിൽ മില്ലർക്കൊപ്പം 52 റൺസ് അംല പടുത്തുയർത്തിയതോടെ ദക്ഷിണാഫ്രിക്കയുടെ പ്രതീക്ഷ തിരിച്ചുവന്നു . എന്നാൽ മില്ലറെ ( 36 ) ചഹൽ തിരിച്ചയച്ചതോടെ ടീം സ്കോർ 127 - 4 . അതേസമയം ഒരറ്റത്ത് പൊരുതി നിന്ന അംല പരമ്പരയിലെ ആദ്യ അർദ്ധ സെഞ്ചുറി പൂർത്തിയാക്കി . തൊട്ടുപിന്നാലെ 71 റൺസുമായി അംലയും റണ്ണൊന്നുമെടുക്കാതെ കഴിഞ്ഞ കളിയിലെ വെടിക്കെട്ട് വീരൻ പെലൂക്വായോയും മടങ്ങിയതോടെ പ്രോട്ടീസ് വീണ്ടും പ്രതിരോധത്തിൽ . അതേസമയം ഒരറ്റത്ത് നാലാം ഏകദിനം ഓർമ്മിപ്പിച്ച് ക്ലാസൻ തകർത്തടിച്ചുകൊണ്ടിരുന്നു . എന്നാൽ മൂന്ന് റൺസെടുത്ത റബാഡയും 39ൽ നിൽക്കേ ക്ലാസനും കുൽദീപിന് മുന്നിൽ വീണതോടെ എട്ട് വിക്കറ്റിന് 197 . തൊട്ടടുത്ത പന്തിൽ ഷംസിയും ഗോൾഡൺ ഡക്കോടെ കുൽദീപിന് മുന്നിൽ മുട്ടുമടക്കി . അവസാന വിക്കറ്റായി ഒരു റണ്ണെടുത്ത് മോർക്കൽ ചഹലിന് കീഴടങ്ങിയതോടെ വിജയവും പരമ്പരയും ഇന്ത്യയ്ക്ക് . ഇന്ത്യയ്ക്കായി ഹർദിക് പാണ്ഡ്യ , ചഹൽ എന്നിവർ രണ്ടും ബൂംമ്ര ഒരു വിക്കറ്റും വീഴ്ത്തി . നേരത്തെ ടോസ് നഷ്ടപ്പെട്ട് ബാറ്റിംഗാരംഭിച്ച ഇന്ത്യ 50 ഓവറിൽ ഏഴ് വിക്കറ്റിന് 274 റൺസെടുത്തു . 17 - ാം ഏകദിന സെഞ്ചുറി നേടിയ ഓപ്പണർ രോഹിത് ശർമ്മയുടെ ബാറ്റിംഗ് മികവിലാണ് ഇന്ത്യ ഭേദപ്പെട്ട സ്കോറിലെത്തിയത് . പരമ്പരയിലെ ആദ്യ സെഞ്ചുറി കണ്ടെത്തിയ രോഹിത് 126 പന്തിൽ 115 റൺസെടുത്ത് പുറത്തായി . വിരാട് കോലി 36 റൺസും ശീഖാർ ധവാൻ 34 റൺസുമെടുത്തു . ദക്ഷിണാഫ്രിക്കയ്ക്കായി ലുങ്കി എൻഗിഡി നാലും കഗിസോ റബാഡ ഒരു വിക്കറ്റും വീഴ്ത്തി . സെഞ്ചുറി നേടിയ രോഹിത് ശർമ്മയാണ് കളിയിലെ താരം .


ലോകകപ്പ് ഫുട്ബോൾ പ്ലേഓഫിൽ ഇറ്റലിക്ക് ഇന്ന് ജീവൻമരണ പോരാട്ടം . ഇന്നത്തെ മൽസരത്തിൽ സ്വീഡനെ തോൽപിച്ചാലെ ഇറ്റലിക്ക് രക്ഷയുള്ളു . ഇന്ത്യൻ സമയം പുലർച്ചെ ഒന്നേകാലിനാണ് മത്സരം . മരണമുഖത്താണ് ഇറ്റലി . ലോകകപ്പ് യോഗ്യതയ്ക്കും ഇതുവരെ നേരിട്ട ഏറ്റവും വലിയ നാണക്കേടിനും ഇടയിൽ ഒറ്റപ്പോരാട്ടത്തിൻറെ അകലം മാത്രമാണ് ഇറ്റലിയ്ക്കുള്ളത് . ഇന്ന് രണ്ടുഗോൾ വ്യത്യാസത്തിൽ സ്വീഡനെ തോൽപിച്ചാൽ മാത്രമാണ് ഇറ്റലിക്ക് റഷ്യയിൽ നടക്കുന്ന ലോകകപ്പിൽ പന്തുതട്ടാനാവൂ . സമനിലപോലും അസൂറികളുടെ സമനില തെറ്റിക്കും . നാല് തവണ വിശ്വവിജയികളായ ഇറ്റലി 1954ൽ മാത്രമാണ് ലോകകപ്പിൽ കളിക്കാതിരുന്നത് . അന്ന് ലോകകപ്പ് നടന്നത് സ്വീഡനിലാണ് . ഇന്ന് ലോകകപ്പിനും ഇറ്റലിക്കും ഇടയിലെ ഏക കടമ്പയും സ്വീഡനാണ് . പ്ലേമേക്കർ മാർകോ വെറാറ്റിയുടെ അഭാവം ഇറ്റലിക്ക് തിരിച്ചടിയാവും . റഷ്യയിലേക്ക് യോഗ്യത നേടാനായില്ലെങ്കിൽ വെറ്ററൻ താരം ബഫണും കോച്ച് ജിയാൻ വെഞ്ചുറയുമടക്കം ടീമിൽ പലരുടെയും തലയുരുളുമെന്ന കാര്യവും ഉറപ്പാണ് . അവസാന അഞ്ച് കളിയിൽ സ്വീഡൻ മൂന്നു മൽസരങ്ങളിൽ ജയിച്ചപ്പോൾ ഇറ്റലിക്ക് രണ്ട് ജയവും രണ്ട് തോൽവിയും ഒരു സമനിലയുമാണ് നേടാനായത് . 2006ന് ശേഷം ലോകകപ്പിന് യോഗ്യത നേടുകയെന്നതാണ് സ്വീഡൻറെ ലക്ഷ്യം , ഇത് ഇന്നത്തെ മൽസരത്തിൽ തീ പാറിക്കുമെന്ന കാര്യം തീർച്ചയാണ് .


പഴയ ദില്ലിയിൽ 1923ലാണ് ഷൌക്കത്ത് അലി ഹാഷ്മിയുടെ ജനനം . ഓടക്കുഴലിൽ സംഗീതത്തിന്റെ ബാലപാഠം . പിന്നെ സിനിമയിൽ ഭാഗ്യം തേടി 1940 കളിൽ മുംബൈയിലേക്ക് . പലപേരുകളിൽ ഈണമൊരുക്കി . ഒടുവിൽ നഷാദ് എന്നു പേരുറപ്പിച്ചു . സംഗീത ലെജൻഡ് നൌഷാദിനോടുള്ള ആരാധനയായിരുന്നു ഇതിനുപിന്നിലെന്നാണ് കഥ . എന്തായാലും രണ്ടു പതിറ്റാണ്ടുകൾക്കു ശേഷം 1964ൽ പാക്കിസ്ഥാനിലേക്കു വണ്ടി കയറി നഷാദ് . ഇത്രയും ഫ്ളാഷ് ബാക്ക് . ഇനി 2005 ലെ ഒരു ഹിറ്റ് ബോളീവുഡ് ഗാനത്തിലേക്കു വരാം . ചിത്രം ' സെഹർ ' . ' അഗർ തും മിൽ ജാവോ ' എന്ന സൂപ്പർ ഹിറ്റ് ഗാനം . ഇമ്രാൻ ഹാഷ്മിയുടെയും ഇന്ദിരാ ഗോസ്വാമിയുടെയും ചൂടൻ ചുംബനങ്ങളാൽ സമൃദ്ധമായ രംഗങ്ങൾ . ഗായകർ ശ്രേയാ ഘോഷാലും ഉദിത് നാരായണനും . വീണ്ടും ഫ്ളാഷ് ബാക്കിലേക്ക് മൂന്നു പതിറ്റാണ്ടുകൾക്കു മുമ്പ് 1974ൽ പാക്കിസ്ഥാനിൽ ഇറങ്ങിയ ഇമാൻഡർ എന്ന ചിത്രത്തിലെ ഗാനരംഗത്തിലേക്കാണ് ഇനി നമ്മൾ പോകുന്നത് . ഞെട്ടരുത് . ' അഗർ തും മിൽ ജാവോ ' പാടുന്ന നിഷോവിനൊപ്പം മുനാവർ ഷെരീഫ് പാക്ക് മണ്ണിലൂടെ ചുവടുവയ്ക്കുന്ന കാഴ്ച കാണാം . ഇമ്രാൻ ഹാഷ്മിയുടെയും ഇന്ദിര ഗോസ്വാമിയുടെയും ചൂടൻ രംഗങ്ങളല്ല , നിഷ്കളങ്ക പ്രണയത്തിന്റെ ഭാവതീഷ്ണ മുഹൂർത്തങ്ങൾ . അനു മാലിക്കിൻറെ തന്നെ ഭാസിയിലെ ' ധീരേ ധീരേ ആപ് മേരാ ' , നസറിലെ ( 2005 ) ' മൊഹബത്ത് സിന്ദഗി ഹെ ' എന്നിവയും യഥാക്രമം നഷാദ് ഈണമിട്ട് മെഹ്ദി ഹസൻ ആലപിച്ച ' റഫ്താ റഫ്താ ' , ' മൊഹബത്ത് സിന്ദഗി ഹെ ' എന്നീ ക്ലാസിക്ക് ഗസലുകളുടെ പകർപ്പുകളാണ് . തസ്ലീം ഫാസിൽ രചിച്ച ' റഫ്ത റഫ്ത ' 1975ൽ ഇറങ്ങിയ ' സീനത്ത് ' എന്ന ചിത്രത്തിലുണ്ട് . ' മൊഹബത്ത് സിന്ദഗി ' 1974ൽ ' തും സലാമത്ത് രഹോ ' യ്ക്ക് വേണ്ടി മൻസൂർ അൻവറിന്റെ വരികൾ . വിഭജനത്തിനു അരനൂറ്റാണ്ടിനു ശേഷം ആദ്യത്തെ ഇൻഡോ - പാക്ക് ചലച്ചിത്ര സംരംഭമെന്ന പ്രത്യേകതയും നസറിനുണ്ട് . 1996ൽ റിലീസായ ഹിമാത്വറിലെ ' കിത്നി ചാഹത്ത് ചുപായേ ' എന്ന ഗാനം 1975ലെ നൈകി ബാദിയിലെ നഷാദിന്റെ ഈണത്തിൽ മെഹ്ദി ഹസൻ പാടിയ ' ദിൽ മേം തൂഫാൻ ചുപായേ ' യുടെ കോപ്പി . കസൂറി ( 2001 ) ലെ ' ദിൽമേരാ തോഡ് ദിയാ ' എന്ന ഗാനം നൂർജഹാൻ ശബ്ദം നൽകിയ നഷാദ് ഗാനം ' വോ മേരാ ഹോ നാ സകാ ' ( അസ്മത് 1973 ) ൻറെ കോപ്പി . താഫു , എ ഹമീദ് , നാസിർ അലി തുടങ്ങിയവരെ ബോളീവുഡ് പകർത്തിയതിനും തെളിവുകളുണ്ട് . അനു മാലിക്കിന്റെ ചില ഗാനങ്ങൾ കേൾക്കൂ . ' യാർ മേരാ ദിൽദാരാ ' ( മിഷൻ ഇസ്താംബുൾ - 2008 ) . നാല് പതിറ്റാണ്ട് മുമ്പ് 1978 ൽ ഖുദ ഔർ മൊഹബത്ത് എന്ന ചിത്രത്തിനു വേണ്ടി ഫ്യാസ് ഹാഷ്മി എഴുതി താഫു ഈണമിട്ട് എ നയ്യാർ പാടിയ ' ഏക്ക് ബാത്ത് കഹൂൻ ദിൽദാര ' യുടെ ഈണവും വരികളുമാണിത് . ജവാബിലെ ( 1995 ) ' യേ ദിൽ മെ രഹ്നെ വാലെ ' നാസിർ അലിയുടെ സംഗീതത്തിൽ ബാഡ്ൽടി റിഷ്തെ ( 1983 ) യിൽ മെഹ്നസ് ബീഗവും മെഹ്ദി ഹസനും പാടിയ ' യേ ദിൽ മെ രഹ്നെ വാലെ ' എന്ന അതേ ഗാനം തന്നെയാണ് . ' സൌടേൻ കി ബേട്ടി ' ( 1989 ) യിലെ ' ഹം ഭൂലോൻ ഗയെ രെ ഹർ ബാത്ത് ' 1960 ഡിസംബറിൽ റിലീസ് ചെയ്ത എസ് എം യൂസുഫിന്റെ ഉറുദു ചിത്രം ' സഹേലി ' യിൽ എ ഹമീദിൻറെ ഈണത്തിൽ നസീം ബീഗം ആലപിച്ച അതേ ഗാനം തന്നെ . നാളെ - കോപ്പിയടിയിൽ മിടുക്കരാണ് ന്യൂജനറേഷനും !


അമ്മയുടെ ജനറൽബോഡി യോഗത്തിന് ശേഷം താരങ്ങൾ മാധ്യമങ്ങളോട് മോശമായി പെരുമാറിയ സംഭവത്തിൽ അമ്മ പ്രസിഡൻറ് ഇന്നസെൻറ് മാപ്പ് പറഞ്ഞു . താൻ അമ്മ പ്രസിഡൻറ് സ്ഥാനത്ത് നിന്നും രാജിവയ്ക്കും എന്നത് മാധ്യമങ്ങൾ പ്രചരിപ്പിച്ചതാണെന്ന് ഇന്നസെൻറ് പറഞ്ഞു . അമ്മയുടെ പ്രവർത്തനങ്ങളും രൂപീകരണങ്ങളും വിവരിച്ചാണ് ഇന്നസെൻറ് വാർത്ത സമ്മേളനം തുടങ്ങിയത് . എന്നാൽ അമ്മ സംബന്ധിച്ച് ഇപ്പോൾ ചില ഊഹാപോഹങ്ങൾ പരക്കുന്നുണ്ട് . ഇത് ജനങ്ങൾക്കിടയിൽ തെറ്റിദ്ധാരണ പരത്തുന്നുണ്ട് . ഗണേഷ് കുമാറിൻറെ കത്ത് മനസികമായി പ്രയാസമുണ്ടാക്കിയെന്ന് പറഞ്ഞ ഇന്നസെൻറ് , ഗണേഷ് കത്തിൽ സൂചിപ്പിച്ച കാര്യങ്ങളിൽ സത്യമുണ്ടെന്ന് സമ്മതിച്ചു . അമ്മ പിരിച്ച് വിടണമെന്ന് പറയേണ്ടിയിരുന്നില്ല , പക്ഷെ അമ്മ പറഞ്ഞ പല കാര്യങ്ങളും നടപ്പിലാക്കാൻ സാധിച്ചിട്ടില്ലെന്നത് സത്യമാണ് . അമ്മയുടെ യോഗത്തിൽ ഗണേഷിൻറെ പ്രശ്നങ്ങൾ പരിഹരിച്ചിട്ടുണ്ട് . എന്നും രാവിലെ എഴുന്നേറ്റ് എല്ലാ അംഗങ്ങൾക്കും ഒരു പോലെ സുരക്ഷ കൊടുക്കാൻ അമ്മയ്ക്ക് സാധിക്കില്ല . നടി ആക്രമിക്കപ്പെട്ട സമയത്ത് പ്രതികളെ പിടിക്കാൻ മുഖ്യമന്ത്രിയോടും ഡിജിപിയെയും വിളിച്ചിരുന്നുവെന്ന് ഇന്നസെൻറ് ആവർത്തിച്ചു . മറ്റ് രീതിയിൽ കേസ് തിരിഞ്ഞ് പോകാതിരിക്കാനാണ് പരസ്യ പ്രതികരണം നടത്താതിരുന്നത് . അമ്മയുടെ ജനറൽബോഡി മീറ്റിംഗിൽ ഉണ്ടായ സംഭവത്തിൽ രണ്ടുപേർ എഴുന്നേറ്റ് ആവേശം കയറി സംസാരിച്ചു , ഇത് മറ്റുള്ളവർക്ക് മോശം തോന്നാം . ഇത് കണ്ട് ചിലർ കൂവി അതിൽ ഇന്നസെൻറ് മാപ്പ് ചോദിച്ചു . അന്ന് അവരെ എനിക്ക് തടയാമായിരുന്നു . അതിൽ മാപ്പ് ചോദിക്കുന്നു . അമ്മയുടെ കാര്യത്തിൽ വരുമ്പോൾ ഞാൻ എംപിയല്ല , അത് പോലെ തന്നെയാണ് മറ്റ് ജനപ്രതിനിധികൾക്കും ബാധകമാണ് . ഈ സംഭവത്തോടെ എൻറെ ഇമേജും മോശമായി . മാധ്യമങ്ങൾ പറയും പോലെ അല്ല ഞങ്ങൾ എന്നും ഇരകൾക്ക് ഒപ്പമാണ് . വനിത അംഗങ്ങൾ എന്നും എക്സീക്യൂട്ടീവിൽ എന്നും ഉണ്ട് , എന്നാൽ ഇവരൊന്നും കൃത്യമായി എത്തില്ലെന്നും ഇന്നസെൻറ് പറയുന്നു . ഇത് ചോദിക്കേണ്ട ബാധ്യത എനിക്കുണ്ടാല്ല , നാളെ ഇത് തിരിഞ്ഞുവന്നാലോ . ഇത് തന്നെയാണ് ദിലീപ് മറ്റുള്ളവരോടും പറഞ്ഞത് . കേസിൻറെ കാര്യത്തിൽ ഞങ്ങളല്ല തീരുമാനം എടുക്കുന്നത് . ഭയന്നിട്ട് ഒന്നു പറയാതിരുന്നിട്ടില്ല . അമ്മയിലെ അംഗങ്ങൾക്കെതിരെ നടപടി ഉണ്ടായാൽ അപ്പോൾ കാര്യങ്ങൾ തീരുമാനിക്കും . അമ്മ പ്രസിഡൻറ് സ്ഥാനത്ത് നിന്നും താൻ ഒഴിയില്ല . കള്ളവാർത്തകൾ പ്രചരിപ്പിച്ചത് ഇവിടുത്തെ മാധ്യമങ്ങളാണെന്നും ഇന്നസെൻറ് പറഞ്ഞു .


പ്രേമത്തിലൂടെ തമിഴിലും തെലുങ്കിലും സായ് പല്ലവി ശ്രദ്ധിക്കപ്പെട്ടു . എന്നാൽ കഴിഞ്ഞ ദിവസം തമിഴിൽ നിന്നും തെലുങ്കിൽ നിന്നും താരത്തെ ഒഴിവാക്കുന്നു എന്ന് വാർത്തകളുണ്ടായിരുന്നു . ഗ്ലാമറസ് വസ്ത്രങ്ങളും , ദ്വയാർത്ഥ ഡയലോഗുകളും ഒഴിവാക്കണമെന്നും നടി ആവശ്യപ്പെട്ടതായിട്ടായിരുന്നു റിപ്പോർട്ട് . ഇതിനെയൊക്കെ നിഷേധിച്ച് നടി തന്നെ ഇപ്പോൾ രംഗത്തെത്തിയിട്ടുണ്ട് . മനുഷ്യർ എങ്ങനെയാണ് ഇത്തരത്തിൽ കഥ ഉണ്ടാക്കുന്നതെന്ന് മനസ്സിലാകുന്നില്ല . എന്നോട് കഥ പറയുന്നവർ എനിക്ക് കംഫർട്ട് ആയ രീതിയിലാണ് പറയുന്നത് . ആരും ഗ്ലാമറസായ വേഷം ചെയ്യാൻ പറഞ്ഞിട്ടുമില്ല . അതു കൊണ്ട് ഇത്തരത്തിൽ കഥ ഉണ്ടാക്കുന്നത് നിർത്തണമെന്നും സായ് പല്ലവി പറയുന്നു .


നെടുമ്പാശേരി വിമാനത്താവളം വഴി കഴിഞ്ഞ സാമ്പത്തിക വർഷം യാത്രചെയ്തത് 77.70 ലക്ഷം യാത്രക്കാർ . മുൻ വർഷത്തേക്കാൾ 20.89 ശതമാനം അധികമാണിത് . സിയാലിൽനിന്നുള്ള സർവീസുകളുടെ എണ്ണത്തിലും കഴിഞ്ഞ സാമ്പത്തിക വർഷത്തിൽ വർധനവുണ്ടായി . കഴിഞ്ഞ സാമ്പത്തിക വർഷത്തെ വരവു ചെലവു കണക്കുകൾ സംബന്ധിച്ച റിപ്പോർട്ട് ഉടൻ തയാറാകുമെന്നു സിയാൽ അധികൃതർ അറിയിച്ചു . കഴിഞ്ഞ സാമ്പത്തിക വർഷം ആഭ്യന്തര യാത്രക്കാരുടെ എണ്ണം മുൻ വർഷത്തെ 26.82 ലക്ഷത്തിൽനിന്ന് 31.29 ആയി ഉയർന്നു . രാജ്യാന്തര യാത്രക്കാരുടെ എണ്ണം 46.41 ആണ് . മുൻ വർഷം ഇത് 37.45 ആയിരുന്നു . 23 . 92 ശതമാനം വർധന .


രാജ്യത്ത് കൃതിമമാംസത്തിന്റെ ഉൽപാദനവും വിപണനവും വ്യാപകമാക്കി മാറ്റുമെന്ന് കേന്ദ്രമന്ത്രി മനേകാഗാന്ധി . അഹിംസാമാംസം ( ക്ലിൻ മീറ്റ് ) എന്നറിയപ്പെടുന്ന കൃതിമഇറച്ചി ലാബുകളിലാണ് ഉൽപാദിപ്പിക്കുന്നത് . മൃഗങ്ങളുടെ കോശങ്ങൾ ശേഖരിച്ച് ലാബിൽ എത്തിച്ച് പ്രത്യേക സാങ്കേതികവിദ്യയിലൂടെയാണ് കൃതിമമാംസം ഉൽപാദിപ്പിക്കുന്നത് . നിലവിൽ ലോകത്തിന്റെ പലഭാഗത്തും കൃതിമാംസം ഉൽപാദിപ്പിക്കുന്നുണ്ടെങ്കിലും ഇതിന് ചിലവേറെയാണ് . എന്നാൽ വൻതോതിലുള്ള ഉൽപാദനം നടത്താൻ അവസരമൊരുങ്ങിയാൽ കൃതിമമാംസം കുറഞ്ഞ വിലയിൽ വിപണിയിലെത്തിക്കാൻ സാധിക്കുമെന്ന് മാനേകാ ഗാന്ധി പറയുന്നു . മാംസത്തിന് വേണ്ടി മൃഗങ്ങളെ കൊല്ലേണ്ടതില്ലെന്നതാണ് കൃതിമമാംസത്തിന്റെ ഏറ്റവും വലിയ പ്രത്യേകതയെന്ന് മനേകാ ഗാന്ധി ചൂണ്ടിക്കാട്ടി . ഇതു നടപ്പിലാക്കുന്നതോടെ കോടിക്കണക്കിന് മൃഗങ്ങളെ അറവുശാലകളിൽ നിന്നും രക്ഷിക്കാനാവും . ഈ അടുത്തകാലത്ത് നടത്തിയ ഒരു സർവേയിൽ 66 ശതമാനം ആളുകളും കൃതിമമാംസം സ്വീകരിക്കാൻ തയ്യാറാണെന്നാണ് പറഞ്ഞതെന്ന് മനേകാ വിശദീകരിച്ചു . നിരവധി കോർപറേറ്റ് കമ്പനികൾ ഈ മേഖലയിൽ നിക്ഷേപിക്കാൻ തയ്യാറാണ് . സർവേയിൽ പങ്കെടുത്ത 46 ശതമാനം പേർ കൃതിമഇറച്ചി സ്ഥിരമായി വാങ്ങാനും , 53 ശതമാനം ആളുകൾ നിലവിലെ മാംസത്തിന് പകരം കൃതിമമാംസം വാങ്ങി പരീക്ഷിക്കാനുമുള്ള താത്പര്യം പ്രകടിപ്പിച്ചുവെന്നും മനേകാ വ്യക്തമാക്കി .


ഏഷ്യാ കപ്പിൽ അഫ്ഗാനിസ്ഥാനെതിരേ ബംഗ്ലാദേശിന് 256 റൺസ് വിജയലക്ഷ്യം . നിശ്ചിത ഓവറിൽ ഏഴ് വിക്കറ്റ നഷ്ടത്തിലാണ് അഫ്ഗാനിസ്ഥാൻ ഇത്രയും റൺസ് നേടിയത് . ഇരു ടീമുകളും നേരത്തെ സൂപ്പർ ഫോർ ഉറപ്പിച്ചിരുന്നു . 58 റൺസ് നേടിയ ഹഷ്മതുള്ള ഷഹിദിയാണ് അഫ്ഗാന്റെ ടോപ് സ്കോറർ . എന്നാൽ വാലറ്റത്ത് റഷീദ് ഖാന്റേയും ( 32 പന്തിൽ 57 ) ഗുൽബാദിൻ നെയ്ബിന്റേയും 38 പന്തിൽ 48 ) ബാറ്റിങ്ങാണ് സ്കോർ 250 കടത്തിത് . ബംഗ്ലാദേശിന് വേണ്ടി ഷാക്കിബ് അൽ ഹസൻ നാല് വിക്കറ്റ് വീഴ്ത്തി . അബുദാബിയിൽ ടോസ് നേടിയ അഫ്ഗാനിസ്ഥാൻ ബാറ്റിങ് തെരഞ്ഞെടുത്തു . 30 റൺസെടുക്കും മുമ്പ് അവർക്ക് രണ്ട് വിക്കറ്റുകൾ നഷ്ടമായി . പിന്നീട് മുഹമ്മദ് ഷഹ്സാദ് ( 47 പന്തിൽ 37 ) , ഷഹിദി എന്നിവർ അഫ്ഗാനിസ്ഥാനെ മുന്നോട്ട് കൊണ്ടുപോയി . എന്നാൽ കൃത്യമായ ഇടവേളകളിൽ ബംഗ്ലാദേശ് വിക്കറ്റ് വീഴ്ത്തിക്കൊണ്ടിരുന്നു . ഇതോടെ അഫ്ഗാൻ 40.5 ഓവറിൽ 160ന് ഏഴ് എന്ന നിലയിലെത്തി . പിന്നീട് ഒത്തുച്ചേർന്ന റാഷിദ് ഖാൻ - നെയ്ബ് സഖ്യമാണ് അഫ്ഗാനെ മാന്യമായ സ്കോറിലേക്ക് നയിച്ചത് . ഇരുവരും ഒമ്പതാം വിക്കറ്റിൽ 95 റൺസ് വിക്കറ്റ് കൂട്ടിച്ചേർത്തു . എട്ട് ഫോറും ഒരു സിക്സും അടങ്ങുന്നതായിരുന്നു റഷീദിന്റെ ഇന്നിങ്സ് . ബംഗ്ലാദേശിനായി അവസാന ഓവർ എറിഞ്ഞ മഷ്റഫെ മോർത്താസക്കെതിരേ നാല് ഫോറുകളാണ് റാഷിദ് ഖാൻ അടിച്ചെടുത്തത് . അവസാന ഓവറിൽ 19 റൺസ് പിറന്നു . ഷാക്കിബിന് പുറമെ അബു ഹൈദർ ബംഗ്ലാദേശിനായ രണ്ട് വിക്കറ്റ് വീഴ്ത്തി .


റിസർവ് ബാങ്ക് വായ്പ നയം പ്രഖ്യാപിച്ചു . പ്രധാന നിരക്കുകളിൽ മാറ്റമില്ലാതെയാണ് നയപ്രഖ്യാപനം . റിപ്പോ നിരക്ക് എട്ട് ശതമാനവും റിവേഴ്സ് റിപ്പോ നിരക്ക് ഏഴുശതമാനവുമായി തുടരും . കരുതൽ ധനനാനുപാതത്തിലും മാറ്റം വരുത്തിയിട്ടില്ല . ആഗോള വിപണിയിൽ എണ്ണ വില കുറഞ്ഞതും രാജ്യത്തെ പണപ്പെരുപ്പത്തിൽ നേരിയ കുറവുണ്ടായതും നിരക്കുകളിൽ മാറ്റം വരുത്തുമെന്നായിരുന്നു പ്രതീക്ഷ . എന്നാൽ യാതൊരു മാറ്റവും വരുത്താതെയാണ് റിസവർവ് ബാങ്ക് ഗവർണർ രഘുറാം രാജൻ നയപ്രഖ്യാപനം നടത്തിയത് . ഫെബ്രുവരിയിൽ നടക്കുന്ന വായ്പ അവലോകനത്തിലാകും നിരക്കുകൾ സംബന്ധിച്ച് പുതിയ പ്രഖ്യാപനം ഉണ്ടാവുക . പണപ്പെരുപ്പം കുറഞ്ഞെങ്കിലും പലിശ നിരക്കിൽ മാറ്റം വരുത്താതെ ജാഗ്രതയോടെയുള്ള സമീപനാണ് രഘുറാം രാജൻ സ്വീകരിച്ചത് . രാജ്യത്തെ സാമ്പത്തിക വളർച്ച ദ്രുത ഗതിയിലാക്കാൻ നിരക്കുകൾ കുറയ്ക്കണമെന്ന് നിലപാടിലായിരുന്നു വ്യവസായിക ലോകം . നിരക്കുകൾ കുറഞ്ഞാൽ മാത്രമേ പലിശ നിരക്കുകളിലും അനുസൃതമായ മാറ്റം വരുത്താൻ ബാങ്കുകൾ തയ്യാറാവുകയുള്ളൂ . ബാങ്കുകൾക്ക് റിസർവ് ബാങ്ക് വായ്പ നൽകുമ്പോൾ ഇടാക്കുന്ന പലിശയാണ് റിപ്പോ നിരക്ക് . ബാങ്കുകളുടെ അധിക ഫണ്ട് റിസർവ് ബാങ്കിൽ നിക്ഷേപിയ്ക്കുമ്പോൾ ലഭിയ്ക്കുന്ന പലിശയാണ് റിവേഴ്സ് റിപ്പോ . ഈ നിരക്കുകളിൽ മാറ്റം വരുത്തുന്നതിനനുസരിച്ചാണ് ബാങ്കുകളുടെ പലിശ നിരക്ക് .


വനിതാ ക്രിക്കറ്റിലെ വിപ്ലവകരമായ പ്രഖ്യാപനത്തിന് ബിസിസിഐ തയാറെടുക്കുന്നതായി റിപ്പോർട്ട് . ഐപിഎൽ മാതൃകയിൽ വനിതാ ക്രിക്കറ്റിലും ട്വന്റി - 20 ലീഗ് തുടങ്ങാൻ ബിസിസിഐ പദ്ധതിയിടുന്നതായാണ് റിപ്പോർട്ട് . ഇതുസംബന്ധിച്ച ഔദ്യോഗിക പ്രഖ്യാപനം വൈകാതെ ഉണ്ടാകും . വനിതാ ലോകകപ്പ് ക്രിക്കറ്റിലെ ഇന്ത്യയുടെ മുന്നേറ്റവും പുരുഷ താരങ്ങൾക്ക് ലഭിക്കുന്ന അതേ ആരാധക പിന്തുണയും കണക്കിലെടുത്താണ് ബിസിസിഐ വനിതകൾക്കായി ട്വന്റി - 20 ലീഗ് ആരംഭിക്കാനൊരുങ്ങുന്നത് . ഐപിഎൽ മാതൃകയിൽ വനിതകൾക്കായി ട്വന്റി - 20 ലീഗ് ആരംഭിക്കുന്ന കാര്യം പ്രാരംഭ ചർച്ചയിലാണെന്ന് സുപ്രീംകോടതി നിയോഗിച്ച ബിസിസിഐ ഇടക്കാല ഭരണസമിതി അംഗവും മുൻ ഇന്ത്യൻ നായികയുമായ ഡയാന എഡുൽജി പറഞ്ഞു . അഞ്ച് ടീമുകളെ ഉൾപ്പെടുത്തി ലീഗ് നടത്തുന്ന കാര്യമാണ് ബിസിസിഐ പരിഗണിക്കുന്നത് . ഓസ്ട്രേലിയൻ ക്രിക്കറ്റ് ബോർഡ് വനിതകൾക്കായി ബിഗ് ബാഷ് ലീഗ് കഴിഞ്ഞ വർഷം ആരംഭിച്ചിരുന്നു . ഇന്ത്യൻ താരങ്ങളായ മൻപ്രീത് കൌറും സ്മൃതി മന്ദനയും ബിഗ് ബാഷ് ലീഗിൽ കളിക്കുന്നുണ്ട് . ലോകകപ്പിൽ ഇന്ത്യൻ ടീം നടത്തിയ മുന്നേറ്റവും സെമിയിൽ ഓസ്ട്രേലിയക്കെതിരെ ഹർമൻപ്രീത് കൌർ നേടിയ സെഞ്ചുറിയും വനിതാ താരങ്ങൾക്ക് പുരുഷതാരങ്ങൾക്ക് തുല്യമായ പ്രശസ്തിയാണ് ആരാധകർക്കിടയിൽ ഉണ്ടാക്കിയിരിക്കുന്നത് . ഇത് പരമാവധി മുതലെടുക്കാനാണ് ബിസിസിഐ പദ്ധതിയിടുന്നത് .


രാജ്യത്ത് 2017 ജൂലൈയിൽ പ്രാബല്യത്തിൽ വന്ന ചരക്കുസേവന നികുതി ഇന്ത്യൻ സമ്പദ് വ്യവസ്ഥയിൽ വലിയ മാറ്റങ്ങളാണ് വരുത്തിയത് . നേരിട്ടുള്ള നികുതികളിൽ നിന്ന് ഇൻഡയറക്ട് ടാക്സ് എന്ന രീതിയിലേയ്ക്ക് മാറിയെന്നതാണ് ജിഎസ്ടി പ്രാബല്യത്തിൽ വന്നതോടെ ഇന്ത്യൻ സമ്പദ് വ്യവസ്ഥയിലുണ്ടായ മാറ്റങ്ങൾ . ജിഎസ്ടി രാജ്യത്ത് പ്രാബല്യത്തിൽ വരാനിരിക്കെ കഴിഞ്ഞ ബജറ്റിൽ ഡയറക്ട് ടാക്സ് ഏർപ്പെടുത്താനുള്ള പ്രമേയങ്ങൾ ധനകാര്യമന്ത്രി അരുൺ ജെയ്റ്റ്ലി നിർത്തിവക്കുകയായിരുന്നു . ഡയറക്ട് ടാക്സുകൾ , കസ്റ്റംസ് തീരുവകൾ , ലെവി എന്നിവയ്ക്ക് മാറ്റിവയ്ക്കേണ്ട തുകയ്ക്ക് അനുസൃതമായിട്ടായിരിക്കും പുതിയ ബജറ്റ് തയ്യാറാക്കുക . അടുത്ത ബജറ്റിൽ ജനങ്ങൾ കാത്തിരിക്കുന്നത് ആദായനികുതി സംബന്ധിച്ച് വരാനിരിക്കുന്ന മാറ്റങ്ങൾക്ക് വേണ്ടിയാണ് . റോഡരികിലെ ബീഡി വിൽപ്പനക്കാരൻ മുതൽ ആഭരണം വാങ്ങുന്ന മധ്യവർഗ്ഗ കുടുംബങ്ങളിലെ വീട്ടമ്മമാർ വരെ ആകാംക്ഷയോടെ ഉറ്റുനോക്കുന്നതായിരിക്കും വരാനിരിക്കുന്ന ധനകാര്യബജറ്റ് . വിലകുറയുന്നതും കൂടുന്നതുമായ വസ്തുുക്കളെക്കുറിച്ചുള്ള വിവരങ്ങളായിരിക്കും പൊതുജനങ്ങളെ പ്രധാനമായും ബജറ്റിലേയ്ക്ക് ആകർഷിക്കുന്ന ഘടകം . ജിഎസ്ടി പ്രാബല്യത്തിൽ വന്നതോടെ പാവപ്പെട്ടവർക്കും പണക്കാർക്കും വിദ്യാർഥികൾക്കും പ്രൊഫഷണലുകൾക്കും എന്ന് തുടങ്ങി എല്ലാവരിലും അനന്തര ഫലം പ്രകടമാകുന്നതായിരിക്കും വരാനിരിക്കുന്ന ബജറ്റ് . ജിഎസ്ടി പ്രാബല്യത്തിൽ വന്നതിന് ശേഷമു്ള ആദ്യ ബജറ്റെന്ന രീതിയിൽ വൻ പ്രതീക്ഷയോടെയാണ് ഇന്ത്യയിലെ വ്യാപാരികളുൾപ്പെടെയുള്ളവർ ബജറ്റിനെ ഉറ്റുനോക്കുന്നത് . സ്വാതന്ത്ര്യാനന്ത ഇന്ത്യയിൽ ഉണ്ടായ നിർണായക പ്രഖ്യാപനമാണ് 2016 ജുലൈ ഒന്നിന് അർധരാത്രി പ്രാബല്യത്തിൽ വന്ന ചരക്കുസേവന നികുതി . നേരത്തെയുണ്ടായിരുന്ന നികുതി സമ്പ്രദായത്തെ പൊളിച്ചെഴുതിയ ജിഎസ്ടി നിരവധി നികുതികൾക്ക് പകരമായി ജിഎസ്ടി , എസ്ജിഎസ്ടി എന്നിങ്ങനെയുള്ള നികുതികൾ പ്രാബല്യത്തിൽ വരികയും ചെയ്തുു . ജിഎസ്ടി പ്രാബല്യത്തിൽ വന്നതോടെ ചെക്ക് പോസ്റ്റുകൾ വഴിയുള്ള നികുതി പിരിവിനും അന്ത്യമായിരുന്നു . വിൽപ്പന , ട്രാൻസ്ഫർ , സാധനങ്ങൾ പർച്ചേസ് ചെയ്യൽ , ലീസ് , ഉൽപ്പന്നങ്ങളുടെ ഇറക്കുമതി , കയറ്റുമതി എന്നിവയ്ക്കും ജിഎസ്ടി ബാധകമായി വരികയും ചെയ്തുു .


രാജ്യത്തെ സമാന്തര സമ്പദ് വ്യവസ്ഥയെ തകർക്കാമെന്നുളള മോദി സർക്കാരിൻറെ കണക്കുകൂട്ടലിനാണ് നോട്ട് അസാധുവാക്കലിലൂടെ തിരിച്ചടിയേറ്റത് . കളളപ്പണം സൂക്ഷിക്കുന്നത് കറൻസിയുടെ രൂപത്തിലാണെന്ന തെറ്റിദ്ധാരണയാണ് മുഖ്യപരാജയ കാരണമെന്ന് സാമ്പത്തിക വിദഗ്ധരും വിലയിരുത്തുന്നു . കളളപ്പണം , ഹവാല , കളളനോട്ട് തുടങ്ങി കണക്കിൽപ്പെടാതെ നിയമവിരുദ്ധമായി സൂക്ഷിക്കുന്ന എന്തുസമ്പത്തും സമാന്തര സമ്പദ്ഘടനയുടെ ഭാഗമാണ് . രാജ്യത്തെ യഥാർഥ സമ്പദ് വ്യവസ്ഥയുടെ 30 മുതൽ 40 ശതമാനത്തിനത്രയും തന്നെ സമാന്തര സമ്പത്തുണ്ടെന്നാണ് ഏകദേശ കണക്ക് . ഇത് ജിഡിപിയുടെ 62 ശതമാനം വരെ വരുമെന്ന് കരുതുന്ന സാമ്പത്തിക വിദഗ്ധരും രാജ്യത്തുണ്ട് . 500 , 1000 രൂപ നോട്ടുകൾ ഒറ്റരാത്രികൊണ്ട് പിൻവലിച്ചതോടെ പൂഴ്ത്തിവച്ചിരുക്കുന്ന കളളപ്പണമത്രയും ഇല്ലാതാക്കാമെന്നായിരുന്നു മോഡി സർക്കാരിൻറെ കണക്കുകൂട്ടൽ . എന്നാൽ ഇവിടെയാണ് പിഴച്ചതെന്ന് വിദഗ്ധർ വിലയിരുത്തുന്നു . ഭൂമി , കെട്ടിടങ്ങൾ , വിദേശ രഹസ്യ നിക്ഷേപങ്ങൾ , സ്വർണം , വിദേശ ഹവാല ഇടപാട് തുടങ്ങി കളളപ്പണമൊളിപ്പിക്കാനുളള വഴികൾ സമാന്തര വ്യവസ്ഥ ഓരോ ദിവസവും തേടുന്നിടത്താണ് കേന്ദ്ര സർക്കാരിൻറെ കണക്കുകൂട്ടലുകൾ പിഴച്ചത് . മൊത്തം കളളപ്പണത്തിൻറെ ഒരു ശതമാനം പോലും കറൻസിയായി സൂക്ഷിക്കുന്നില്ലെന്നാണ് കണക്ക് . നോട്ടു നിരോധനത്തിലൂടെ കളളനോട്ട് അടക്കമുളള കളളപ്പണം പിടികൂടാനുളള പൊളിഞ്ഞത് അങ്ങനെയാണ് നോട്ട് നിരോധനം സമാന്തര സമ്പദ് വ്യവസ്ഥയെ പിടികൂടാനുളള തുടക്കാമായിട്ട് കേന്ദ്ര സർക്കാർ കാണേണ്ടിയിരുന്നു . ഓരോ വ്യക്തിയും രാജ്യത്തിനകത്തും പുറത്തും നിയപരമായും ആല്ലാതെയും സമ്പാദിക്കുന്ന സ്വത്തുക്കളുടെ കണക്കുകൾ പരിശോധിക്കാനുളള സംവിധാനവും നിയമനിർമാണവുമായിരുന്നു ഉണ്ടാകേണ്ടിയിരുന്നത് .


ഷവോമിയുടെ ഫ്ലാഗ്ഷിപ്പ് മോഡൽ എംഐ5ൻറെ വില ഇന്ത്യയിൽ വെട്ടിക്കുറച്ചു . 24 , 999 രൂപയായിരുന്ന ഫോൺ ഇപ്പോൾ 2,000 ഡിസ്കൌണ്ടിൽ 22,999 രൂപയ്ക്ക് ലഭിക്കും . ഷവോമി ഇന്ത്യ മേധാവി ട്വിറ്ററിലൂടെയാണ് വില കുറച്ച വിവരം അറിയിച്ചത് . ഫ്ലിപ്പ്കാർട്ട് വഴിയായിരിക്കും ഈ ഓഫർ ലഭിക്കുക , ഇതിന് പുറമേ ഷവോമിയുടെ സൈറ്റായ എംഐ . കോം വഴിയും ഈ ഓഫർ ലഭിക്കും . കഴിഞ്ഞ മാർച്ച് മുതലാണ് ഷവോമി എംഐ5 ഇന്ത്യയിൽ അവതരിപ്പിച്ചത് . 5 . 15 ഇഞ്ച് സ്ക്രീനാണ് ഷവോമി എംഐ5ന് നൽകിയിരിക്കുന്നത് . ഫിംഗർ പ്രിന്റ് സ്കാനർ സംവിധാനം ലഭ്യമാണ് . 2കെ ഡിസ്പ്ലേയുടെ റെസല്യൂഷൻ ഷവോമി വാഗ്ദാനം ചെയ്യുന്നുണ്ട് . 1 . 3 യും 1.5 ഹെർട്സ് ക്യൂവൽകോം സ്നാപ് ഡ്രാഗൺ 820 ചിപ്പ് സെറ്റാണ് ഫോണുകളിലുണ്ടാകുക . 16 എംപി പിൻ ക്യാമറയും , 4 എംപി മുൻ ക്യാമറയുമാണ് ഫോണിനുള്ളത് . 4ജി പ്ലസ് സപ്പോർട്ടുള്ള ഫോണിന്റെ ബാറ്ററി ശേഷി 3,800 എംഎഎച്ചാണ് . ബാറ്ററി ശേഷി . 16 എംപിയാണ് പ്രധാന ക്യാമറ , 5 എംപിയാണ് മുന്നിലെ സെൽഫി ക്യാമറ .


ഷവോമി തങ്ങളുടെ സ്മാർട്ട് ടിവി വില കുത്തനെ കുറച്ചു . സ്മാർട്ട് ടിവികളുടെ ജിഎസ്ടി നിരക്ക് കുറച്ചതിന് പിന്നാലെയാണ് സ്മാർട് ടിവി വില ഷവോമി കുത്തനെ കുറച്ചത് . ഷവോമിയുടെ രണ്ടു മോഡൽ എംഐ ടിവികൾക്കാണ് വില കുറച്ചത് . എംഐ എൽഇഡി സ്മാർട് ടിവി 4എ 32 , എംഐ എൽഇഡി ടിവി 4സി പ്രോ 32 എന്നീ മോഡലുകൾക്ക് 2000 രൂപ വരെയാണ് കുറച്ചത് . എംഐ ടിവി 4എ 32 ന്റെ വില 12,499 രൂപയും എംഐ ടിവി 4സി പ്രോ 32 ന്റെ വില 13,999 രൂപയുമാണ് . സ്മാർട് ടിവികൾക്കുള്ള ജിഎസ്ടി നിരക്ക് 28 ശതമാനത്തിൽ നിന്ന് 18 ശതമാനം കുറച്ചതോടെയാണ് ഷവോമിയും വില കുറച്ചത് . സ്മാർട് ടെലിവിഷനുകൾ ഇന്ത്യയിൽ തന്നെ നിർമിച്ച് കുറഞ്ഞ വിലയ്ക്ക് വിൽക്കാനാണ് ഷവോമിയുടെ നീക്കം . കുറഞ്ഞ കാലത്തിനിടെ രാജ്യത്ത് വൻ ജനപ്രീതി നേടിയ ടിവി ബ്രാൻഡാണ് ഷവോമി . ഇന്ത്യയിൽ നിർമിക്കുന്നതോടെ ഇറക്കുമതി തീരുവ ഒഴിവാകും . ഇതിലൂടെ വിലകുറച്ച് സ്മാർട് ടിവികൾ വിൽക്കാനാകും . ഇതിലൂടെ മറ്റു ടെലിവിഷൻ വിതരണ കമ്പനികൾക്ക് ഷവോമി ടിവികൾ വൻ വെല്ലുവിളിയാകും . നിലവിൽ ചൈനയിൽ നിന്ന് ടെലിവിഷൻ ഇറക്കുമതി ചെയ്യുന്നതിന് 20 ശതമാനം ഇറക്കുമതി തീരുവ നൽകണം . ഇതോടൊപ്പം രണ്ടര ശതമാനം അധിക നികുതിയും നൽകേണ്ടതുണ്ട് .


ടിക്കറ്റ് നിരക്കിൽ വമ്പിച്ച ഇളവുകളുമായി എയർ ഏഷ്യ ഇന്ത്യ . ടാറ്റാ സൺസുമായി ചേർന്നാണ് 99 രൂപ മുതൽ ഇന്ത്യയിലെവിടേക്കുമുള്ള ടിക്കറ്റ് എയർ ഏഷ്യ നൽകുന്നത് . എയർ ഏഷ്യയുടെ ഇന്ത്യയിലെ എയർലൈനായ ഇന്ത്യൻ ജെ വി എയർലൈൻ നെറ്റ് വർക്കിലാണ് വൻ വിലകുറവിൽ ടിക്കറ്റ് ലഭ്യമാകുക . ആഭ്യന്തര യാത്രകൾക്കുള്ള ടിക്കറ്റ് 99 രൂപയ്ക്കും അന്താരാഷ്ട്ര ടിക്കറ്റുകൾ 444 രൂപയ്ക്കും ലഭിക്കും . അടുത്ത വർഷം മെയ് മുതൽ 2019 ജനുവരി വരെയാണ് ഓഫർ ലഭ്യമാകുക . ഇന്ത്യയിലെവിടേയ്ക്കും ഒരു ദിശയിലേക്കുള്ള അടിസ്ഥാന നിരക്കാണ് 99 രൂപ . ടാറ്റ സൺസുമായി ചേർന്നുള്ള സംയുക്ത സംരംഭമാണ് എയർ ഏഷ്യ ഇന്ത്യ . ഇന്ന് രാത്രി മുതൽ നവംബർ 19 വരെ ഓഫറിലുള്ള ടിക്കറ്റ് ലഭ്യമാകും . . ബെംഗലുരു , കൊച്ചി , ഹൈദരബാദ് , റാഞ്ചി , ഭുവനേശ്വർ , കൊൽക്കത്ത , ന്യൂ ദില്ലി , ഗോവ എന്നിവിടങ്ങളിലേയ്ക്ക് എയർ ഏഷ്യ ഇന്ത്യ സർവ്വീസുകൾ നടത്തുന്നുണ്ട് . ക്വാലലംപൂരിലേയ്ക്കും , ബാലിയിലേയ്ക്കും , ബാങ്കോക്കിലേക്കും എയർ ഏഷ്യയുടെ അന്താരാഷ്ട്ര സർവ്വീസുകൾ നിലവിലുണ്ട് .


ഏറെക്കാലം ഗോസിപ്പ് കോളങ്ങളിൽ നിറഞ്ഞുനിന്ന ജോഡികളാണ് ഹിന്ദി താരങ്ങളായ സുശാന്ത് സിംഗും ക്രിതിയും . എന്നാൽ ഇവർ വേർപിരിയുന്നുവെന്നാണ് സിനിമാ മാധ്യമങ്ങൾ ഇപ്പോൾ റിപ്പോർട്ട് ചെയ്യുന്നത് . അങ്കിതയുമായുള്ള പ്രണയബന്ധം തകർന്നതിനു ശേഷമായിരുന്നു സുശാന്ത് ക്രിതിയുമായി അടുത്തത് . സുശാന്തും ക്രിതിയും തങ്ങളുടെ പ്രണയം ഇതുവരെ പരസ്യമായി തുറന്നുസമ്മതിച്ചിരുന്നില്ല . എന്നാൽ ഇവരുടെ അടുപ്പം ഗോസിപ്പ് കോളങ്ങളിൽ വന്നിരുന്നു . സുശാന്തും ക്രിതിയും വേർപിരിയുന്നതായിട്ടാണ് അവരോട് അടുത്തവൃത്തങ്ങൾ ഇപ്പോൾ പറയുന്നത് . ലുക്കാ ചുപ്പി എന്ന ചിത്രത്തിന്റെ തിരക്കിലുള്ള കൃതി ഫോൺ ഉപയോഗം കുറച്ചുവെന്നും സുശാന്തുമായുള്ള ബന്ധം ഉപേക്ഷിച്ചുവെന്നുമാണ് സിനിമ മാധ്യമങ്ങൾ റിപ്പോർട്ട് ചെയ്യുന്നത് . അതേസമയം കരിയറിൽ ശ്രദ്ധ കേന്ദ്രീകരിക്കാനാണ് സുശാന്തിന്റെ തീരുമാനമെന്നും റിപ്പോർട്ടിൽ പറയുന്നു .


കാലവർഷം കലിതുള്ളുമ്പോൾ ജനങ്ങൾ ദുരിതത്തിലാണ് . മഴക്കെടുതി രൂക്ഷമായതോടെ സംസ്ഥാന ദുരന്ത നിവാരണ അതോറിറ്റി പൊതുജനങ്ങൾക്കായി ചില സുരക്ഷാ നിർദ്ദേശങ്ങൾ നൽകിയിരിക്കുകയാണ് . തുടർച്ചയായ മഴ പെട്ടെന്നുള്ള വെള്ളപ്പൊക്കം ഉരുൾപൊട്ടൽ , മണ്ണിടിച്ചിൽ എന്നിവയ്ക്ക് കാരണമാകാം . ഈ വരുന്ന 17 വരെ അതിശക്തമായ മഴയുണ്ടാകുമെന്നതിനാൽ മുന്നറിയിപ്പ് ശ്രദ്ധയോടെ കണക്കാക്കണമെന്ന് ദുരന്ത നിവാരണ അതോറിറ്റി ജനങ്ങളെ ഓർമ്മപ്പെടുത്തുന്നു . സുരക്ഷാ നിർദ്ദേശങ്ങൾ 1 . ഉരുൾപൊട്ടൽ സാധ്യത ഉള്ളതിനാൽ രാത്രി സമയത്ത് ( 7 pm to 7 am ) മലയോരമേഖലയിലേക്കുള്ള യാത്ര പരിമിതപെടുത്തുവാൻ പൊതുജനങ്ങൾ ശ്രദ്ധിക്കണം 2 . ബീച്ചുകളിൽ കടലിൽ ഇറങ്ങാതിരിക്കുവാൻ പൊതുജനങ്ങൾ ശ്രദ്ധിക്കണം . പുഴകളിലും തോടുകളിലും ജല നിരപ്പ് ഉയരുവാൻ സാധ്യതയുണ്ട് . പുഴകളിലും , ചാലുകളിലും , വെള്ളകെട്ടിലും മഴയത്ത് ഇറങ്ങാതിരിക്കുവാൻ പൊതുജനങ്ങൾ ശ്രദ്ധിക്കണം 3 . മലയോര മേഖലയിലെ റോഡുകൾക്ക് കുറുകെ ഉള്ള ചെറിയ ചാലുകളിലൂടെ മലവെള്ള പാച്ചിലും ഉരുൾപൊട്ടലും ഉണ്ടാകുവാൻ സാധ്യതയുണ്ട . ഇത്തരം ചാലുകളുടെ അരികിൽ വാഹനനങ്ങൾ നിർത്താതിരിക്കുവാൻ പൊതുജനങ്ങൾ ശ്രദ്ധിക്കണം 4 . മരങ്ങൾക്ക് താഴെ വാഹനം പാർക്ക് ചെയ്യാതിരിക്കുവാൻ പൊതുജനങ്ങൾ ശ്രദ്ധിക്കണം 5 . ഉരുൾപൊട്ടൽ സാധ്യത ഉള്ള മലയോര മേഖലയിലെ ജനങ്ങൾ ജാഗരൂകരായിരിക്കണം എന്ന് അഭ്യർത്ഥിക്കുന്നു 6 . ഉദ്യോഗസ്ഥർ അവശ്യപ്പെട്ടാൽ മാറി താമസിക്കുവാൻ അമാന്തം കാണിക്കരുതെന്ന് പൊതുജനങ്ങളോട് അഭ്യർത്ഥിക്കുന്നു 7 . പരിശീലനം സിദ്ധിച്ച സന്നദ്ധ പ്രവർത്തകർ അല്ലാതെയുള്ളവർ വെള്ളപ്പൊക്കം , ഉരുൾപൊട്ടൽ എന്നിവ ബാധിച്ച സ്ഥലങ്ങളിലേക്കുള്ള സന്ദർശനം ഒഴിവാക്കുക


കേരളത്തിൽ ഇന്നത്തെ ( സെപ്റ്റംബർ രണ്ട് ) സ്വർണവിലയിൽ മാറ്റമില്ല . സ്വർണവില പവന് കഴിഞ്ഞ ദിവസത്തെ വിലയായ 23,200രൂപയിൽ തുടരുകയാണ് . 2 , 900 രൂപയാണ് ഗ്രാമിന്റെ വില . ഓഗസ്റ്റ് മാസം അവസാനിക്കുമ്പോൾ 23,280 രൂപയായിരുന്നു പവന്റെ വില . സെപ്റ്റംബർ ഒന്നിന് പവന് 80 രൂപ കുറഞ്ഞാണ് 23,200 രൂപയായത് . ആഗോള വിപണിയിലെ വില വ്യതിയാനമാണ് ആഭ്യന്തര വിപണിയിൽ പ്രതിഫലിച്ചത് . ചിങ്ങ മാസം എത്തിയതോടെ കേരളത്തിൽ വിവാഹ സീസണാണ് . അതുകൊണ്ടുതന്നെ സ്വർണവില വലിയ തോതിൽ താഴേക്കു പോകില്ലെന്നാണ് വിദഗ്ദ്ധർ പറയുന്നത് . വരുംദിവസങ്ങളിൽ സ്വർണവില കൂടാനും സാധ്യതയുണ്ട് . ഓണക്കാലം കൂടിയായതോടെ കേരളത്തിലെ സ്വർണ വിപണിയിൽ നല്ല കച്ചവടമാണ് നടക്കുന്നത് . ഓഗസ്റ്റ് ആദ്യവാരം 22,960 രൂപയായിരുന്നു പവനു വില . ആ മാസത്തെ ഏറ്റവും കുറഞ്ഞ നിരക്കായിരുന്നു ഇത് . ഓഗസ്റ്റ് 24ന് 23,480 രൂപയായി ഉയർന്നിരുന്നു . ഓഗസ്റ്റിലെ ഉയർന്ന നിരക്കായിരുന്നു ഇത് .


നിങ്ങൾ മലയാളത്തിൽ ഫേസ്ബുക്കിൽ എഴുതുന്ന പോസ്റ്റ് , ഒരു അറബി സുഹൃത്തിന് വായിക്കാൻ തർജ്ജമ ചെയ്യാമോ . വലിയ പണിയല്ലെ എന്ന് , എന്നാൽ അതിന് ഒരു സംവിധാനം തയ്യാറാക്കുകയാണ് ഫേസ്ബുക്ക് . പുതിയ ഫീച്ചർ വഴി ഒരു ഫേസ്ബുക്ക് ഉപയോക്താവിന് തങ്ങളുടെ പോസ്റ്റുകൾ 44 ഭാഷകളിലേക്ക് പരിഭാഷപ്പെടുത്താം . ബ്ലോഗ് പോസ്റ്റിലൂടെയാണ് ഫെയ്സ്ബുക്ക് ഇക്കാര്യം അറിയിച്ചത് . ഭാഷകൾ ഏതെല്ലാമാണെന്ന് കമ്പനി വ്യക്തമാക്കിയിട്ടില്ലെങ്കിലും ഫേസ്ബുക്ക് സജീവമായ പ്രധാന ഭാഷകൾ കാണുമെന്നാണ് റിപ്പോർട്ട് . ഫേസ്ബുക്കിലെ 50 ശതമാനം ആളുകളുടേയും സംവാദ ഭാഷ പ്രാദേശിക ഭാഷയാണെന്നാണ് ഫേസ്ബുക്ക് പറയുന്നത് . അതിനാലാണ് പുതിയ സംവിധാനം എന്നാണ് ഫേസ്ബുക്ക് പറയുന്നത് . ‘മൾട്ടിലിഗ്വൽ കംപോസർ’ എന്ന ടൂളിലൂടെയാണ് തർജ്ജമ സാധ്യമാകുന്നത് . യൂസർമാർ ആഗ്രഹിക്കുന്ന ഭാഷയിലേക്ക് പോസ്റ്റുകളുടെ തർജ്ജമ ഈ ടൂൾ സ്വയമേ ചെയ്യുമെന്നും ഫെയ്സ്ബുക്ക് പറഞ്ഞു . യൂസർക്ക് ഒരു പോസ്റ്റ് ഒരേസമയം വിവിധ ഭാഷകളിലേക്ക് മാറ്റാം . ആദ്യം വേണമെങ്കിൽ ഇംഗ്ലീഷിൽ പോസ്റ്റ് ചെയ്യാം . ഇംഗ്ലീഷ് സുപരിചതമല്ലാത്ത കുടുംബാംഗങ്ങൾക്കും സുഹൃത്തുക്കൾക്കും വേണ്ടി അതേ പോസ്റ്റ് പ്രാദേശിക ഭാഷയിലും ലഭ്യമാക്കാം . യൂസർമാർ സെലക്ട് ചെയ്യുന്ന ഭാഷയിൽ മാത്രമേ മറ്റുള്ളവർക്ക് ആ പോസ്റ്റ് കാണാനാകൂ . ഇനിമുതൽ പോസ്റ്റ് കുറിക്കുമ്പോൾ ‘ലാംഗ്വേജ്ഃസെലക്ട്’ എന്ന ഡ്രോപ്പ് ഡൌൺ മെനുവിൽ ക്ലിക്ക് ചെയ്ത് ഏത് ഭാഷയിലേക്കാണോ തർജ്ജമ വേണ്ടത് ആ ഭാഷ തെരഞ്ഞെടുക്കാം . മുതൽ തെരഞ്ഞെടുക്കപ്പെട്ട ചുരുക്കം യൂസർമാർക്കായി ടൂൾ ലഭ്യമാക്കിയിട്ടുണ്ട് .


ശ്രീലങ്കയ്ക്കെതിരായ ആദ്യ ടെസ്റ്റിൽ ഇംഗ്ലണ്ടിന് ലീഡ് . രണ്ടാം ദിനം കളി നിർത്തുമ്പോൾ സന്ദർശകർക്ക് 177 റൺസ് ലീഡായി . നേരത്തെ , ആദ്യ ഇന്നിങ്സിൽ ഇംഗ്ലണ്ട് 342ന് പുറത്തായി . മറുപടി ബാറ്റിങ് ആരംഭിച്ച ശ്രീലങ്കയ്ക്ക് 203 റൺസാണ് ആദ്യ ഇന്നിങ്സിലെടുക്കാൻ സാധിച്ചത് . 139 റൺസ് ലീഡാണ് ആദ്യ ഇന്നിങ്സിൽ ഇംഗ്ലണ്ട് നേടിയത് . മൊയീൻ അലിയുടെ നാല് വിക്കറ്റ് പ്രകടനമാണ് രണ്ടാം ഇന്നിങ്സിൽ ലങ്കയെ തകർത്തത് . മറ്റൊരു സ്പിന്നറായ ആദിൽ റഷീദ് രണ്ട് വിക്കറ്റെടുത്തു . 52 റൺസെടുത്ത ഏയ്ഞ്ചലോ മാത്യൂസിന് മാത്രമാണ് ലങ്കൻ നിരയിൽ തിളങ്ങാൻ സാധിച്ചത് . ക്യാപ്റ്റൻ ദിനേഷ് ചാണ്ഡിമൽ 33 റൺസെടുത്തു . ആദ്യ ഇന്നിങ്സിൽ വിക്കറ്റ് കീപ്പർ ബാറ്റ്സ്മാൻ ബെൻ ഫോക്സിന്റെ സെഞ്ചുറിയാണ് ഇംഗ്ലണ്ടിന് തുണയായത് . 107 റൺസെടുത്ത താരത്തിന് 48 റൺസുമായി സാം കുറൻ മികച്ച പിന്തുണ നൽകി . ലങ്കയ്ക്ക് വേണ്ടി ദിൽറുവാൻ പെരേര അഞ്ച് വിക്കറ്റ് വീഴ്ത്തി . സുരംഗ ലക്മലിന് മൂന്ന് വിക്കറ്റുണ്ട് . പിന്നാലെ രണ്ടാം ഇന്നിങ്സ് ആരംഭിച്ച ഇംഗ്ലണ്ടിന് വിക്കറ്റുകളൊന്നും നഷ്ടമായിട്ടില്ല . റോറി ബേൺസ് ( 110 , കീറ്റൺ ജെന്നിങ്സ് എന്നിവരാണ് ക്രീസിൽ .